ރައްޔިތުންގެ މަޖުލިހުގައި ގެވެށި އަނިޔާ އަށް ތުހުމަތު ކުރެވޭ މީހުން ތިބެވިގެންނުވާނެ! » Uthema\nރައްޔިތުންގެ މަޖިލީހުގައި ގެވެށި އަނިޔާއަށް ތުހުމަތު ކުރެވޭ މީހުންނަށް ތިބެވިގެންނުވާނެ!\nއެޒުވާނާ ލިޔެފައިވަނީ، އެ ތަޅުދަނޑިއަކީ އޭނާގެ ތިމާގެ މީހެއް އޭނާ ރޭޕް ކުރި\nކޮޓަރީގެ ތަޅުދަނޑި ކަމަށެވެ.\nމީގެ މަހެއްހައި ދުވަސް ކުރިން ނެޝަނަލް އާރޓްގެލެރީގައި ބޭއްވި އެގްޒިބިޝަނެއްގައި ރާއްޖޭގެ ޒުވާނުން އެމީހުންނަށް ދިމާވާ މައްސަލަތަކާ ގުޅޭގޮތުން ހަދާފައިވާ އެކި އާރޓް އެކްސްޕްރެޝަންސް ތަކެއް ދައްކުވައިދިނެއެވެ. އެތަނަށް ދިޔަ ރައްޓެއްސަކު އެތަނުގައި ހުރި އާރޓްވާރކް ތަކުގެ ފޮޓޯ އަހަރެންނަށް ފޮނުވިއެވެ. އެންމެ ފާހަގަވި އެކަތީގައި އޮތީ ތަޅުދަނޑި އެކެވެ. އެތަޅުދަނޑީގެ ތިރީގައި އޮތް ލިޔުން ކޮޅުގައި އެޒުވާނާ ލިޔެފައިވަނީ، އެ ތަޅުދަނޑިއަކީ އޭނާގެ ތިމާގެ މީހެއް އޭނާ ރޭޕް ކުރި ކޮޓަރީގެ ތަޅުދަނޑި ކަމަށެވެ. މިއީ ރާއްޖޭގައި ޢާއްމު ވާހަކައެކެއެވެ. މި ވާހަކަތައް ދައްކާތާ އެތައް އަހަރުތަކެއް ވީއިރުވެސް ހައްލެއް ނުފެނެއެވެ. މިފަދަ މައްސަލަތައް ހައްލުނުވާ އެއް ސަބަބެއްކަމަށް އަހަރެން ދެކެނީ މިފަދަ އަނިޔާ ކުރާމީހުން ނުވަތަ އަނިޔާ ކުރާކަމަށް ތުހުމަތު ކުރެވޭ މީހުން ސަރުކާރުގެ އިސް ވެރިން، އަދި މަޖިލިސް މެމްބަރުން އަދި ކަންކަން ނިންމާ ފެންވަރުގެ މަގާމު ތަކުގައި ތިބުމެއެވެ. މިފަދަ މީހުންގެ ނުފޫޒާހެދި ޙައްގު ލިބެންވާ ފަރާތްތަކަށް ޙައްގު ހޯދައި ނުދެވޭތީއެވެ. އަނިޔާ ކުރާމީހުންނަށް އަދަބުގެ ބަދަލުގައި ބާރުވެރި މަގާމުތައް ލިބޭތީއެވެ.\nމި ކަމުގައި ޒިންމާ ނަގަންޖެހޭ އެންމެ ބޮޑު އެއް ފަރާތަކީ އަހަރެން ދެކޭ ގޮތުގައި ރާއްޖޭގައި ހަރަކާތްތެރިވާ ސިޔާސީ ޕާޓީތަކެވެ. ސަރުކާރުގެ މަގާމް ތަކާއި އިންތިޚާބީ ގޮނޑިތަކަށް މިފަދަ އަނިޔާތައް ކުރާ މީހުންނަށް ނުވަތަ މިފަދަ ތުހުމަތުތައް ރައްދުވާ މީހުންނަށް އެއްވެސް ބެލުމެއްނެތި މަގާމް ތައް ހަވާލު ކުރާތީއެވެ. މިގޮތުން ބަލާއިރު އެންމެ ފަހުން ރާއްޖޭގެ ބޮޑު ސިޔާސީ ޕާޓީއަކުން އަންނަ މަޖިލިސް އިންތިޚާބަށް ކުރިމަތިލުމަށް ބޭއްވި ޕްރައިމަރީ ކާމިޔާބުކުރި މީހުންނަށް ބަލާއިރު، ގެވެށި އަނިޔާގެ ތުހުމަތު ކުރެވޭ މީހުންނަށް އިންތިޚާބުގެ ޓިކެޓު ލިބިފައިވެއެވެ. އެތަނުން އެކަކީ އަހަރެން ވަރަށް ގާތުން އޭނާކުރި އަނިޔާތައް ދެކެފައިވާ މީހެކެއެވެ. އަދި އަނިޔާ ލިބުނު ފަރާތުންވަނީ ސޯޝަލް މީޑިއާގައި އޭނާގެ އަމަލުތައް ޙިއްޞާ ކޮށްފައެވެ. ނަމަވެސް އަނިޔާކުރި މީހާ ނިސްބަތްވާ ޕާޓީއިން މިކަން އެއްވެސް މިންވަރަކަށް ބެލުމަށް މަސައްކަތެއް ނުކުރެއެވެ. ނުރަސްމީކޮށް ޕާޓީގެ އެކި ފަރާތްތަކާއި އަހަރެމެންނާ ދެކެވުނު ވާހަކައިން ހާމަވީ ޕާޓީގެ ހަމަ އެކަނި އަމާޒަކީ ގޮނޑި ކާމިޔާބު ކުރުންކަމެވެ. ރާއްޖޭގެ ޑިމޮކްރަސީގެ އެންމެ އިސް އެއް ތަނބު ކަމުގައިވާ މަޖިލީހުގެ ގޮނޑިއަށް ކުރިމަތިލާ ފަރާތްތަކަކީ ފަސްބައިސާފު، ހަރުދަނާ ސިފަތަކެއް ހުރި ގާބިލު މީހުންނަށްވުމަކީ ޕާޓީއަށް މުހިއްމު ކަމަކަށް ނުވެއެވެ.\nމަޖިލީހުގައި ގެވެށި އަނިޔާއަށް ތުހުމަތު ކުރެވޭ މީހުން ތިބެން ނުވާންވީ ސަބަބުތައް\nމަޖިލިހުގައި ގެވެށި އަނިޔާއަށް ތުހުމަތު ކުރެވޭ މީހުން ތިބެން ނުވާ އެތައް ސަބަބެއް އެބަހުއްޓެއެވެ. ފުރަތަމަ ކަމަކަށް އެފަދަ މީހުންނަށް ފުރުޞަތު ދިނުމުން ދައްކުވައިދެނީ ރާއްޖޭގައި ޤާނޫނުތަކެއް ހެދިފައި އޮތަސް މިފަދަ ކުށްތައް ކުރާމީހުންނަށް ޙައްގު އަދަބު ނުލިބޭކަމެވެ. އަދި އެފަދަ އަނިޔާކުރާ މީހުން ސިޔާސީ ދާއިރާގައި ބަލައިގަންނަކަމެވެ. ދެވަނަ ސަބަބަކީ މިފަދަ މީހުން މަޖިލިހުގައި ތިބެއްޖެނަމަ މިފަދަ ކަންކަން ހުއްޓުވަން ހެދޭ ޤާނޫނުތަކަށް މިފަދަ މީހުންގެ އެއްބާރުލުން ނުލިބުމެވެ. އަދި މިހާރު ހުރި ޤާނޫނުތައް ތަންފީޒުކުރޭތޯ މަޖިލިހުން ބަލައި ފާރަވެރި ވުމުގެ ޒިންމާ މަޖިލީހުން އަދާނުކުރުމެވެ. މަޖިލީހުން ބަޖެޓު ފާސް ކުރާއިރު މިފަދަ ކަންކަން ހުއްޓުވުމަށް ބޭނުންވާ ފައިސާއާއި އެހެނިހެން ވަސީލަތްތައް ހަމަޖައްސައި ނުދިނުމެވެ. މީގެ އެއް މިސާލަކީ 2012 ވަނަ އަހަރު ފާސްކޮށްފައިވާ ގެވެށިއަނިޔާގެ ޤާނޫނުގެ މަންފާ ލިބިދިނުމަށް ބޭނުންވާ ވަސީލަތްތައް ހަމަނުޖެހި، ޤާނޫނަށް6އަހަރު ވީއިރުވެސް ފުރިހަމައަށް ތަންފީޒުނުވުމެއެވެ. އަދި މީގެއިތުރުން، މަޖިލިސްފަދަ ބާރުވެރި ދައުލަތުގެ މުއައްސަސާތަކުގައި މިފަދަ އަނިޔާވެރިން ތިބުމުން އަނިޔާ ލިބޭ ފަރާތްތަކަށް މިދެވޭ މެސެޖަކީ އެފަރާތްތަކަށް ރާއްޖޭގައި އެއްވެސް އިންސާފެއް، ހިމާޔަތެއް ނުވަތަ ސަލާމަތްތެރިކަމެއް ނެތްކަމެވެ. އޭގެ ބަދަލުގައި އެފަދަ ފަރާތް ތަކަށް މިދެވެނީ އިތުރު ނަފްސާނީ އަނިޔާ އާއި ހިތްނުތަނަވަސް ކަމެކެވެ. އަދި އަނިޔާ ލިބޭ ފަރާތައް އަނިޔާތަކުގެ ތަޖުރިބާއިން އަރައިގަނެ އެކަމުން މިންޖުވެވޭނެ ފުރުސަތު ކުޑަވެއެވެ.\nޕޮލިސް ރެކޯޑު ނެތަސް ނުވަތަ ކުށް ސާބިތު ނުވިޔަސް ތުހުމަތު ތައް ބެލެންޖެހޭ\nއޭގެ ބަދަލުގައި މިފެންނަނީ ސިޔާސީ ގޮތުން ކުރި ހޯދުން ނޫން އެއްވެސް ފިކުރެއް ޕާޓީތަކުގައި ނެތްކަމެވެ\nއަހަރެން ކުރި ދިރާސާ ތަކުން އެގުނީ ރާއްޖޭގައި ޙަރަކާތްތެރިވާ ސިޔާސީ ޕާޓީތަކުން އެޕާޓީއަށް ނިސްބަތްވާ ފަރާތްތަކަށް ކުރެވޭ ތުހުމަތުތައް ނުބަލަނީ މިފަދަ ކަންކަމުގައި މާބޮޑު ހަޤީގަތެއް އޮންނަ ކަމަށް ޤަބޫލުނުކުރާތީއެވެ. އަދި ޕޮލިސް ރެކޯޑެއް ނުވަތަ ކޯޓަކުން ކުށް ސާބިތު ނުވާކަމަށްވާނަމަ މިފަދަ ތުހުމަތުތައް ފަސޭހައިން އެއް ފަރާތްކޮށްލައެވެ. އަދި މިތުހުމަތުތަކަކީ ސިޔާސީ ވާދަވެރި ކަމުގެގޮތުން ކުރާ ތުހުމަތު ތަކެއް ކަމަށް ބަލައިގަނެއެވެ. ނަމަވެސް މިއީ އަހަރެން ދެކޭގޮތުގައި ސިޔާސީ ޕާޓީތަކުން ޒިންމާދާރުކަންކުޑަގޮތަކަށް ކަންކަން ކުރުމަށް ބޭނުން ކުރާ ހުއްޖަތެކެވެ. ސަބަބަކީ ގެވެށި އަނިޔާ ފަދަ ކަންކަން ރާއްޖޭގައި ރިޕޯޓު ކުރާލެއް މަދުވުމުން ވަރަށް މަދުން ނޫނީ ޕޮލިސް ރެކޯޑެއް ނޯވެއެވެ. އަދި ކުށް ސާބިތު ވާލެއްވެސް އެހާމެ މަދެއެވެ. އެހެންކަމުން ކުށް ސާބިތުވެފައި ނެތީމަ އެއީ ހަޤީގަތެއް ނެތް ކަމަކަށް ބަލައިގެން ނުވާނެއެވެ. އަދި އަހަރެން ދެކޭގޮތުގައި ކުޑަކުއްޖަކު ނުވަތަ އަންހެނަކުވެސް މިފަދަ މަޢުލޫމާތު ދޮގު ގޮތަކަށް ޢާއްމު ކުރުމަކީ ކުރަން ފަސޭހަ ކަމަކަށް ނުވާނެ ކަމެކެވެ. މިގޮތަށް މިފަދަ ތުހުމަތު ތަކަކީ ހަޤީގަތެއް ނެތް ކަންކަން ކަމަށް ޕާޓީ ތަކުން ދެކުމުން ދޭހަވަނީ ގެވެށި އަނިޔާ އަދި އަންހެނުންނާއި ކުޑަކުދިންނަށް ކުރާ އަނިޔާ ހުއްޓުވުމަށް ޕާޓީ ތަކުގައި އެއްވެސް ހަރުދަނާ ނިޔަތެއް ނެތްކަމެވެ. އޭގެ ބަދަލުގައި މިފެންނަނީ ސިޔާސީ ގޮތުން ކުރި ހޯދުން ނޫން އެއްވެސް ފިކުރެއް ޕާޓީތަކުގައި ނެތްކަމެވެ.\nއެހެން ކަމުން ނިންމާލުމެގެ ކުރިން ރާއްޖޭގެ ސިޔާސީ ޕާޓީތަކުން ސަރުކާރުގެ މަގާމު ތަކަށާއި އިންތިޚާބީ ގޮނޑި ތަކަށް ކުރިމަތި ލެވޭ މިހުންގެ ޤާބިލުކަމާއި ޢަމަލުތަކުގެ ހަޤީޤަތް ބެލުމަށް އަހަރެން ގޮވާލަމެވެ. އެގޮތުން ޕާޓީތަކުން ކުރަން މިޖެހެނީ ދެކަމެކެވެ. ފުރަތަމަ ކަމަކީ، މަޖިލީހަށާއި ސަރުކާރުގެ މަގާމުތަކަށް ކުރިމަތިލާ މީހުންނަށް “މިނިމަމް ކްރައިޓީރިއާ” ނުވަތަ އެންމެދަށް މިންގަޑެއް ޕާޓީގެ އެތެރޭގެ ސިޔާސަތެއްގެ ގޮތުގައި ކަނޑައެޅުމެވެ. މި ކްރައިޓީރިއާގައި ތައުލީމީ ފެންވަރާއި ތަޖުރިބާގެ އިތުރުން، ޕާޓީގެ ފަރާތުން ތާއީދު ލިބިގެން ދައުލަތުގެ މަޤާމަކާ ޙަވާލުވާ މީހެއްގެ ކިބައިގައި ކޮންމެހެން ހުންނަންޖެހޭ ސިފަތަކާގުޅޭ މިންގަނޑުތަކެއް ނުވަތަ ސްޓެންޑަޑުތަކެއް ކަނޑަ އެޅެންވާނެއެވެ. ދެވަނަ ކަމަކީ މި މިންގަނޑުތަކަށް ކެންޑިޑޭޓުން ފެތޭތޯ ބަލައި ފާސްކުރުމަށް ސްކްރީނިންގެ ނުވަތަ ވެޓިން ޕްރޮސެސް އަކާއި މިކަން ކުރާނެ ކޮމިޓީއެއް ޤާއިމު ކުރުމެވެ.\nސިޔާސީ ޕާޓީ ތަކުން ގެވެށި އަނިޔާ އާއި ދެކޮޅަށް ހަރުދަނާ އުސޫލު ތަކެއް ކަނޑަ އަޅާ ދަމަހައްޓަން ޖެހޭ\nސިޔާސީ ޕާޓީ ތަކުގެ މަގާމުތަކުގައި އަންހެނުންގެ ބައިވެރިވުން އިތުރުކޮށް، އަންހެނުންނަށް އިސްކަން ދިނުމުގެ އެކަށީގެންވާ ސިޔާސަތުތަކެއް އެކަށައެޅުން.\nއަދި ޚާއްޞަކޮށް ގެވެށި އަނިޔާ ފަދަ މައްސަލަ ތަކާގުޅޭ ކޭސް ތަކުގައި ކުށް ސާބިތުނުވާ ކަމުގައި ވިޔަސް ކެންޑިޑޭޓުންނާއި މެދު ކުރެވޭ ތުހުމުމަތުތައް ޕާޓީގެ ފަރާތުން ބެލެވޭނެ ބައެއް ގޮތްތައް ތިރީގައި ހުށަހަޅާލާނަމެވެ.\n– މީހާގެ ކިބައިގައި ހުންނަންޖެހޭ އަޚްލާޤީ ސިފަތަކާގުޅޭ ކަންކަން އަދި ގެވެށި އަނިޔާ ފަދަ ތުހުމަތުތައް ދެނެގަތުމަށް ކެންޑިޑޭޓުން އަމިއްލައަށް ނުވަތަ ސެލްފް ޑިކްލެޔާ ކުރާނެ ފޯމެއް ނުވަތަ ސުވާލުކަރުދާހެއް ބޭނުން ކުރުން.\n– އަނިޔާލިބޭ ފަރާތްތަކުގެ ސިއްރު ހިފެހެއްޓޭ ގޮތެއްގައި، ކެންޑިޑޭޓުންގެ މިންގަނޑު ބަލާ ކޮމިޓީއަށް މައްސަލަ ހުށަހެޅޭނެ ނިޒާމެއް އޮތުން. އަދި އެފަދަ މީހުންނަށް ސަލާމަތްތެރި ކަމާއެކު މަޢުލޫމާތު ޙިއްޞާ ކުރެވޭނެ އިންތިޒާމުތައް ހަމަޖެހުން.\n– ކެންޑިޑޭޓުންގެ ކިބައިގައި ހުންނަންޖެހޭ ސިފަތައް ދެނެގަތުމަށް އިންޓަވިއު އެއް ތަޢާރަފް ކުރުން. އަދި އިންޓަވިއުކޮށް ރިޕޯޓު ކުރުމަށް ޕާޓީއިން ބޭރުން “އެކްސްޓަރނަލް ޕެނަލް” އެއް ކަނޑައެޅުން. މި ޕެނަލްގައި މަދަނީ ޖަމްޢިއްޔާތަކާއި، މިފަދަ ގެވެށި އަނިޔާގެ މައްސަލަތައް ދިރާސާ ކުރާ، ނުވަތަ މިފަދަ ކަންކަން ހުއްޓުވުމަށް އަޑު އުފުލާ ޢާއްމުންގެ މީހުން ހިމެނުން. އަދި އިންޓަވިއުގެ މަޢުލޫމާތުގެ ތެދުގޮގު ބެލުމަށް ކެންޑިޑޭޓުގެ ރަޙްމަތްތެރިންނާއި، ގާތް މީހުންނާއި، އޭނާ ނިސްބަތްވާ ރަށެއް ނުވަތަ އެކުގައި ވަޒީފާ އަދާކޮށްފައިވާ ނުވަތަ އަދާކުރަމުންދާ މީހުންނާއި އިންޓަވިއު ޕެނަލްއިން ސުވާލުކުރުން.\n– ގެވެށިއަނިޔާފަދަ މައްސަލަތަކާ ގުޅޭގޮތުން ޕާޓީގެ އިސްވެރިންނާއި މެންބަރުން ހޭލުންތެރި ކުރުމަށް ޕާޓީގެ ފަރާތުން މަދަނީ ޖަމްޢިއްޔާ އާއި ޖެންޑަރ މިނިސްޓްރީއާ ގުޅިގެން ޕްރޮގުރާމްތައް ބޭއްވުން.\n– ސިޔާސީ ޕާޓީ ތަކުގެ މަގާމުތަކުގައި އަންހެނުންގެ ބައިވެރިވުން އިތުރުކޮށް، އަންހެނުންނަށް އިސްކަން ދިނުމުގެ އެކަށީގެންވާ ސިޔާސަތުތަކެއް އެކަށައެޅުން. މިގޮތަށް ކަންކުރުމުން ގެވެށިއަނިޔާ ފަދަ މައްސަލަތައް ބެލުމަށާއި އަދި އެކަން ހައްލު ކުރުމަށް މަގުފަހި ވެގެން ދާނެކަމަށް ދިރާސާ ތަކުން ދައްކައެވެ. މި ގޮތުން ސިޔާސީ ޕާޓީތަކުގެ އިންތިޚާބީ ޓިކެޓުކަނޑައެޅޭ އުސޫލަކީ ޕާޓީތަކުގެ މެމްބަރުންގެ މިންތި ތަމްސީލުކުރާ ނިސްބަތަށް ހެދިދާނެއެވެ.\nއެންމެ ފަހު ކަމަކަށް އަހަރެން ބޭނުން ވަނީ އާރޓް އެގްޒިބިޝަން ގައި އެ ޒުވާނާ ހުށަހަޅާފައިވާ ތަޅުދަނޑި ރައްޔިތުންގެ މަޖިލީހުގެ އިމާރާތުގައި މަޖިލިސް މެމްބަރުންނަށް ޢާއްމުކޮށް ފެންނަ ތަނެއްގައި ބެހެއްޓުމެވެ. އަދި އެ ޙާދިޘާއިން ފިލާވަޅު ލިބިގެން އަހަރެމެންގެ ރައްޔިތުންގެ މަޖިލީހުގެ މެންބަރުންނަކީ މިފަދަ ޢަމަލުތަކުން އެއްކިބާވެ ތިބި ބަޔަކަށް ހެދުމެވެ. އަދި އަހަރެމެންގެ ރައްޔިތުންގެ މަޖިލީހަކީ މި މައްސަލަ ހައްލު ކުރުމުގެ ޢަޒުމުގައި މަސައްކަތް ކުރާ ބަޔަކަށްވުމެވެ.


SunOnline: Anwar Sir ge sticker thakun Eid Thahuniyaa kiyaalamaa\nމިޙްނާ ނާސިހު 24 May 2020, 10:33\nއަންވަރު އިބްރާހިމް ނުވަތަ ދަރިވަރުންގެ ނަމުން ނަމަ، އަންވަރު ސާ އަކީ ދިވެހި އަދަބީ ޖައްވުގައި މިފަހަކަށް އައިސް ވިދާލާ އެއް ނަމެވެ. ލިޔުންތެރިކަމާއި، ޅެންވެރިކަމާއި، ވާހަކަދެއްކުމުގެ ފަންނުގައި އަންވަރުގެ ވިދުން ގަދަ އެވެ. އަންވަރުގެ ކައިރިން ދަރިވަރުވި އެތައް ކުދީންތަކެއް ދިވެހި ބަހަށް ހިދުމަތްކުރަމުންދާއިރު މި ފިތުރު އީދުގައި އަންވަރު ގެ މުޅީން ތަފާތު އާ ހުނަރެއްވެސް އެނގިގެން ހިނގައްޖެ އެވެ.\nއޭނާގެ ކުލަދާނަ ކަން މިފަހަރު ދައްކަނީ މި އީދަށް ވައިބާގައި ބޭނުންކުރާނެ ދިވެިހ ސްޓިކާ ޕެކެއް ތައްޔާރުކޮށްގެންނެވެ. ޖުމްލަ 22 ސްޓިކާ އޭނާ ތައްޔާރުކޮށްފައި ވަނީ އީދުގެ ތަހުނިޔާ ކުރުކޮށް ފޮނިކޮށް ފޮނުވާލެވޭނެ ހުރިހާ މެސެޖެއްވެސް ހިމަނައިގެންނެވެ. މީގެ ކުރިން އެކިއެކި މުނާސަބަތުތަކާއި ގުޅިގެން ތަފާތު ތަހުނިޔާގެ ކާޑުތަކާއި މެސެޖުތައް އޭނާ ފަރުމާކޮށްގެން ސޯޝަލް މީޑިއާޔާ ހިއްސާކުރިއަސް ސްޓިކާ ޑިޒައިންކުރުމަކީ މުޅީން އާ ތަޖުރިބާއެއްކަމަށް އަންވަރު ބުންޏެވެ.\n"ވައިބާ ސްޓިކާ ޕެކް ހެދުން މިއީ އަލަށް ފެށި ކަމެއް. ނަމަވެސް ކުރިންވެސް ހާއްސަ މުނާސަބާތަކަށް ތަހުނިޔާ ކާޑު/ ޕޯސްޓަރު ފަދަ ތަކެތި ހަދައި މީސްމީޑިއާއަށް ލައި އުޅެން. އެހެންވެ މިފަހަރު ހިތަށް އެރީ ސްޓިކާ ޕެކެއް ހަދާނީއޭ. އަސްލު މިހިޔާލު އައީ އާއިލީ ގްރޫޕެއްގައި ކުއްޖަކު ހެދި ސްޓިކާތަކެއް ފެނުމުން. ހިތަށް އެރީ މިއީ ކޮށްލަން ރަނގަޅު ކަމެކޭ" އަންވަރު ބުންޏެވެ.\nސްޓިކާތަކުގެ ލިިޔުންތައް ތައްޔާރުކުރުމުގެ ތެރެއިން\nމިހާރު ރާއްޖޭގެ ގައުމީ ޔުނިވާސިޓީގެ ފެކަލްޓީ އޮފް އާޓްސްގެ ލެކްޗަރާއެއްގެ ގޮތުގައި މަސައްކަތްކުރަމުން އަންނަ އަންވަރު ބުނާގޮތުން މި މަސައްކަތް އެއްކޮށް ފުރިހަމަކުރުމަށް ހޭދަވީ އެންމެ ތިން ދުވަހެވެ. ސްޓިކާތަކުގައި ފެންނަން ހުރި ލިޔުންކޮޅުތަކަކީ އޭނާ އަތުން ލިޔުމަށްފަހު ކޮމްޕިއުޓަރުން ބައެއް އުނިއިތުރު ގެނެސް، ފޮޓޯ ހިމަނައިގެން ނިންމައި ފުރިހަމަކޮށްފައިވާ މަސައްކަތެކެވެ.\n"ލިޔުންތަކަކީ އަމިއްލަ އަތުން ލިޔެފައި ހުރި ލިޔުުންތަކެއް. އެ ލިޔުންތައް ލިޔުމަށްފަހު ކޮންޕިއުޓަރުން އެއަށް ބައެއް ބަދަލުތަކެްއް ގެނައީ. އެއަށް އިތުރު ފުރިހަމަކަން ގެނައީ. ދެން އެއާއެކު ބައެއް ފޮޓޯތަކަކީ އެޑިޓްކޮށްފައި ހުރި ފޮޓޯތަކެއް. އެކަން ކުރީ އެޑޯބް ފޮޓޯޝޮޕް ބޭނުން ކޮށްގެން،" އަންވަރު ބުންޏެވެ.\nއަދަބީ ދާއިރާއިން ޒުވާނުންގެ ގައުމީ އިނާމާއި، ވާހަކަދެއްކުމުގެ ދާއިރާއިން ހިތްވަރުދިނުމުގެ ގައުމީ އިނާމު ލިބިފައިވާއިރު، ގިނަ އަދަދެއްގެ އަދަބީ މުބާރާތްތަކުން ގައުމީ ފެންވަރުގައި ފާހަގަކޮށްލެވޭ ރަންވަނަތަކެއް ވެސް އަންވަރު ހާސިލްކޮށްފައިވާއިރު މި ސްޓިކާތަކާއި އެކު އޭނާގެ ހުނަރުގެ ލިސްޓަށް އިތުރު ބޮޅެއް ގައިމުވެސް އިތުރުވެއްޖެ އެވެ.\nއަންވަރު އިބްރާހިމް މަސައްކަތުގައި\nސްޓިކާތަކަށް ބަލާއިރު، ދިވެހި ތާނައިގެ އަކުރުތައް އެޅުމުގައި ބޭނުންކޮށްފައި ހުރި އުކުޅުތަކުގެ މޮޅުކަމާއި، އަރަބި ސިފަތަކެއް ފެނިގެންދެ އެވެ. އަދި އީދާއި ގުޅޭ އެކި އާދަތަކާއި ގުޅޭ ބައެއް މަންޒަރުތައްވެސް ހިމެނޭއިރު، ކޮވިޑް19ގެ މިހާލަތާއި ގުޅޭހެންވެސް ސްޓިކާތައް ފަރުމާކޮށްފައިވެ އެވެ.\n"ސްޓިކާ ހެދުމުގައި ވިސްނީ އީދު ތަހުނިޔާ ކިޔިދާނެ ގޮތްތަކަކަށް. އިސްލާމީ ވަންތަކަމާއި ދިވެހިވަންތަކަން ވެސް ފެންނާނެ ގޮތަކަށް ސްޓިކަރތައް ހެދުމަށް. އެހެންވީމާ ބައެއް ސްޓިކަރތަކުގައި ތާނައިން ލިޔެފައި ހުރިނަމަވެސް ޢަރަބި އަކުރުގެ ބައްޓަން ސިފަވާނެ ގޮތަކަށް ފަރުމާ ކޮށްފައިވާނެ." އޭނާ ބުންޏެވެ.\nމީގެއިތުރުންވެސް އަންވަރު ވަނީ މުޅި ދުނިޔެއަށް ފެތުރިފައި މިވާ ބަލިމަޑުކަމާއި ގުޅިގެން އާންމުން ހޭލުންތެރިކުރުމަށް ވެސް ގިނަ މަސައްކަތްތަކެއް ކޮށްފަ އެވެ. މިގޮތުން ކޮވިޑް19 އަށް މީހުންގެ ލޯ ހުޅުވާލިދިނުމުގެ ގޮތުން ހަތަރު ވީޑިއޯއެއް ހަދައި ހިއްސާކޮށްފައިވެ އެވެ. އަދި ކޮރޯނާފަދަ ރޯގާތަކުން ސަލާމަތްވާނެ ގޮތްތަކަށް ކުޑަކުދިން ހޭލުންތެރިކުރުވުމަށް ކުޑަކުދިންގެ ވާހަކަފޮތެއް އޭޝިއާ ފައުންޑޭޝަންގެ "ލެޓްސްރީޑް" މަންސާގައިވެސް ޝާއިރުކޮށްފައިވެ އެވެ. އަދި އެފޮތުގެ އިނގިރޭސި ތަރުޖަމާއެއްވެސް ވަނީ ޝާއިރުކޮށްފަ އެވެ.\nއަންވަރުގެ އީދު ސްޓިކާ ޕެކުން އޭނާއަށް އެންމެ ކަމުދާ ސްޓިކާއަކީ ތާނައަކުރުތައް ވަރަށް އަރަބި ސްޓައިލްއަކަށް ލިޔެ ފަރުމާކޮށްފައިވާ ސްޓިކާއެކެވެ. އޭނާ ބުނާގޮތުން މި ސްޓިކާގައި އީދުމުބާރިކް އަޅާއިލެވިފައިވާ ގޮތާއި ފަސް މަންޒަރުވެސް އޭނާއަށް ވަރަށް ކަމުދެ އެވެ.\nއަންވަރުގެ އީދު ސްޓިކާތަކުން އޭނާއަށް އެންމެ ކަމުދާ ފަރުމާ\nބަހާއި ސަގާފަތުގެ ދާއިރާއިން އަންވަރު މާސްޓާސް ހާސިލްކޮށްފައިވާއިރު، މިހާރު އޭނާ ދަނީ ގައުމީ ޔުނިވާސިޓީއިން އެޕްލައިލިންގުއިސްޓިކް ދާއިރާއިން ޕީއެޗްޑީއަށްވެސް ކިޔަވަމުންނެވެ. ދިވެހި ބަހާއި އަދަބަށް ހިދުމަތްކުރުމުގެ ތެރެއިން އޭނާ ފެށި މި މަސައްކަތަކީ ހަމަގައިމުވެސް ގިނަބަޔަކަށް ވަރަށް ކަމުދާނެ މަސައްކަތެކެވެ.\nމި ސްޓިކާޕެކް ވަައިބާއިން އަގަކާ ނުލާ ޑައުންލޯޑް ކުރެވޭނެ އެވެ. އެހެންކަމުން ގޭގައި ތިބެގެން "ވާޗުއަލް"ކޮށް ގާތްތިމާގެ އެންމެނަށް އަންވަރު ސާގެ މި ސްޓިކާތަކުން އީދު މުބާރިކް ކިޔާލާށެވެ.\nކުޑަކުދިންގެ ދިވެހި ވާހަކަ ފޮތެއް ނޫން، މިފަހަރު އެޕެއް


ސަލާމާއި ޞަލަވާތް ލެއްވި ރަސޫލުﷲގެފާނަށް ލޯބިކުރާ މީހެއްގެ ކިބައިގައި ހުންނާނެ ޢަލާމާތްތައް | Sandhaanu\nސަލާމާއި ޞަލަވާތް ލެއްވި ރަސޫލުﷲގެފާނަށް ލޯބިކުރާ މީހެއްގެ ކިބައިގައި ހުންނާނެ ޢަލާމާތްތައް\nމުޙައްމަދު ފާރޫޤް، މ.ކޮޅުފުށި\nއިތުރު އެކަލޭގެފާނު އަމުރުކުރެއްވި ކަންތައްތައްކޮށް، މަނާކުރެއްވި ކަންތައްތަކުން ދުރުހެލިވުން:\nލޯބިވެރިޔާ އޭނާގެ މަޙްބޫބު ބުނާގޮތަށް ކަންތައްކުރާނެކަމީ ދެމީހަކު ދެބަސްވާނެ ކަމެއްނޫނެވެ. އޭނާ އަބަދުވެސް ކޮށްއުޅެނީ އޭނާގެ ލޯބިވެރިޔާ އެދޭ ކަންތަކެވެ. އަދި އޭނާގެ ލޯބިވެރިޔާ ރުޅި އަންނަ ކަންތައްތަކާއި ދުރުހެލިވާނެއެވެ. އޭނާގެ ލޯބިވެރިޔާ ރުހޭކަންތައް ކުރުމުން، ސިފަކުރަންވެސް ނޭނގޭފަދަ މީރުކަމާއި ފޮނިކަން އޭނާއަށް އިޙްސާސްވާނެއެވެ. ހަަމައެފަދައިން ސަލާމާއި ޞަލަވާތްލެއްވި ރަސޫލުﷲގެފާނު ދެކެ ލޯބިވާ މީހަކުވެސް އުޅޭނީ އިތުރު އެކަލޭގެފާނާއި ތަބާވެވޭތޯއެވެ. އަދި އިތުރު އެކަލޭގެފާނުގެ އަމުރުފުޅުތައް ތަންފީޛުކުރުމުގައި އަވަސްވެގަންނާށެވެ. އަދި އިތުރުއެކަލޭގެފާނު މަނާކުރެއްވި ކަންތައްތަކުން ދުރުހެލިވުމުގައިވެސް އަވަސްވެގަންނާށެވެ. މިކަންތައް ޔަޤީންކޮށްދޭ ބައެއް މިސާލުތަކުގެ ތެރޭގައި، ސަލާމާއި ޞަލަވާތްލެއްވި ރަސޫލުﷲގެފާނުދެކެ ލޯބިފުޅުވާ ތެދުވެރި އަޞްޙާބުބޭކަލުން ދެއްކެވި މިސާލުތައްވެއެވެ.\nނަމާދުގެ ރުކޫޢުގައި ތިއްބެވި ބައެއްއަންޞާރިއްޔަ ބޭކަލުން ކަޢުބަތުﷲގެފުޅަށް ކުރިމަތިލެއްވުމަށް އަވަސްވެވަޑައިގަތުން\nއިމާމު ބުޚާރީ މާތްﷲ ރުއްސުންލެއްވި ބަރާއުގެ އަރިހުން ރިވާކުރެއްވިއެވެ. އެކަލޭގެފާނު ވިދާޅުވިއެވެ. (ސަލާމާއި ޞަލަވާތްލެއްވި ރަސޫލުﷲގެފާނު މަދީނާއަށް ވަޑައިގެންނެވުމަށްފަހު ސޯޅަ ނުވަތަ ސަތާރަ މަސްދުވަސް ވަންދެން ނަމާދުފުޅުކުރެއްވީ ބައިތުލްމަޤްދިސްއަށް ކުރިމަތި ލައްވައިގެންނެވެ. (އެކަމަކު) އިތުރު އެކަލޭގެފާނު ކަޢުބަތުﷲ ގެފުޅަށް (ނަމާދުގައި) ކުރިމަތިލެއްވުމަށް ލޯބިކުރައްވައެވެ. ދެން މާތްﷲ މިއާޔަތް ބާވައިލައްވައިފިއެވެ.\n” قَدْ نَرَى تَقَلُّبَ وَجْعِكَ فِي السَّمَآء فَلَنُوَلّيَنَّكَ قِبْلَةً تَرْضَاهَا” (البقرة: 144 )\nމާނައީ: “ވަޙީގެ އިންތިޒާރުގައި، އެފުއްމިފުށަށް ކަލޭެފާނު މޫނުފުޅު އަނބުރުއްވާތަން ތިމަންﷲ ދެކިވޮޑިގަންނަވަމެވެ. ފަހެ ކަލޭގެފާނު ރުހިވަޑައިގަންނަވާނޭ ޤިބްލައަކަށް، ތިމަންﷲ ކަލޭގެފާނު ކުރިމަތިކުރައްވާ ހުށީމެވެ. “ދެން އިތުރު އެކަލޭގެފާނު މޫނުފުޅު ކަޢުބަތުﷲ ގެފުޅަށް ކުރިމަތި ކުރައްވައިފިއެވެ. އަދި އިތުރު އެކަލޭގެފާނުގެ އަރިހުގައި ޢަޞްރު ނަމާދު ކުރެއްވި ބޭކަލުންގެ ތެރެއިން ބޭކަލަކު އަންޞާރިއްޔަ ބޭކަލުންގެ ޖަމާޢަތެއް، ނަމާދުގައި ތިއްބަވަނިކޮށް އެބޭކަލުންގެ އަރިހުން ވަޑައިގަންނަވަމުން، ސަލާމާއި ޞަލަވާތްލެއްވި ރަސޫލުﷲގެފާނުގެ އަރިހުގައި ނަމާދުކުރެއްވިކަމަށް ހެކިވެވަޑައިގެން، އެބޭކަލުންނަށް ވިދާޅުވިއެވެ. އިތުރު އެކަލޭގެފާނު ކަޢުބަތުﷲ ގެފުޅަށް ކުރިމަތިކުރެއްވިއްޖެއެވެ. މިވާހަކަ އަޑުއެއްސެވުމާއެކު އެބޭކަލުން ޢަޞްރުނަމާދުގެ ރުކޫޢުގައި ތިއްބަވައިފައި ވަގުތުން (ކަޢުބަތުﷲ ގެފުޅާ ދިމާއަށް އެނބުރިވަޑައިގެންނެވިއެވެ.)\nصَحِيحُ الْبُخاري: كِتَابُ أَخْبَارِ الآحَادِ، بَابُ مَا جَاءَ فِي إجازة خبر الواحد الصدوق\nޙަދީޘް ނަންބަރު: 7252 އެވެ. ތޭރަވަނަ ބައިގެ 232 ވަނަ ޞަފްހާގައެވެ.\nލޮބުވެތި ރަސޫލާ (ޞައްލަﷲ ޢަލައިހި ވަސައްލަމަ) އަށް އިޤްތިދާވެ ވަޑައިގަތުމުގައި، އަޞްޙާބުބޭކަލުން އަވަސްވެޑައިގަތީ ކިހާވަރަކަށް ތޯއެވެ.؟ އެބޭކަލުން އިތުރު އެކަލޭގެފާނުގެ އަރިހުން އަޑުއެއްސެވި ބަސްފުޅަކަށް ޢަމަލުކުރެއްވުމަކަށް ފަސްޖެހިވަޑައެއް ނުގަންނަވެއެވެ. އަދި ކީއްތޯއެވެ؟ ރުކޫޢުން ތެދުވެވަޑައިގަނެވެންދެންވެސް އިންތިޒާރެއް ނުކުރައްވައެވެ. ލޮބުވެތި ރަސޫލާ (ޞައްލަﷲ ޢަލައިހި ވަސައްލަމަ)ގެ މާތްމޫނުފުޅު ކުރިމަތިކުރެއްވިތަން، ކަޢުބަތުﷲ ގެފުޅަށް ކުރިމަތިލެއްވުމަށް އަވަސްވެވަޑައިގެންނެވީ، އެބޭކަލުން ރުކޫޢޫގައި ތިއްބަވާފައެވެ.\nދަތުރުފުޅެއްގައި ފައިބައިވަޑައިގެންފިނަމަ، އެއްބޭކަލެއް އަނެއް ބޭކަލަކާއި، އެކުވެ ކައިރިވެވަޑައިގަތުމަށް، ސަލާމާއި ޞަލަވާތްލެއްވި ރަސޫލުﷲގެފާނު، ކުރެއްވި އަމުރުފުޅަށް ޢަމަލުކުރެއްވުމަށް އަޞްޙާބު ބޭކަލުން އަވަސްވެވަޑައިގަތުން\nއަޞްޙާބުބޭކަލުން ސަލާމާއި ޞަލަވާތްލެއްވި ރަސޫލުﷲގެފާނަށް ތަބާވުމުގައި އަވަސްވެވަޑައިގަތުންހުރީ ހަމައެކަނި ނަމާދުގައެއް ނޫނެވެ. އަދި ކިއެއްތޯއެވެ؟ ސަލާމާއި ޞަލަވާތްލެއްވި ރަސޫލުﷲގެފާނުދެކެ ލޯބިވާތެދުވެރިން އިތުރުއެކަލޭގެފާނާއި ތަބާވުމުގައި އެހެނިހެން ކަންތައްތަކުގައިވެސް އަވަސްވެ ވަޑައިގަންނަވައެވެ. ދަތުރުމަތީގެ އަދަބުތަކާއި ބެހޭގޮތުން އިތުރު އެކަލޭގެފާނު ކުރެއްވި އަމުރުފުޅަކަށް އަޞްޙާބުބޭކަލުން ޢަމަލުކުރެއްވުމަށް އަވަސްވެ ވަޑައިގެންނެވިގޮތް އިމާމު އަބޫ ދާއޫދު، މާތްﷲ ރުއްސުންލެއްވި أَبُو ثَعْلَبَةَ الْخَشني ގެ އަރިހުން ރިވާކުރެއްވިއެވެ. އެކަލޭގެފާނު ވިދާޅުވިއެވެ. (ދަތުރެއްގެ މަތީގައި މަޑުކޮށްފިނަމަ، ވާދީތަކަށާއި، ފަރުބަދަތަކުގެ ތެރެއަށް މީސްތަކުން ވަކިވަކިވެގެން ގޮސްއުޅޭކަމުގައި ވިއެވެ. އެކަމާއި ބެހޭގޮތުން ސަލާމާއި ޞަލަވާތްލެއްވި ރަސޫލުﷲގެފާނު ޙަދީޘްކުރެއްވިއެވެ. “ތިޔަބައިމީހުން ވާދީތަކަށާއި ފަރުބަދަތަކުގެ ތެރެއަށް ވަކިވެގެންގޮސް އުޅުމަކީ ޝައިޠާނާގެ ކަމެކެވެ.” އޭގެފަހުން (ދަތުރެއްގެ މަތީގައި) މަޑުކޮށްލާ ކޮންމެ މަންޒިލެއްގައިވެސް އެބޭކަލުން، އެއްބޭކަލަކާއި އަނެއް ބޭކަލަކު އެކުވެ ކައިރިވެވަޑައިގަންނަވައެވެ. (ވަކިވަކިވެ ތަންތަނަކަށް ވަޑައެއްނުގަންނަވައެވެ.) އެބޭކަލުންގެ އިސްތަށިފުޅުތަކުގެ މަތީގައި ސާލެއް ފެތުރިކަމުގައިވިޔަސް އެހުރިހައި ބޭކަލުން އޭގެ ދަށުގައި ވާނެއެވެ ބުނެހޭވައިވެސް އެބޭކަލުން ތިއްބެވީ ކައިރިކައިރީގައެވެ.)\nصحيح سنن أبي داود: كتاب الجهاد،باب مايُؤمر من انضمام العسكر\nޙަދީޘް ނަމްބަރު: 2288އެވެ. ދެވަނަ ބައިގެ 498 ވަނަ ޞަފްޙާގައެވެ.\nޙިމާރު އަހްލިއްޔާގެ މަސްކެއުން ޙަރާމްކުރެވިއްޖެކަމުގެ ޚަބަރު ލިބިވަޑައިގަތުމާއެކު އަޞްޙާބުބޭކަލުން، ކެކިކެކިހުރި މަސްތެލިތައް ބަންޑުންޖައްސަވާލެއްވުން\nއަޞްޙާބުބޭކަލުން ލޯބިކުރައްވާ އެއްޗެއް އެބޭކަލުންނަށް މަނާކުރެއްވުނެވެ. ލޮބުވެތި ރަސޫލާ (ޞައްލަﷲ ޢަލައިހި ވަސައްލަމަ) އެކަންތައް މަނާކުރެއްވުމުން އެބޭކަލުން އެކަމާ އެއްވެސް އެއްޗެއް ވިދާޅުނުވެ، އެކަމާއި ދުރުވެވަޑައިގަތުމަށް އަވަސްވެވަޑައިގަތެވެ. އިމާމު ބުޚާރީ މާތްﷲ ރުއްސުންލެއްވި އަނަސް ބިން މާލިކު އަރިހުން ރިވާކުރެއްވިއެވެ. އެކަލޭގެފާނު ވިދާޅުވިއެވެ. މީހަކު ސަލާމާއި ޞަލަވާތްލެއްވި ރަސޫލުﷲގެފާނުގެ އަރިހަށް އައިސް ދެންނެވިއެވެ. (ޙިމާރު އަހްލިއްޔާގެ މަސް ކެވިއްޖެއެވެ.)\nދެން އިތުރު އެކަލޭގެފާނު ހަނު ހުންނަވައިފިއެވެ. އަދި އެމީހާ ދެވަނަ ފަހަރަށް އައިސް ދެންނެވިއެވެ. “ޙިމާރު އަހުލިއްޔާގެ މަސް ކެވިއްޖެއެވެ.”\nދެން އިތުރު އެކަލޭގެފާނު ހަނު ހުންނަވައިފިއެވެ. އަދި އެމީހާ ތިންވަނަ ފަހަރަށް އައިސް ދެންނެވިއެވެ. “ޙިމާރު އަހުލިއްޔާގެ މަސް ކައި ނިމިއްޖެއެވެ.”\nދެން އިތުރު އެކަލޭގެފާނު، މިގޮތަށް އިޢުލާނު ކުރުމަށް މީހަކަށް ވިދާޅުވިއެވެ. “ހަމަކަށަވަރުންވެސް މާތްﷲ އާއި އެކަލާނގެ ރަސޫލާ (ޞައްލަﷲ ޢަލައިހި ވަސައްލަމަ)، ޙިމާރު އަހްލިއްޔާގެ މަސް ކެއުން ތިޔަބައިމީހުންނަށް މަނާކުރެއްވިއެވެ.”\nދެން ހަމަވަގުތުން ކެކިކެކިހުރި މަސްތެލިތައް ބަންޑުން ޖައްސަވައިފިއެވެ.)\nصحيح البخاري: كتاب الغازي، باب غزوة خيبر\nޙަދީޘް ނަމްބަރު 4199އެވެ. ހަތްވަނަ ބައިގެ 267-468 ވަނަ ޞަފްޙާފައެވެ.\nއެމާތް މަތިވެރި އަޞްޙާބުބޭކަލުން ފުރުޞަތެއް ހޯއްދެވުމަކަށް ނުވަތަ އިސްތިޘްނާ ކުރެއްވުމަކަށް ނުވަތަ ލުއިފަސޭހަ ކޮށްދިނުމަކަށް ވިސަނައި ފިކުރެއް ނުކުރައްވައެވެ. އެފަދަ ކަންތައްތަކަށް ވިސްނައި ފިކުރުކުރާނީ ކިހިނެއްތޯއެވެ؟ ލޯބިވާ މީހަކު އޭނާގެ ލޯބިވެރިޔާއާ ތަބާވުމަކީ، ލޯބީގެ އަޞްލުތަކުގެ ތެރެއިންވާ ކަމެއްކަމުގައި އެބޭކަލުން ދެނެވަޑައިގަންނަވައެވެ.\nބަނގުރާ ޙަރާމްކުރެއްވުމުން މަދީނާގެ މަގުތަކާއި، ގޯޅިތަކުގައި ބަނގުރާ ކޯރުހެދިގެންދެމުން\nސަލާމާއި ޞަލަވާތްލެއްވި ރަސޫލުﷲގެފާނުދެކެ ތެދުވެރި ލޯބިވާ މާތްޞަޙާބީން، އެބޭކަލުން ލޯބިކުރައްވާ ކަންތައްތައް މަނާކުރެއްވުމުން، އެކަމަކާ ދުރުވެވަޑައިގަތުމުން ފުއްދާލެއްވީކީ ނޫނެވެ. އެތައް އަހަރެއްގެ ކުރީއްސުރެ އެބޭކަލުންގެ ކަށީގައި ހިފާފައިހުރި ކަންތައްތައްވެސް އެބޭކަލުން ދޫކޮށްލެއްވީއެވެ. އެކަންތައްތަކަކީ އެބޭކަލުންގެ ކާބަފައިންގެ ކިބައިން ވާރުތަވެފައިވާ ކަންތައްތަކެވެ. އަޅުގަނޑުމެން މިޒަމާނުގެ ގިނަ މުސްލިމުން ކަންތައްތައް ކުރާ ފަދައިން، އެބޭކަލުންގެ އާދަކާދަތަކާއި، ކަށީގައި ހިފާފައި ހުންނަ ކަންތައްތަކުންވެސް ލޮބުވެތި ރަސޫލާ (ޞައްލަﷲ ޢަލައިހި ވަސައްލަމަ) އަށް އުރެދިވަޑައެއްނުގަންނަވައެވެ. މިކަމަށް ދަލީލުކޮށްދޭ ދަލީލުތަކުގެ ތެރޭގައި، އިމާމު ބުޚާރީ މާތްﷲ ރުއްސުންލެއްވި އަނަސްގެފާނުގެ ކިބައިން ރިވާކުރެއްވި މިޙަދީޘްފުޅު ވެއެވެ. އެކަލޭގެފާނު ވިދާޅުވިއެވެ. އަބޫ ޠަލްޙަތުގެފާނުގެ ގަނޑުވަރުގައި މީސްތަކުންނަށް ބަނގުރާ ދޭންއުޅޭ މީހެއްކަމުގައި ތިމަންކަލޭގެފާނު ވީމެވެ. ދެން ސަލާމާއި ޞަލަވާތްލެއްވި ރަސޫލުﷲގެފާނު، ރަށުތެރޭގައި އިޢުލާނުކުރުމަށްޓަކައި މީހަކަށް އަމުރު ކުރެއްވިއެވެ. “ދަންނާށެވެ! ހަމަކަށަވަރުންވެސް ބަނގުރާ ޙަރާމްކުރެެވިއްޖެއެވެ.” މާތްﷲ ރުއްސުންލެއްވި އަނަސްގެފާނު ވިދާޅުވިއެވެ. (އަބޫޠަލްޙަތު(ރަޟިޔަﷲ ޢަންހު) ގެފާނު ތިމަންކަލޭގެފާނަށް ވިދާޅުވިއެވެ. “މިބަނގުރާތައް ބޭރަށް ނެރެ އޮއްސައިލައްވާށެވެ.” ދެން ތިމަންކަލޭގެފާނު ބަނގުރާތައް ނެރެ ބޭރަށް އޮއްސައިލެއްވީމެވެ. (މީސްތަކުން ބަނގުރާތައް ބިންމައްޗަށް އޮއްސިލެއް ގިނަކަމުން) މަދީނާގެ މަގުތަކުގައި ކޯރުހެދިގެން ބަނގުރާތައް ދެމެއެވެ.)\nޙަދީޘް ނަމްބަރު: 2464އެވެ. ފަސްވަނަ ބައިގެ 112 ވަނަ ޞަފްޙާގައެވެ.\nއެތެދުވެރި މިތުރުން ބަނގުރާތައް ބިންމައްޗަށް އޮއްސައިލުމަކީ، ސަލާމާއި ޞަލަވާތްލެއްވި ރަސޫﷲގެފާނުގެ އަމުރުފުޅަށް ޢަމަލުފުޅު ކުރެއްވުން ނޫނީނުވެއެވެ. އެހެންވެ މަދީނާގެ މަގުތަކާއި ގޯޅިތަކުގައި ބަނގުރާ ކޯރުހެދިގެން ދެމުނީއެވެ. ހާފިޡު އިބްނު ޙަޖަރު ވިދާޅުވެފައިވެއެވެ. “އެބަސްފުޅުން އިޝާރާތްކޮށްދެއްވަނީ، އެދުވަސްވަރު މުސްލިމުންގެ ގޭގޭގައިހުރި ބަނގުރާތައް ނެރެ ބޭރަށް އޮއްސައިލީކަމުގައެވެ. އެހެނީ ބަނގުރާގެ ގިނަކަމުން މަގުތަކާއި ގޯޅިތަކުގައި ބަނގުރާތައް ކޯރުހެދިގެން ދެމުނީއެވެ. ” فتح الباري\nމިކަންތައްވެ ނިމިގެންދިޔައީ، މިކަމާއިމެދު އެއްވެސް ބޭކަލަކު އެއްވެސް ވާހަކައެއްވެސް ނުދައްކަވައެވެ. އިމާމު ބުޚާރީ މާތްﷲ ރުއްސުންލެއްވި އަނަސް ބިން މާލިކު ކިބައިން ރިވާކުރެއްވިއެވެ. އެކަލޭގެފާނު ވިދާޅުވިއެވެ. “އަބޫ ޠަލްޙަތު (ރަޟިޔަﷲ ޢަންހު) ގޭގައި އެވެނި މިވެނި ބޭބޭކަލުންނަށް ބަނގުރާ ދެއްވުމަށްޓަކައި ތިމަންކަލޭގެފާނު ހުންނެވީ ކޮޅަށެވެ. އެހިނދު އެމީހަކު އައިސް ބުންޏެވެ. “ތިޔަބައިމީހުންނާއި ހަމައަށް އެޚަބަރު އަތުވެއްޖެހެއްޔެވެ؟” އެބޭކަލުން ވިދާޅުވިއެވެ. “އެއީ ކޮންޚަބަރެއްތޯއެވެ؟ އެމީހުން ބުންޏެވެ. “ބަނގުރާ ޙަރާމް ކުރެވިއްޖެއެވެ.” އެބޭކަލުން ވިދާޅުވިއެވެ. “އޭ އަނަސްގެފާނެވެ! މިހިރަ ބަނގުރާ އެތިގަނޑު އޮއްސައިލައްވާށެވެ.”\nއަނަސްގެފާނު ވިދާޅުވިއެވެ. “އެމީހާ އެޚަބަރު ދިނުމުން ބަނގުރާއާއި ބެހޭގޮތުން އެއްވެސް މީހަކު، އެއްވެސް ސުވާލެއް ނުކުރެއެވެ. އަދި ފަސްޖެހިވެސް ނުލައެވެ.”\nصحيح البخاري: كتاب التفسير، باب ( إِنَّمَا الْخَمْرُ وَالْمَيْسِرُ والأَزْلاَمُ رجْسٌ مِنْ عَمَلِ الشَّيْطَانِ)\nޙަދީޘް ނަމްބަރު: 4617އެވެ. އަށްވަނަބައިގެ 277 ވަނަ ޞަފްޙާގައެވެ.\nއެބޭކަލުން ބޯލަނބައި ކިޔަމަންގަތުމުގައި ހުރި ފުރިހަމަކަމާއެވެ! އެފަދަ ތެދުވެރީންނަކީ، މާތްﷲގެ މިފަދަ ބަސްފުޅުތަކުގައިވާ ތެދުވެރީންނެވެ.\n” إَنَّمَا كَانَ قَوْلَ الْمُؤْمِنِيْنَ إِذَا دُعُوا إِلَى للهِ وَرَسُولِهِ لِيَحْكُمَ بَيْنَهُمْ أَنْ يَقُولُوا سَمِعْنَا وَأَطَعْنَا وَأُولَئِكَ هُمُ الْمُفْلِحُونَ” (النور: 51)\nމާނައީ: އެބައިމީހުންގެ ތެރޭގައި ޙުކުމެއް ކުރައްވައި އިންޞާފެއް ކުރެއްވުމަށްޓަކައި، މާތްﷲ އާއި އެކަލާނގެ ރަސޫލާގެ އަރިހަށް އެބައިމީހުންނަށް ގޮވައިލެވިއްޖެނަމަ، މުއުމިނުންގެ ބަހެއްކަމުގައި ވާކަން ކަށަވަރީ، ތިމަންމެން އަޑުއަހައިފީމުއެވެ. އަދި ތިމަންމެން ކިޔަމަން ވެއްޖައީމުއެވެ ބުނުމެވެ. ދިންނަވައި ނަޞީބުލިބޭ މީހުންނަކީ ހަމަ އެބައިމީހުންނެވެ.”\nނަބަވީ ޙުކުމްފުޅަށް ޢަމަލުކުރެއްވުމަށްޓަކައި، އަޞްޙާބުބޭކަލުންނާއި އެބޭކަލުންގެ ދުޝްމިނުންނާއި ދެމެދު ކުރެވޭ މުޢާހަދާތަކުގައި ވަފާތެރިވެވަޑައިގަތުން.\nއަޞްޙާބު ބޭކަލުން، ސަލާމާއި ޞަލަވާތްލެއްވި ރަސޫލުﷲގެފާނާއި ތަބާވެވަޑައިގަތީ ހަމައެކަނި އާދައިގެ ކަންތައްތަކުގައެއް ނޫނެވެ. އަދި ކީއްތޯއެވެ. ލުއިފަސޭހަ ކަންތަކާއި، ދަތި އުނދަގޫ ކަންތަކާއި، އުފަލާއި ހިތްދަތި ކަންކަމުގައެވެ. އަދި އަމާންކަމާއި މުޞީބާތުގެ ވަގުތުގައެވެ. އަދި އެބޭކަލުންގެ ޙަޔާތުގެ ކޮންމެ ކަމަކާއި ކޮންމެ ވަގުތެއްގައިމެ އިތުރު އެކަލޭގެފާނާއި ތަބާވެވަޑައިގެންނެވިއެވެ. ސަލާމާއި ޞަލަވާތްލެއްވި ރަސޫލުﷲ ގެފާނުގެ އަމުރުފުޅަށް ޢަމަލުކުރެއްވުމަށްޓަކައި، އަޞްޙާބުބޭކަލުންނާއި އެބޭކަލުންގެ ދުޝްމިނުންނާއި ދެމެދު ކުރެވޭ މުޢާހަދާތަކުގައި ވަފާތެރިވެ ވަޑައިގެންނެވުމާއިމެދު، އިމާމު އަބޫދާއުދާއި، ތިރްމިޛީ، މާތްﷲ ރުއްސުންލެއްވި ސަލީމް ބުނު ޢާމިރުގެފާނުގެ ކިބައިން ރިވާކުރެއްވިއެވެ. އެކަލޭގެފާނު ވިދާޅުވިއެވެ. މާތްﷲ ރުއްސުންލެއްވި މުޢާވިޔަތާއި، ރޫމީންނާއި ދެމެދު މުޢާހަދާއެއް އޮތެވެ. މުޢާވިޔަތުގެފާނު ރޫމާއި ދިމާއަށް ދަތުރުފެއްޓެވިއެވެ. އެއީ މުޢާހަދާ ނިމިއްޖެނަމަ އެމީހުންނާއި ހަނގުރާމަ ކުރެއްވުމަށެވެ. އެވަގުތު ސަވާރުވެގެން އައި މީހަކު ގޮވައިލިއެވެ. (للهُ أَكْبَرُ للهُ أَكْبَرُ) ވަފާތެރިވާށެވެ. ބޭވަފާތެރި ނުވާށެވެ. މީސްތަކުން އެނބުރި ބަލައިލިއިރު އެއީ މާތްﷲ ރުއްސުންލެއްވި ޢަމްރު ބުނު ޢައްބާސެވެ. ދެން މުޢާވިޔަތު (ރަޟިޔަﷲ ޢަންހު)، ޢަމްރު (ރަޟިޔަﷲ ޢަންހު) އަރިހަށް މީހަކު ފޮނުވައި އެކަމާއިމެދު ސުވާލުކުރެއްވުމުން، އެކަލޭގެފާނު ޖަވާބުދެއްވިއެވެ. ސަލާމާއި ޞަލަވާތްލެއްވި ރަސޫލުﷲގެފާނު ޙަދީޘްކުރައްވާތީ ތިމަންކަލޭގެފާނު އަޑުއެއްސެވިއެވެ. “ބަޔަކާއި ކުރެވިއްޖެ މުޢާހަދާއެއްގެ މުއްދަތު ހަމަވުމުގެ ކުރިން، އެމުޢާހަދާ ބަދަލުކޮށް އުވައިނުލާށެވެ. އަދި މުޢާހަދާ އުވައިލާފަދަ ކަމެއްވެސް ނުކުރާހުށިކަމެވެ.” (ސަލާމާއި ޞަލަވާތްލެއްވި ރަސޫލުﷲގެފާނުގެ މިއިރުޝާދުފުޅު އަޑުއިވުމާއިއެކު މާތްﷲ ރުއްސުންލެއްވި މުޢާވިޔަތުގެފާނު އެނބުރި ވަޑައިގެންނެވިއެވެ.)\nصحيح سنن أبي داود: كتاب الجهاد، باب الإمام يكون بينه وبين العد فيسير إليه\nޙަދީޘް ނަމްބަރު: 2397އެވެ. ދެވަނަ ބައި 528 ވަނަ ޞަފްޙާގައެވެ.\nصحيح سنن الترمذي: كتاب السير، باب ما جاء في الغدر\nޙަދީޘް ނަމްބަރު: 1258އެވެ. ދެވަނަ ބައިގެ 113-114 ވަނަ ޞަފްޙާގައެވެ.\nސަލާމާއި ޞަލަވާތްލެއްވި ރަސޫލުﷲގެފާނުގެ އަމުރުފުޅުގައި ހިފެހެއްޓެވުމަށްޓަކައި، އަޞްޙާބުބޭކަލުން، ފަށުވިފޭރާން ބޭނުންކުރެއްވުމުން ދުރުވެވަޑައިގަތުން.\nއިމާމު ޠަރަބީ ރިވާކުރެއްވިއެވެ. (ޔަރުމޫކް އެވެ ކިޔާރަށަށް މުސްލިމުންގެ ލަޝްކަރެއް ދިޔައެވެ. އަދި މިލަޝްކަރު ރޫމީންގެ ކޮމާންޑަރާއި ބައްދަލުކުރަން ބޭނުންކަމަށާއި، ވާހަކަދައްކާނެ ވަގުތެއް ކަނޑައެޅުމަށް ރޫމީންނަށް އެންގިއެވެ. މުސްލިމުންގެ މިޚަބަރު، ރޫމީންގެ ކޮމާންޑަރަށް ދިއުމުން، މުސްލިމުންގެ ވަފުދު، އައިސް ބައްދަލުކޮށް ވާހަކަދެއްކުމުގެ ހުއްދަ ލިބިއްޖެއެވެ. ރޫމީންގެ ކޮމާންޑަރު – 21 (ރޫމް ރަސްގެފާނުގެ އެއްބަނޑު އެއްބަފާ އަޚް)ގެ އަރިހަށް ވަޑައިގަތީ މުސްލިމުންގެ ތެރެއިިން މާތްﷲ ރުއްސުންލެއްވި އަބޫ ޢުބައިދަތުގެފާނާއި، ޔަޒީދު ބިން އަބޫ ސުފްޔާނާއި، އަލްޙާރިޘް ބިން ހިޝާމްގެފާނާއި، ޟިރާރު ބުނު އަޒްވާރާއި އަބޫ ޖަންދަލް ބުނު ސަހްލާއިއެވެ. އެދުވަހުގައި މިކޮމާންޑަރުގެ މުޢަސްކަރުގައި ކުދި ފޭލިގޭގެ ތިރީސް ފޭލިގެއާއި، އެހެން ތިރީސް ފޭލިގެ ހުއްޓެވެ. މިހުރިހައި އެއްޗެއްވެސް ހަދާފައިވަނީ ފަށުވި ފޭރާމުންނެވެ. އިސްލާމީ ވަފުރު މިފޭލިގެތަކާއި ހަމައަށް ވަޑައިގެންފައި، އެފޭލިގެތަކަށް ވަނުމަށް، މަނާވެގެންފިއެވެ. އަދި ވިދާޅުވިއެވެ. “ފަށުވި ފޭރާމަކީ އަހަރެމެންނަށް ހުއްދަވެގެންވާ އެއްޗެއް ނޫން! އެނގިއްޖެތަ! އަހަރެމެންނާއި ވާހަކަދައްކަން ބޭރަށް އާދޭ!” ދެން ބިންމަތީގައި ފަތުރާފައިވާ ދޫލަތަކެއްގެ މައްޗަށް ރޫމީންގެ ކޮމާންޑަރު ނުކުތެވެ. މިޚަބަރު ހިރަޤުލްއާއި ހަމައަށް ދިއުމުން ވިދާޅުވިއެވެ. “މިއީ އަހަރެމެން ބަލިވުމުގެ ފެށުން ކަމުގައި އަހަރެން ނުބުނަން ހެއްޔެވެ؟ ޝާމްކަރައެއް ދެނެއް ނޯންނާނެއެވެ.” (އެބަހީ: ޝާމްކަރައިގައި ރޫމީންނަކަށް ދެނެއް ނޫޅެވޭނެއެވެ.” ނުބައި ދަރިންތަކެއްގެ ސަބަބުން ރޫމީންނަށް ހަލާކުހުއްޓެވެ.) (تاريخ الطبري ގެ ތިންވަނަ ބައިގެ 403 ވަނަ ޞަފްޙާގައެވެ.) އެހެން ރިވާޔަތެއްގައި ވެއެވެ. އިސްލާމީ ވަފުދު ވިދާޅުވިއެވެ. “ތިޔަ ފޭލިގެތަކަށް ވަނުމަކީ ތިމަންބޭކަލުންނަށް ހުއްދަވެގެންވާ ކަމެއް ނޫނެވެ”. ދެން ރޫމީންގެ ކޮމާންޑަރު ފަށުވިދޫލައެއް ފެތުރުމަށް އަމުރުކުރެއްވިއެވެ. އިސްލާމީ ވަފުދު ވިދާޅުވިއެވެ. “އެދޫލަމަތީގައިވެސް ތިމަންބޭކަލުން ނުއިށީންނާނަމެވެ. “ދެން އިސްލާމީ ވަފުދު ހިތްހަމަޖެހޭ ތަނެއްގައި، ރޫމީންގެ ކޮމާންޑަރު ޖެހުނީ އިށީންނާށެވެ. (البدية والنهاية ގެ ހަތްވަނަބައިގެ 9-10 ވަނަ ޞަފްޙާގައެވެ.)\nސާފުސީދާ ތެދުވެރި މާތް އަޞްޙާބުބޭކަލުން، ޢަދާވާތްތެރިންނާ ކުރިމަތިލުމުގައިވެސް ސަލާމާއި ޞަލަވާތްލެއްވި ރަސޫލުﷲގެފާނަށް ތަބާވުމެއް ދުލެއްނުކުރައްވައެވެ. އެއީ ޢަދާވާތްތެރިންނަށް ފައިދާހުރި ކަމެއްކަމުގައިވިޔަސް މެއެވެ. އާދައިގެ ކަމަކަސް ނުވަތަ ބޮޑުވެގެންވާ ކަމަކަށް ވިޔަސްމެއެވެ. އެހެނީ ސަލާމާއި ޞަލަވާތްލެއްވި ރަސޫލުﷲގެފާނާއި ތަބާވުމުގައި އެބޭކަލުންނީ އެފަދަ ބައެއްކަމުގައި ނުވާނީ ކިހިނެއްތޯއެވެ. އެބޭކަލުންނީ ސަލާމާއި ޞަލަވާތްލެއްވި ރަސޫލުﷲގެފާނުގެ އަރިހުން މިފަދައިން އަޑުއެއްސެވި ބޭކަލުންނެވެ.\n“وَجُعِلَ الذّلَّةُ وَالصَّغَارُ عَلَى مَنْ خَالَفَ أَمْرِيْ”\n( މިޙަދީޘް ރިވާކުރެއްވީ އިމާމް އަޙްމަދު، މާތްﷲ އެދެބަފައިކަލުންނަށް ރުއްސުންލެއްވި ޢަބްދުﷲ ބުނު ޢަމްރުގެފާނުގެ އަރިހުންނެވެ. المسند ޙަދީޘް ނަމްބަރު: 5115 ބައްލަވާށެވެ. ހަތްވަނަ ބައިގެ 122 ވަނަ ޞަފްޙާގައެވެ. އައްޝައިޚު އަޙްމަދު މުޙައްމަދު ޝާކިރު މިޙަދީޘްގެ އިސްނާދް، އިސްނާދު ޞަހީޙް ކުރެއްވިއެވެ.)\nމާނައީ: “ތިމަންކަލޭގެފާނުގެ އަމުރުފުޅަކާއި ޚިލާފުވެއްޖެ މީހާގެ މައްޗަށް ނިކަމެތިކަމާއި އިހާނެތިކަން ހުއްޓެވެ. “އެބޭކަލުން މިޙަދީޘްފުޅު އަޑުއެއްސެވީކީ ނޫނެވެ. އަދި ހިތުދަސްކުރެއްވީކީ ނޫނެވެ. އެއަށް އަދާކުރަންޖެހޭ ޙައްޤު އަދާކުރެއްވީއެވެ. އަދި އެބޭކަލުންގެ ޙަޔާތްޕުޅުގައި އެއަށް ޢަމަލުވެސް ކުރެއްވީއެވެ. އަޅުގަނޑުމެންގެ މިޒަމާނުގައި މިއުޅޭ މުސްލިމުންނަށް މިޙަޤީޤަތް ދެނެގަނެވޭނެނަމަ ކިހާރަނގަޅު ބާވައެވެ! މުސްލިމުންނަށް ނަޞްރު ލިބުމާއި، ނިކަމެތިވުމުގައި މާތްﷲ ސަބަބުތަކެއް ވަނީ ލައްވަވާފައެވެ. އެންމެ މުހިއްމު އެއްކަމަކީ، އެކަލާނގެ ރަސޫލާ (ޞައްލަﷲ ޢަލައިހި ވަސައްލަމަ) އަށް ތަބާވުމާއި، އެކަލޭގެފާނަށް ނުއުރެދުމެވެ. ފަހެ އެކަލޭގެފާނަށް ކިޔަމަންގަނެ ތަބާވެއްޖެ މީހަކަށް ޢިއްޒަތާއި ޝަރަފާއި ބާރުލިބިގެންވެއެވެ. އަދި އެކަލޭގެފާނަށް އުރެދިއްޖެ މީހާގެ މައްޗަށް ނިކަމެތިކަމާއި އިހާނެތިކަން ހުއްޓެވެ. މުސްލިމުން މިޙަޤީޤަތް ދެނެގަނެ، އެބައިމީހުންގެ ޙަޔާތުގައި މިކަމަކީ މުހިއްމު ކަމެއްކަމުގައި ދެނެގަންނަ ނަމަ އެބައިމީހުންނަށް ދިމާވާ ދަތި އުނދަގޫތަކުން ސަލާމަތްވުމަށް އެދެވިގެން ވެއެވެ.\nސަލާމާއި ޞަލަވާތްލެއްވި ރަސޫލުﷲގެފާނު، ނަމާދުގައި އެކަލޭގެފާނުގެ ފައިވާންޖޯޑުކޮޅު ބޭލުއްވިތަން ފެނިވަޑައިގެން އަޞްޙާބުބޭކަލުން އެބޭކަލުންގެ ފައިވާންޖޯޑުކޮޅުތައް ބޭލުއްވުމަށް އަވަސްވެވަޑައިގަތުން:\nލޯބިވެރިއަކު އޭނާގެ ލޯބިވެރިޔާގެ އަމުރުތައް ތަންފީޒުކުރުމުގައި އެއްވެސް ފޫހިކަމެއް ނުހުރެއެވެ. އަދި ކީއްތޯއެވެ. އެލޯބިވެރިޔާގެ ކޮންމެ ޙަރަކާތަކަށް ވަރަށް ޝައުޤުވެރިކަމާއެކު ބަލަން ހުންނާނެއެވެ. އަދި މޫނާއި ލޮލަށް އަންނަ އަސަރުކުރުވަނިވި ނާޒުކު ޙަރަކާތްތަކަށް ބަލަން ހުންނާނެއެވެ. ފަހަރެއްގައި ލޯބިވެރިޔާ ހިތްރުހޭ ކަހަލަ ކަމެއް ފެނިއްޖެނަމަ އެކަމެއް ކޮށްލާނެއެވެ. ނުވަތަ ލޯބިވެރިޔާ ހިތްހަމަނުޖެހޭ ކަމެއް ފެނިއްޖެނަމަ އެކަމަކުން ދުރުވެގަންނާނެއެވެ. ލޮބުވެތި މުޞްޠަފާ (ޞައްލަﷲ ޢަލައިހި ވަސައްލަމަ) ދެކެ ލޯބިވާ ތެދުވެރި އެމާތްބޭކަލުންވެސް ހަމަ އެފަދައެވެ. އިތުރު އެކަލޭގެފާނު އަމުރުކުރެއްވި ކަމެއް ކުރެއްވުމަށާއި، މަނާކުރެއްވި ކަމަކުން ދުރުވެގަތުމަށް އެބޭކަލުން ފަސްޖެހި ވަޑައެއްނުގަންނަވައެވެ. އަދި ކީއްތޯއެވެ. އިތުރު އެކަލޭގެފާނު ކުރައްވާހައި ކަމެއް އެބޭކަލުން ދިޔައީ ކުރައްވަމުންނެވެ. ޝައުޤުވެރިކަމާއެކު އިތުރު އެކަލޭގެފާނުގެ ޢަމަލުފުޅު ތަކަށް، އެބޭކަލުން ފާރަލަމުން ގެންދިޔައީ، އިތުރު އެކަލޭގެފާނަށް އިޤްތިދާވުމުގެ ގޮތުންނެވެ. އިތުރު އެކަލޭގެފާނު ކަމެއްކުރައްވާތަން އެބޭކަލުންނަށް ފެނިވަޑައިގެންފިނަމަ އެކަމެއް ކުރެއްވުމަށް އަވަސްވެ ވަޑައިގަންނަވައެވެ. އިމާމު އަބޫދާއޫދު މާތްﷲ ރުއްސުންލެއްވި އަބޫ ސަޢީދުލް ޚުދްރިއްޔުގެ ކިބައިން ރިވާކުރެއްވިއެވެ. އެކަލޭގެފާނު ވިދާޅުވިއެވެ. ސަލާމާއި ޞަލަވާތްލެއްވި ރަސޫލުﷲގެފާނު، އަޞްޙާބުބޭކަލުންނާއިގެން ނަމާދުފުޅު ކުރައްވަން ހުންނަވައި، ފައިވާންޖޯޑުކޮޅު ބާލުއްވައި އިތުރު އެކަލޭގެފާނުގެ ވާތްޕުޅު ފަރާތުގައި ބެހެއްޓެވިއެވެ. އަޞްޙާބުބޭކަލުންނަށް މިތަން ފެނިވަޑައިގަތުމާއެކު އެބޭކަލުންގެ ފައިވާންޖޯޑުކޮޅުތައް އުއްކަވާލެއްވިއެވެ. ސަލާމާއި ޞަލަވާތްލެއްވި ރަސޫލުﷲގެފާނު ނަމާދުފުޅުން އަވަދިވެވަޑައިގެން ޙަދީޘްކުރެއްވިއެވެ. ” ތިޔަބައިމީހުން ފައިވާންތައް އުކާލީ ކީއްވެހެއްޔެވެ؟” އެބޭކަލުން ދެންނެވިއެވެ. “ކަލޭގެފާނު ފައިވާންޖޯޑުކޮޅު ބޭލުއްވިތަން ތިމަންބޭކަލުންނަށް ފެނިވަޑައިގެންނެވިއެވެ. (އެހެންވެ) ތިމަންބޭކަލުންވެސް ފައިވާންތައް ބޭލުއްވީއެވެ. ސަލާމާއި ޞަލަވާތްލެއްވި ރަސޫލުﷲގެފާނު ޙަދީޘްކުރެއްވިއެވެ. “ޖިބްރީލުގެފާނު ތިމަންކަލޭގެފާނުގެ އަރިހަށް ވަޑައިގެން، ތިމަންކަލޭގެފާނުގެ ފައިވާންޖޯޑުކޮޅުގައި ނަޖިހެއް ހުރިވާހަކަ ވިދާޅުވިއެވެ.” އަދި ޙަދީޘްކުރެއްވިއެވެ. “ތިޔަބައިމީހުންކުރެ މީހަކު މިސްކިތަށް އަތުވެއްޖެނަމަ، އެމީހެއްގެ ފައިވަން ބާލާހުށިކަމެވެ. ފަހެ، ފައިވާނުގައި ނަޖިހެއް ހުރެއްޖެނަމަ، ބިމުގައި އުނގުޅައިލާށެވެ. އަދި އެފައިވާނުގައި ނަމާދުކުރާހުށިކަމެވެ.”\nصحيح سنن أبي داود: كتاب الصلاة في النعل\nނަންބަރު: 605އެވެ. އެއީ 127 ވަނަ ޞަފްޙާގައެވެ.\nللهُ أَكْبَرُ! އިތުރު އެކަލޭގެފާނާއި އިޤްތިދާވުމުގައި އެބޭކަލުންގެ ދަހިވެތިކަމާއި އަވަސްކަމުގެ ބޮޑުކަމާއެވެ.! (رَضِيَ للهُ عَنْهُمْ وأَرْضَاهُمْ) ހައްދަވައި ބޮުކުރެއްވި މާތްﷲ އެވެ. އެބޭކަލުން އުޅުއްވި ގޮތުގައި އަޅަމެންވެސް ލައްވާނދޭވެ!\nސަލާމާއި ޞަލަވާތްލެއްވި ރަސޫލުﷲގެފާނުގެ ބިރުވެރި ބަސްފުޅުގެ އަޑު އަހާފައި އަތުގައިއޮތް ރަންއުޅާ ބޭލި އަންހެނާ\nސަލާމާއި ޞަލަވާތްލެއްވި ރަސޫލުﷲގެފާނައި ތަބާވެވަޑައިގަތީ ހަމައެކަނި ފިރިހެން ބޭފުޅުންނެއް ނޫނެވެ. އިތުރު އެކަލޭގެފާނަށް ލޯބިކުރައްވާ ތެދުވެރި އަންހެން ބޭފުޅުންވެސް ހަމައެފަދައެވެ. އިމާމު އަބޫދާއޫދުގެފާނު މާތްﷲ އެދެބަފައިކަލުންނަށް ރުއްސުންލެއްވި ޢަބްދުﷲ ބުނު ޢަމްރުގެފާނުގެ ކިބައިން ރިވާކުރެއްވިއެވެ. އެކަލޭގެފާނު ވިދާޅުވިއެވެ. ސަލާމާއި ޞަލަވާތްލެއްވި ރަސޫލުﷲގެފާނުގެ އަރިހަށް އަންހެނަކު، އެކަނބުލޭގެ އަންހެންދަރިއާއި އެކުގައި އައެވެ. އެކަނބުލޭގެ އަންހެންދަރި އަތުގައި ރަނުން ހަދާފައިވާ، ވަރުގަދަ ދެއުޅާއޮތެވެ. އިތުރު އެކަލޭގެފާނު ޙަދީޘްކުރެއްވިއެވެ. “ކަނބުލޭގެ ތިޔައިން ޒަކާތްދެންހެއްޔެވެ؟” އެކަނބުލޭގެ ދެންނެވިއެވެ. “ނޫނެކެވެ.” އިތުރު އެކަލޭގެފާނު ޙަދީޘްކުރެއްވިއެވެ.”މާތްﷲ ޤިޔާމަތްދުވަހުން، އަލިފާނުންވާ ދެއުޅާ ކަނބުލޭގެ އަތުގައި އެޅުއްވުމަށް ކަނބުލޭގެ ރުހެން ހެއްޔެވެ؟ ރާވީ ވިދާޅުވިއެވެ. (ދެން އެކަނބުލޭގެ އަތުން ދެއުޅާ ބާލައި، ސަލާމާއި ޞަލަވާތްލެއްވި ރަޞޫލުﷲގެފާނަށް ދެއްވިއެވެ. އަދި ދެންނެވިއެވެ. މިއީ މާތްﷲ އާއި އެކަލާނގެ ރަސޫލާ (ޞައްލަﷲ ޢަލައިހި ވަސައްލަމަ) އަށެވެ.)\nصحيح داود: كتاب الزكاة، باب الكنز ما هو؟ وزكاة ا لحلي\nނަންބަރު: 1382އެވެ. އެއްވަނަބައިގެ 291ވަނަ ޞަފްޙާގައެވެ. الشيخ الأ لباني މިޙަދީޘަކީ حسن ދަރަޖައިގެ ޙަދީޘެއްކަމުގައި ވިދާޅުވިއެވެ.\nللهُ أَكْبَرُ! ސަލާމާއި ޞަލަވާތްލެއްވި ރަސޫލުﷲގެފާނުދެކެ ލޯބިވާ މުއުމިނު އަންހެނާ، އިތުރު އެކަލޭގެފާނުގެ އަމުރުފުޅަށް ޢަމަލުކުރެއްވުމަކަށް ފަސްޖެހިވެސް ނުލައެވެ. ދެއަތުގައި އޮތް ދެއުޅާ ވަގުތުން ބާލައި އިތުރު އެކަލޭގެފާނުގެ އަތްޕުޅަށް އެރުވީއެވެ. އެއީ މާތްﷲ އަށްޓަކައި ނެރެވުނު ޒަކާތެއްގެ ގޮތުުގައެވެ. (رَضِيَ للهُ عَنْهَا وَأَرْضَاهَا)\nސަލާމާއި ޞަލަވާތްލެއްވި ރަސޫލުﷲގެފާނުގެ އަމުރުފުޅަށް ޢަމަލުކުރެއްވުމުގެ ގޮތުން އަންހެންބޭފުޅުން މަގުމަތީގައި ހިންގަވާއިރު މަގުގެ އެއްފަރާތުން ހިންގެވުމުގެ ސަބަބުން އެކަނބަލުންގެ ހެދުންކޮޅުތައް މަގުގެ ފާރުތަކުގައި އަޅައިގަތުން:\nސަލާމާއި ޞަލަވާތްލެއްވި ރަސޫލުﷲގެފާނުގެ އަމުރުފުޅަކަށް، މުއުމިނު އަންހެން ބޭފުޅަކު އެހާ އަވަސްކަމާއެކު ޢަމަލުކުރެއްވުމަކީ، ނާދިރުކަމެއްކަމުގައި އެކަކުވެސް ނުދެކޭށެވެ. އެފަދަ މުއުމިން އަންހެން ބޭފުޅުންނަކީ، އަވަސްކަމާއެކު ލޮބުވެތި ރަސޫލާ (ޞައްލަﷲ ޢަލައިހި ވަސައްލަމް)ގެ އަމުރުފުޅުތަކަށް ފުރިހަމައަށް ޢަމަލުކުރައްވާ ބޭކަނބަލުންނެވެ. އެކަނބަލުންގެ ސީރަތާއި ތާރިޚު ކިޔައިލި މީހަކަށް، އެކަނބަލުންގެ ޙަޤީޤަތަކީ މިއީކަން ރަނގަޅަށް އެނގޭނެއެވެ.\nއިމާމު އަބޫދާއޫދު، މާތްﷲ ރުއްސުންލެއްވި އަބޫ އަސަދުލް އަންޞާރީ އަރިހުން ރިވާކުރެއްވިއެވެ. (މިސްކިތުން ބޭރުގައި މަގުގައި ފިރިހެން ބޭފުޅުންނާއި އަންހެން ބޭފުޅުން އެއްވެ ހިނގާތަން ދެކެވަޑައިގެން (އަންހެން ބޭފުޅުންނަށް) ސަލާމާއި ޞަލަވާތްލެއްވި ރަސޫލުﷲގެފާނު ޙަދީޘްކުރެއްވިއެވެ. “ފަހަތަށް ޖެހޭށެވެ. ތިޔަކަނބަލުންނަށް މަގުގެ މެދުން ހިންގެވުމުގެ ޙައްޤެއް ނުވެއެވެ. ތިޔަކަނބަލުން މަގުގެ އެއްކައިރިން ހިންގަވާށެވެ.” އެއަށްފަހު އެކަނބަލުން މަގު ހިންގަވާއިރު މަގުގެ އެއްކައިރިން ހިންގެވުމުގެ ސަބަބުން އެކަނބަލުންގެ ލިބާސްތައް މަގުގެ ފާރުތަކުގައި އަޅައިގަނެވެ.)\nصحيح سنن أبيب داود: كتاب الأدب، باب في مشي النساء مع الرجل في الطريق\n(ޙަދީޘް ނަންބަރު: 4392އެވެ. ތިންވަނަބައިގެ 989 ވަނަ ޞަފްޙާގައެވެ.)\nއަޅުގަނޑުމެން ފިރިހެނުންނާއި އަންހެނުން މިއުޅެމުން އަންނަނީ އަޞްޙާބު ބޭކަލުންނާއި، ބޭކަނބަލުން އުޅުއްވި ގޮތަށް ހެއްޔެވެ؟ އަޅުގަނޑުމެންގެ ތެރެއިން ގިނަ މީހުންނަކީ ކޮންމެ ދުވަހަކު އޭނާގެ މަސައްކަތް ފެށުމުގައި، ލޮބުވެތި ރަސޫލާ (ޞައްލަﷲ ޢަލައިހި ވަސައްލަމަ) ގެ سُنَّة ذَبَح ކުރާމީހުން ކަމުގައި ނުވޭހެއްޔެވެ؟ (އެބަހީ ހެނދުނު ތުނބުޅި ބާލާ ވާހަކައެވެ.)\nމުސްލިމުންނޭ ކިޔައިގެން އުޅޭ އަންހެނުން ލޮބުވެތި ރަސޫލާ (ޞައްލަﷲ ޢަލައިހި ވަސައްލަމަ)ގެ ސުންނަތާއި ޚިލާފަށް، ބާޒާރުތަކާއި ޕާޓީތަކަށް ގޮސްއުޅޭކަމުގައި ނުވޭހެއްޔެވެ؟


Dhivehi cinema ge suruheethah | Mihaaru\n"+40" ގެ ޕްރޮމޯޝަނަލް އިވެންޓެއްގައި ޔޫއްޕެ: އޭނަގެ މަސައްކަތްތައް މި އަހަރު ގިނަވާނެ.\nދިވެހި ސިނަމާގެ ސުރުހީތައް\n03 މާޗް 2019 - 07:392comments\nއަންނަ އަންގާރަ ދުވަހުގެ ރޭ އޮލިމްޕަހުގައި ޕްރިމިއާކުރަން ނިންމާފައިވާ ހޮރޯ ކޮމެޑީ "+40" ގެ ރަސްމީ ޓްރެއިލާ ދައްކާލައިފި އެވެ.\nމި ފިލްމުގެ ޓީޒާތަކެއް ކުރިން ވެސް ދައްކާލައި، ބެލުންތެރިންގެ ޝައުގުވެރިކަން ދަމައިގަތުމަށް ފަހު، ރިލީޒް ކުރާ ދުވަހާ ކައިރިކޮށްފައި ފިލްމުގެ ރަސްމީ ޓްރެއިލާ ދައްކައިލީ ބުރާސްފަތި ދުވަހުގެ ރެ އެވެ.\nހެއްވާ މަޖާ ކަންތައްތަކެއްގެ ތެރެއިން ކުރިމަތިވާ ބިރުވެރި ހާދިސާތަކެއް، ބެލުންތެރިން ހެއްވާލާނެ ގޮތަކަށް ގެނެސްދޭ "+40" އަކީ ދިވެހި ސިނަމާ އަށް އަންނަ ފުރަތަމަ ހޮރޯ ކޮމެޑީ ވެސް މެ އެވެ.\nމި ފިލްމަކީ މަޝްހޫރު އެކްޓަރު ޔޫސުފް (ޔޫއްޕެ) ޝަފީއު ލިޔެ، ޑައިރެކްޓްކޮށްފައިވާ ފިލްމެކެވެ. އަދި "+40" ގެނެސް ދެނީ 2016 ގައި ޔޫއްޕެ ގެނެސް ދިން ކާމިޔާބު ކޮމެޑީ ފިލްމު "ނޯޓީ 40" ގެ ދެވަނަ ބައިގެ ގޮތުގަ އެވެ. އެހެންވެ އެ ފިލްމުން ފެނުނު މައިގަނޑު ކާސްޓް މި ފަހަރު ވެސް ފިލްމުން ފެނިގެން ދާނެ އެވެ.\n"+40" ގެ ޓްރެއިލާ.\nތ. ބުރުނީގައި މަންޒަރުތައް ނަގާފައިވާ "+40" އިން މަޝްހޫރު ގިނަ ތަރިންތަކަކާ އެކު، ފިލްމީ ދާއިރާ އަށް އައު މޫނުތަކެއް ވެސް ތައާރަފުވެގެން ދާނެ އެވެ.\nމި ފިލްމުގެ ޓިކެޓް އޮލިމްޕަހުން މިހާރު ވިއްކަމުން އަންނަ އިރު، އަތޮޅުތެރޭގެ ރަށްރަށުގައި ވެސް ފިލްމުގެ އެޅުމުގެ ތައްޔާރީތައް އަންނަނީ ވަމުންނެވެ.\nއަހަރުގެ އެންމެ ބޮޑު ފިލްމުގެ ގޮތުގައި އަދި ބެލުންތެރިން ބަލާފައި ހީހާ ހަލާކުވާ ވަރުގެ ފިލްމެއްގެ ގޮތުގައި ޕްރޮމޯޓް ކުރަމުން އަންނަ "+40" ވެގެން ދާނީ މި އަހަރު އަޅުވާ ތިން ވަނަ ފިލްމަށެވެ.\n"ދައުވަތު" ބެލުންތެރިން ސިއްސުވައިލާނެ\nމި އަހަރު ޔޫއްޕެ ގެނެސްދޭން ނިންމާފައިވާ ފިލްމުތަކުގެ ތެރެއިން އޭނާ ލިޔެ، ޑައިރެކްޓްކޮށްފައިވާ ބިރުވެރި ފިލްމު "ދައުވަތު"ގެ ޓީޒާ ދައްކާލައިފި އެވެ.\nމި ފިލްމަކީ ވީ މީޑިއާގެ މުނިފޫހި ގޮފިން ބެލުންތެރިންނަށް ގެނެސްދޭ ފުރަތަމަ ފިލްމެވެ.\nބ. ދަރަވަންދޫގައި މަންޒަރުތައް ނަގާފައިވާ "ދައުވަތު" ގެ މައިގަނޑު ތަރިންނަކީ 2016 ގައި ރިލީޒް ކުރި ބިރުވެރި ފިލްމު "4426" ގައި މޮޅު އެކްޓިންއެއް ދައްކައިގެން، ފިލްމީ ދާއިރާގައި މިހާރު އެންމެ ގަދަ އަށް ފިޔަޖަހަމުން އަންނަ ބަތަލާ މަރިޔަމް އައްޒަ އާއި އަލީ (ދޮންއައްޔަ) އާޒިމްގެ އިތުރުން މިފަހަކަށް ވެސް ފިލްމާއި ޑްރާމާތަކުން ބެލުންތެރިންގެ ލޯބި ހޯދަމުން އަންނަ އަހުމަދު (އާނަންދު) އީސަ އެވެ.\nޔޫއްޕެ ބުނި ގޮތުގައި "ދައުވަތު" އަކީ ސިހުރުހާހޫރައިގެ ސަބަބުން ދިމާވާ ބިރުވެރި ކަންތައްތަކެއް ދައްކުވައި ދޭނެ ފިލްމެކެވެ. މީގެ ޓީޒާ އަށް ބަލައިލާ އިރު، ފިލްމު ވަރަށް ޝައުގުވެރިވެފައި، ނޭވާ ހިފަހައްޓާލަން ޖެހޭ އަދި ސިނަމާގައި ބެލުންތެރިން ބިރުން ފިއްކަނޑައިގެންދާ ކަހަލަ ފިލްމަކަށް ވާނެ އެވެ.\n"ދައުވަތު" ގެ ޓީޒާ\n"ދައުވަތު" ޓީޒާ އިން ފެންނަ ގޮތުގައި މީގައި އައްޒަ އާއި ދޮންއައްޔަ ފެނިގެން ދާނީ ދެމަފިރިންގެ ރޯލުންނެވެ. އަދި މިއިން އެންމެ ބޮޑަށް އަޅައިގަންނަ އެއް ކަމަކީ އާނަންދު ފެނިގެންދާ ގޮތެވެ. އޭނާގެ ލުކްސް ވަރަށް ތަފާތެވެ.\n"ދައުވަތު" ސިނަމާ އަށް ޖޫން މަހު ގެންނަން ނިންމި ނަމަވެސް އަދި ފިލްމު ރިލީޒް ކުރާނެ ވަކި ތާރީހެއް އިއުލާނެއް ނުކުރެ އެވެ.\n"ނަފުރަތުވުމުން" އަކީ އަސަރުގަދަ ލޯބީގެ ފިލްމެއް\nއަސަރު ގަދަ ލޯބީގެ ފިލްމުތަކަށް ލޯބި ކުރާ މީހުންނަށް މި އަހަރު އެންމެ ހާއްސަ ވާނެ އެއް ފިލްމަކީ "ނަފުރަތުވުމުން" އެވެ.\nމިއީ އަނެއްކާ ވެސް ޔޫއްޕެ ލިޔެ، ޑައިރެކްޓްކޮށްފައިވާ ފިލްމެކެވެ. ދަރަވަންދޫގައި ޝޫޓްކޮށްފައިވާ "ނަފުރަތުވުމުން" ގެ މައިގަނޑު ކާސްޓަކީ ހަމަ "ދައުވަތު" ގެ ކާސްޓެވެ. އަދި ޔޫއްޕެ ވެސް ފިލްމުގެ ރޯލަކުން ފެނިގެން ދާނެ އެވެ.\n"ނަފުރަތުވުމުން" ގެ ޓީޒާ.\nއަންނަ މަހުގެ ތެރޭގައި މި ފިލްމު ސިނަމާތަކަށް ގެންނަން އަމާޒު ހިފި ނަމަވެސް، އަދި ވަކި ތާރީހެއް އިއުލާނެއް ނުކުރެ އެވެ. މީގެ ޓީޒާ ވެސް ބުރާސްފަތި ދުވަހުގެ ރޭ ރަސްމީކޮށް ލޯންޗްކޮށް ދިނީ މި އަހަރު އެޅުވި ފުރަތަމަ ފިލްމު "ނިވައިރޯޅި" އިން އެކްޓިން ކެރިއަރު ނިންމައިލި މަޝްހޫރު ބަތަލާ ނިއުމާ މުހައްމަދެވެ.\n"ނަފުރަތުވުމުން" އާ ބެހޭ ގޮތުން ޔޫއްޕެ ބުނީ މިއީ ހިތާމަވެރި ލޯބީގެ ފިލްމުތަކަށް ލޯބި ކުރާ މީހުންނަށް ކަމުދާނެ ހުރިހާ ރަހަތަކެއް ހިމަނައިގެން ހަދާފައިވާ ފިލްމެއް ކަމަށެވެ.\n"ގޮށްރާޅު" މިހާރު ޝްވެކްގައި\nމިދިޔަ މަހުގެ4އިން ފެށިގެން ޑާކް ރެއިން އެންޓަޓައިންމަންޓްގެ ކްރައިމް ތުރިލާ "ގޮށްރާޅު" ކާމިޔާބު ޝޯތަކެއް އޮލިމްޕަހގައި ދެއްކުމަށް ފަހު، މި ފިލްމު ޝްވެކް ސިނަމާގައި ދައްކަން ފަށައިފި އެވެ.\nއޮލިމްޕަހުގައި މި ފިލްމުގެ ފަހު ޝޯ ހުކުރު ދުވަހުގެ ރޭ ދެއްކި އިރު، އެ ސިނަމާގައި ޖުމްލަ 30 ޝޯ ދެއްކި އެވެ. އަދި އޭގެ ތެރެއިން 21 ޝޯ ހައުސްފުލް ކަމަށްވެ އެވެ. މި އަހަރު އެޅުވި ދެވަނަ ފިލްމު "ގޮށްރާޅު" އަކީ 2016 ގައި ފާތުމަތު ނަހުލާއާ ގުޅިގެން ބިރުވެރި ފިލްމު "4426" ޑައިރެކްޓް ކުރި އަހުމަދު ޝިނާންގެ ފުރަތަމަ ސޯލޯ ޑައިރެކްޝަނެވެ.\n"ގޮށްރާޅު" ގެ ޓްރެއިލާއެއް.\nމި އަހަަރުގެ ފުރަތަމަ ފިލްމު "ނިވައިރޯޅި" ގެ ޑައިރެކްޓަރު މޫމިން ފުއާދުގެ ސްކްރީންޕްލޭއަކަށް ހަދާފައިވާ "ގޮށްރާޅު" އަކީ ގިނަ އައު މޫނުތަކެއް ވެސް ފިލްމީ ދާއިރާ އަށް ދޫކޮށްލި ފިލްމެކެވެ. މީގެ އެންމެ ތަރިއަކީ ޑާކް ރެއިންގެ ޑާލިން ޖުމައްޔިލް (ޖުމަލް) ނިމާލެވެ.\nޝްވެކް ސިނަމާގައި "ގޮށްރާޅު" ދައްކަމުން އަންނަ އިރު، މި ފިލްމު ރަށްރަށުގައި ވެސް އަންނަނީ ދައްކަމުންނެވެ.\nއިތުރު ލިޔުންތައް އަލީ ސީޒަން ދިވެހި ފިލްމް އިންޑަސްޓްރީ ޔޫސުފު ޝަފީއު (ޔޫއްޕެ) އެކްޓްރެސް މަރިޔަމް އައްޒަ\n"ހުވާ 2" ގެ ޓީޒާ ދައްކާލައިފި


އިސްލާމް ދީނުގަ އޮތީ ކުރިން އަމަލުކުރި ގޮތް ދޫނުކުރުމެއް ނޫން- ރަނގަޅު ގޮތް އެނގުމުން އެގޮތަށް އަމަލުކުުރުން: ޝައިޚް ޢަލީ ޒައިދު\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 49 ސިކުންތު\nއިސްލާމް ދީނުގައި އޮތީ އެމީހަކު ކުރިންސުރެ އަމަލުކުރަމުން އަންނަ ގޮތުގައި ހިފަހައްޓައި އެގޮތުގައި ދެމިތިބުން ނޫން ކަމަށާއި ރަނގަޅު ގޮތް އެނގުމުން އެގޮތަށް ޢަމަލުކުރުން ކަމަށް އައްޝައިޚް ޢަލީ ޒައިދު ވިދާޅުވެއްކެއެވެ.\nވިޔަފާރިވެރިންގެ މިސްކިތުގައި މިއަދުގެ ޢަޞްރު ނަމާދަށްފަހު ދަރުސް ދެއްވަމުން ޝައިޚް ޢަލީ ޒައިދު ވިދާޅުވީ އިސްލާމް ދީނުގައި ހަލާލު ނުވަތަ ހުއްދަ ކަންތައްތައް ވަރަށް ގިނަ ކަމަށާއި ޙަރާމް ކުރައްވަވާފައި ނުވަތަ މަނާކުރައްވަވާފައި ވަނީ ވަރަށް މަދު ކަންތައްތަކެއް ކަމަށެވެ. ހަލާލް ކަންތައްތަކުގެ ލިސްޓެއް ނެތީ އަދި ޙަރާމް ކަންތައްތައްތަކުގެ ލިސްޓެއް އޮތީ އެ ސަބަބަށްޓަކައި ކަމަށެވެ.\nޝައިޚް ޢަލީ ޒައިދު ވިދާޅުވީ ހަރާމް ކަންކަމުގެ ގޮތުގައި ކަނޑައެޅޭނީ ދީނުގައި އެއީ ހަރާމް ކަމެއްގެ ގޮތުގައި ބަޔާން ކުރެވިފައިވާ ކަންކަން ކަމަށެވެ. އެނޫން ކަންކަމަކީ ހަރާމް ކަމެއްގެ ގޮތުގައި ކަނޑައަޅަން ބައަކު ކިތަންމެ ވަރަކަށް ބޭނުންވި ނަމަވެސް އެކަން ނުކުރެވޭނެ ކަމަށެވެ.\nޝައިޚް އަލީ ޒައިދު ވިދާޅުވީ މިސްކިތުގައި ޤްރްއާން ކިޔަވަން އިންދާ މީހަކު ސަލާމް ކުރުމަކީ ޙަރާންކަމެއް ކަމަށް ކަނޑައަޅަން ބޭނުންވާ ބައަކުވެސް އެބައުޅޭ ކަމަށާއި ނަމަވެސް އެކަން އެގޮތަށް ނުކުރެވޭނެ ކަމަށެވެ. އެއީ ޙަރާމް ކަމެއްކަން އެނގޭނެ އެއްވެސް ދަލީލެއް ނެތުމުން ކަމަށެވެ.\n"އެމީހާ އެދޭ ގޮތަށް ފަތުވާ ނުދިނީމާ ރުޅިގަދަވާ މީހުންވެސް އެބައުޅޭ. ނަމަވެސް ދީނުގެ ކަންކަމުގައި ފަތުވާ ދޭންޖެހޭނީ ސާބިތު ދަލީލުތައް ހުންނަ ކަންކަމުގައި. މީހަކު އެދޭހައި ގޮތަކަށް ފަތުވާއެއް ނުދެވޭނެ."\nދަރުސަށްފަހު މީހަކު ކުރި ސުވާލެއްގެ ޖަވާބުގައި ސަލާމް ކުރުމާއި ސަލާމް ބަލައިގަތުމުގެ މަތިވެރިކަން ބަޔާންކޮށްދެއްވަމުން ޝައިޚް ޢަލީ ޒައިދު ވިދާޅުވީ ކައު އިތުރު ރަސޫލާ މުޙައްމަދު (ޞޢވ) ސުންނަތް ނަމާދަކަށް ހުންނަވަނިކޮށް ބޭކަލަކު ސަލާމް ގޮވާލެއްވުމުން އަތްޕުޅުގެ ނުވަތަ އިނގިލިފުޅުގެ އިޝާރާތުން އޭނާއަށް ޖަވާބު ދެއްވެވި ކަމަށެވެ.\n(މިކަމުން ސަލާމް ކުރުމާއި ސަލާމަށް ޖަވާބުދިނުމުގެ މަތިވެރިކަން އެނގިގެން ދެއެވެ. ނަމަވެސް ނަމާދަށް ތިއްބައި އެފަދަ އަމަލުތައް އަޅުގަނޑުމެން ކުރުމަކީ އިތުރަށް ވިސްނަން ޖެހޭނެ ކަމެކެވެ. އަނެކާގެ ނަމާދަށް އެކަމުން ލިބިދާނެ ގެއްލުންތަކަށްޓަކައެވެ.)\nޝައިޚް ޒައިދުގެ ސުވާލު ޑޮކްޓަރުންނަށް: "ސިކުނޑީގެ ބަލި ހުންނަމީހުން، ކީއްވެހޭ ހަމައެކަނި އިސްލާމް ދީނާ އަޅައިގަނެ ނެއްޓެން ނޭނގިގެން އުޅެނީ؟\nޖިންނި ޝައިޠާނުން އެންމެ ގިނައިން ދިރިއުޅޭ އެއްތަނަކީ ކުނިގޮނޑުތައް: ޝައިޚް ޢަލީ ޒައިދު\nމުރުތައްދުވެފައިވާ މީހުންނަށް ނަޞޭޙަތް ދޭން އިސްލާމިކް މިނިސްޓްރީ ނުކުޅެދިފައި ވަނިކޮށް އެމީހުންނަށް ފިޔަވަޅު އެޅުމަށް ޝައިޚް ޢަލީ ޒައިދު ގޮވާލައްވައިފި\nދީނާ ފުށުއަރާ ޤާނޫނު ހެދުމާ ވޯޓުވިއްކުން، މިއީ ވަރަށް ޚުތޫރަތްތެރިކަން ބޮޑު މައްސަލަތައް!: ޝައިޚް ޢަލީ ޒައިދު\n"ދީވާލީ" ފަދަ އެހެން ދީންތަކުގެ ޢީދުތަކާއި ގުޅިގެން މަރުހަބާ ކިޔައި ޢީދު ފާހަގަކުރަން ބައިވެރިވުން މުސްލިމުންނަށް ހުއްދައެއް ނޫން!: ޝައިޚް ޢަލީ ޒައިދު\nކެތްތެރިކަމާއި ކާމިޔާބީ ވަކި ނުކުރެވޭނެ- އެއީ އެއްމާބަނޑު ދެބެއިން: ޝައިޚް ޢަލީ ޒައިދު\n7 ޖުލައި 2017


Ep. 11 — Thy Furaanaige Dhirumey | Safuhaa\n"އެހެންޏާ ނުވާކަހަލަ ގޮތެއް ވާތީ މިއުޅެނީ." އައިޒަން އެންމެފަހުން ކިޔައިދޭން ނިންމިއެވެ. މުސްކާން ނޭވާ ހިފަހައްޓާލައިގެން އިނީ އެބުނަން އުޅޭ އެއްޗެއް އަހަން ކެތްމަދުވެފައެވެ."ފާޑަކަށް މުޅިގައި ކަހާތީ މިއުޅެނީ." އައިޒަން އޮޅުންފިލުވައިދިނެވެ. "ދެން..ދެން ކިހިނެތްވާނީ؟ ޑޮކްޓަރަށް ދެއްކިންތަ؟ ޑޮކްޓަރ ކީކޭ ބުނީ؟" މުސްކާން އެސުވާލު ކުރިއިރު ހިމޭނުން ނުހުރެވިގެން ދެކޮޅަށް ހިނގަން ފެށިއެވެ. ހިތް އޭގެ އެންމެބާރު މިނުގައި ތެޅެމުން ދިޔައިރު އަތްފައި ދާހިތްލާލައިފިއެވެ. އައިޒަންއަށް ކަމެއް ވާކަށް އޭނާ ފަހަރެއްގައިވެސް ނޭދެއެވެ. "ކީކޭ ބުނާނީ މުސްކާން. ޑޮކްޓަރަށް ދެއްކިއަސް ފަރުވާ ކުރެވޭ ބަލިތަކެއްނު ރަނގަޅު ކުރެވޭނީ." އައިޒަންގެ އަޑުގައި މޮޅިވެރިކަން ވިއެވެ. އެކަމަކު އެއީ އޭނާގެ އަމިއްލަ ހާލަތާ މެދުގައެއް ނޫނެވެ. އެވާހަކަ އަހައިގެން މުސްކާންއަށް ވާނެގޮތް ލަފާ ކޮށްލެވިފައެވެ. "ތިބުނީ ދެން ޑޮކްއަށްވެސް ނުދައްކަނީއޭތަ؟ ތީ ކިހިނެތް ރަނގަޅުވާނެ ގޮތެއް. އެޓްލީސްޓް އެމީހުން ބުނާ އެއްޗެއް އެނގިދާނެއެއްނު. އަހަރެންވެސް ނުބުނަމޭ އަޒްގެ ބަލި އެމީހުންނަށް ރަނގަޅު ކުރެވޭނެއެކޭ. އެކަމަކު ތި ކެހުން މައިތިރި ކޮށްލެވޭވަރުގެ ފަރުވާއެއް ދިފާނެއެއްނު." ރައްދުދިންއިރު މުސްކާންއަށް ރޮވޭގޮތްވިއެވެ. އުންމީދު ނެތް ބަލީގައި އައިޒަން ދެންވީ އެއްވެސް ވޭނަކަށް ލުއި ނުހޯދާ ހުންނަން ހެއްޔެވެ؟ ނޫނެކެވެ. އެއީ އެގޮތަށް ހިނގަން ދޫކޮށްލެވޭނެ ކަމެއް ނޫނެވެ.\n"ކަންބޮޑުނުވެބަލަ ބޭބީ ގާރލް. ލުއި ވާ ކަހަލަ ބޭހެއް ހަދައިގެންނޭ މަންމަ އައިސް އެއުޅެނީ. އިރާދަ ކުރެއްވިއްޔާ ރަނގަޅުވެދާނެ އިރުކޮޅަކުން. މިވަގުތު އިހަށް ބާއްވަނީ އިނގޭ. މަންމަ އެބަ ގޮވާ. ދެން މިކަމާ ނުވިސްނާ ބަސްއަހައިގެން ނިދާލާ!" އައިޒަން ޖަވާބަކަށްވެސް މަޑުކުރުމަކާ ނުލާ ފޯނު ކަނޑާލުމުން އެފޯނު ކަންފަތުން ނައްޓާލައިގެން މުސްކާން ޖެހިގަތީ އެނދަށެވެ. ހިމޭނުން އިނދެ ތުންފިއްތާލެވުނުއިރު ލޮލުން ކަރުނަ އަންނަން ފެށިއެވެ. އެރޭ އޭނާއަށް ރަނގަޅަށް ނުވެސް ނިދުނެވެ. ހިތްހަމަޖައްސާލަން ބޭނުންވިއަސް އެކަމެއް ނުވިއެވެ. ހިތަށް އަރަނީ އައިޒަންއަށް ވާ އުދަނގުލުގައި ނުނިދިގެން އުޅޭނެ ގޮތެވެ. އެވަގުތު އޭނާ ހުންނަން ބޭނުންވި މަޤާމަކީ އައިޒަންގެ އެންމެ ގާތުގައެވެ. ކުރެވޭނެ ކަމެއް ނެތިއްޔާ އެހަށިގަނޑުގައި ފިރުމައިދިނަސް ކީއް ހެއްޔެވެ؟\nއެންމެ ނުބައި ގަޑިއަށް ނިދި ފުންވުމުގެ ނަތީޖާއެއްގެ ގޮތުން މުސްކާންއަށް ފަތިސް ނަމާދަކަށް ނުހޭލެވުނެވެ. ލޯ ހުޅުވާލިއިރު އަލި ކަމުން ގަޑި ބަލާލީ ހައިރާންވެފައި އޮވެގެންނެވެ. އެވަގުތު އޭނާއަށް ފުންމައިގެން ތެދުވެވުނީ ސުކޫލަށް ދާ ގަޑި ކައިރިވެފައި ހުއްޓާ ފެނިގެންނެވެ. އަދި އޭނާ ނިދިއިރު ރާވައިގެން ހުރީ ސުކޫލަށް ދިއުމުގެ ކުރިން އައިޒަންގެ ހާލު ދެކެލަން ދިއުމަށެވެ. މިވީގޮތުން ދެން އައިޒަން ފެންނާނީ ހަވީރެވެ. ހިތް ނުތަނަވަސްވެފައި ހުރެގެން ތައްޔާރުވެ ނިމުނުއިރު މަންމަ ނާސްތާ ކުރަން ގޮވާ އަޑު އިވުނެވެ. މުސްކާން ނިކުމެ ހަމައެކަނި މައިލޯތަށި ދަމާލައިގެން ދުވެފައި ދިޔައީ ވަގުތު ނެތްކަން މަންމައަށް އަންގައިދީފައެވެ.\nކުލާސް ނިންމި ގަޑިއަށް މާހެފުމުގެ ވާހަކަ ހޫނުވިއެވެ. ދެކޮޅު ހަދަން ނުކެރިގެން އެއްބަސްވިއެއް ކަމަކު މުސްކާންގެ ހިތް އޮތީ އެހެން ތަނެއްގައެވެ. އެކުވެރިންނާއެކު އެހުރިހާއިރު އުޅުނުއިރު އޭނާ އެންމެ ގިނައިން ކުރި ކަމަކީ އަތުކުރީ އޮތް ގަޑިއަށް ބެލުމެވެ. އަވަސް އަރުވާލައިފައި އަންނަމުން މިއަދު ފޯނު ގެންނާކަށްވެސް ހަނދާނެއް ނުވިއެވެ.\nހަވީރުވެގެން އައިއިރު ވިއްސާރަ ކުލަ ދައްކަން ފެށިއެވެ. އުޑުމަތި ބަނަވެ ވާރޭ އަންނަން އުޅޭކަން އިޢުލާން ކޮށްފިއެވެ. މުސްކާން ގެއަށް ވަންއިރު ވަރުބަލި ކަމުންވެސް ހީވަނީ އެހެން ކަމެއް ހެންނެވެ. އެކަމަކު ފުރަތަމަވެސް އޭނާ އަޞުރު ނަމާދު އަދާކުރިއެވެ. މަޣްރިބަށް ބަންޤި ގޮވީ މުސައްލަ މަތީ އިންތިޒާރުގައި އިންދައެވެ. އިރުކޮޅަކުން ބޭރަށް ނިކުތްއިރު ވާރޭގެ އަޑު އިވެން ފަށައިފިއެވެ. މުސްކާން ފޯނު މުށަށް ލައިގެން އައިސް އިށީންދެލީ ސިޓިންރޫމް ސޯފާގައެވެ. ފޮތިގަނޑު ކަހާލައިފައި ހުރުމުން ބޭރުގެ ތޫފާން ރީތިކޮށް ފެންނަން ފެށިއެވެ. ވަޔާއެކު އަންނަމުންދިޔަ ވާރޭގެ ހަމަލާތަކަށް ކެތް ނުކުރެވިގެން ގަސްތައް ހެލިފެލިވާތަން ފެނުމުން ހިތުގައި ހަމްދަރްދީ އުފެދުނެވެ. ފޯނު ރިންގްވާން ފެށީ އައިޒަންއަށް ގުޅަން ނަންބަރު ޖަހަނިކޮށެވެ.\n"ހެލޯ އަޒް." އެންމެ ރިންގަކުން މުސްކާން ފޯނު ނަގާފައި އަވަސް އަވަހަށް ކިޔައިލިއެވެ. ޖަވާބުގައި އެކޮޅުން އައިޒަން ހަލޯއޭ ކިޔައިލި އަޑާއެކު ހުރިހާ ނާރުތަކަށް ފިނިވެލީ މިވިއްސާރައިގައި ވެހެމުންދިޔަ ފެނުން ބިންގަނޑަށްވެސް ފިނިވެލާނެ ފަދައިންނެވެ. އެކަނި އައިޒަންގެ އަޑުންވެސް އޭނާގެ ނުތަނަވަސްކަމަށް ޝިފާ ލިބިއްޖެއެވެ. އައިޒަންގެ ހާލު އިހަށްވުރެ ރަނގަޅު ކަމަށް ބުނުމުން ހިތްހަމަޖެހިގެން އިރުކޮޅަކު ވާހަކަދައްކާލައިފައި ބޭއްވީ ފަހުން ގުޅާ ގޮތަށެވެ. އެރޭ އިޝާ ނަމާދަށްފަހު މުސްކާން ކައިގެން ކޮޓަރިއަށް ވަން މީހާ މެންދަން ވަންދެން އެނދަށް އަރާ އޮތީ ފޯނުގައެވެ. އެންމެފަހުން ނިދެމުން ގޮސް ފޯނު އަތުން ދޫވެގެން އެނދުމައްޗަށް ވެއްޓުނު އިރެއްވެސް ނޭނގެއެވެ.\nއެނޭވާގެ އަޑު އަހަން އައިޒަން އޮވެފައި އިރުކޮޅަކުން ހިނިތުންވެލައިފިއެވެ. އޭނާ ފޯނު ކަނޑާލައިފައި ތެދުވެގެން ކޮޓަރިން ނިކުތްއިރު އިޝާން ސިޓިންރޫމްގައި އިނެވެ. "އަޒްނުނިދަންތަ؟" އިޝާންގެ މޫނުގައިވި ނުތަނަވަސްކަން ފޮރުވާލަން މަސައްކަތް ކުރަމުން ވާހަކަދެއްކިއެވެ. "ކޮންކަމަކާ އޮފްވެފަ ތިއިނީ؟" އިޝާން އެހާ މަސައްކަތް ކުރީމައިވެސް އައިޒަންއަށް ސިއްރެއް ނުވިއެވެ. "ސިއްރުން ކަމެއް ހިންގާލައިގެން ދޯ ތިއުޅެނީ." އިޝާން ނުބުނަން އިނުމުން އައިޒަންއަށް ޝައްކުވިއެވެ. އޭނާ ދިމާކޮށްލައިފައި ކައިރީގައި އިށީންއިރު އިޝާން ފުން ނޭވައެއް ދޫކޮށްލިއެވެ. "ހިތަށް އަރަނީ ހުރިހާ އަންހެންކުދިންނަނީ މުސްކާން ކަހަލަ ކުދިންނަށް ނުވަނީ ކީއްވެބާއޭ." އިޝާން އިއްވައިލިއެވެ. "ހުރިހާ ކުދިންނާ މުސްކާން އެއްގޮތް ވާނީ ކިހިނެތް؟ ވަންޕީސްއެކޭ އަހަރެން ހޯދައިގެން މިއުޅެނީ." އައިޒަން ދިން ޖަވާބުން އިޝާން އެއްބަސްވެ ބޯޖަހާލިއެވެ.\n"ދެން ބުނެބަލަ ކިހިނެތް ވެގެން ތިއުޅެނީ؟" އައިޒަން އިތުރަށް ބާރު އެޅިއެވެ. "އޭނައަށް ކިޔަނީ ޝިފްރާ. ދެމީހުން ރަތްޓެހިވިތާ މަންތެއް ކިރިޔާ މިވީ. އެކަމަކު މިހާރުވެސް އިރުއިރުކޮޅާ ޒުވާބުކޮށްފަ ރުޅިވެފަ ރަތްޓެހިވާތަން މިފެންނަނީ." އިޝާން ކިޔައިދިނެވެ. އަންހެން ކުދިންގެ ކަންތަކުގައި މާބޮޑު ތަޖުރިބާތަކެއް ކުރެވިފައި ނެތުމުން އައިޒަން ހަމައެކަނި ބުނެލީ ވަގުތު ދެނިކޮށް ފަހުން ރަނގަޅުވެދާނެ ކަމުގައެވެ. އޭނާ އެކުވެރިޔާގެ ކޮނޑުގައި ޖަހާލައިފައި ތެދުވެ ފެންބޯން ކާކޮޓަރިއަށް ވަންއިރު އިޝާން އަނެއްކާވެސް އިސްޖަހައިގެން ފުން ވިސްނުމެއްގައި އިނެވެ.\nޖެހިގެން އައި ދުވަހުގެ އިރު އަރައިގެން އައިއިރު އަދިވެސް ވިއްސާރައިގެ ކުލަވަރު މުޅިން ނުފިލައެވެ. ދޭތެރެއަކުން ވާރޭ ހުއްޓާފައިވެސް އަނެއްކާ ވެހެން ފަށައެވެ. މުސްކާންއަށް ވަގުތު ވެގެން ހަވީރު ގްރީންލޭންޑަށް ދިޔައިރު ސިޓިންރޫމްގައި ސަނާ އިނެވެ. އައިޒަންގެ ވާހަކަ އެހުމުން ސަނާ ދިން ޖަވާބުން ސިހުމެއް ލިބުނެވެ. އައިޒަން މިހާތަނަށްވެސް މަދު ވަގުތެއް ނޫނީ ކޮޓަރީގައި ހޭދަނުކުރާ މީހާ މިއަދު ކޮޓަރީގައި އޮތީ އަނެއްކާ ހާލު ގޯސްވީ ހެއްޔެވެ؟ ހަލުވި ފިޔަވަޅު ތަކެއްގައި ގޮސް ކޮޓަރި ހުޅުވާލިއިރު ލޯމަރާލައިގެން އޮވެފައި އައިޒަން ލޯ ހުޅުވައިލިއެވެ. ނުބުންޏަސް އެމޫނުން މުސްކާންއަށް ވަރުބަލިކަން ފެނުނެވެ. އައިޒަން ރަނގަޅޭ ބުނެ އޭނާގެ ހިތްހަމަ ޖައްސައިދިނަސް ހާލު އެވަނީ އިތުރަށް ދަށަށް ދާން ފަށައިފައެވެ. އެކަމަކު އެޝަކުވާ ކޮށްގެން ހިތް ނުތަނަވަސް ކުރާކަށް މުސްކާން އެވަގުތު ބޭނުމެއް ނުވިއެވެ. އުފާވެރި ކަމަކީ ހަމައެކަނި ހެޔޮ ސިއްހަތެއްގައި ހުންނަ ދެމީހަކު ބައްދަލުވެ ދެކެވޭ ލޯބީގެ ވާހަކަތަކެއް ނޫނެވެ. ބަލިހާލުގައި އޮތް ލޯބިވެރިޔާގެ މޫނު ފެންނަ ހިސާބުގައި ކައިރީގައި އިނުމަކީވެސް އޭނާއަށް މިއަދު އެންމެ ބޮޑެތި އުފާތަކު ތެރެއިން އުފަލެކެވެ.\n"ހާދަ މިސްވެގެންނޭ މިއައީ. އެކަމަކު އަޒް ތި އޮންނަނީ ކޮޓަރީގަ. ހިނގާބަލަ ބޭރަށް ޖައްސާލަން." މުސްކާން ހިނިތުންވެފައި ގޮސް އައިޒަންގެ މަގަތުގައި އިށީންދެ އަތުގައި ހިފައިލިއެވެ. ދެކޮޅު ހެދުމަކާނުލާ އައިޒަން ތެދުވުމުން މުސްކާން ހިތްހަމަ ޖެހުނެވެ. ދެމީހުން އަތާއި އަތް ގުޅުވާލައިގެން ނިކުތްއިރު ނާޝިދުމެން ދެމަފިރީންވެސް ސިޓިންރޫމްގައި ތިއްބެވެ. "ކޮންތާކަށް ދާނީ މިގަޑީގަ؟" ސިޑިން ފައިބަމުން މުސްކާން އެހިއެވެ. އޭރު ތިރީގައި ތިބި މީހުންގެ ނަޒަރު އެދެމީހުންނަށް ހުއްޓިފައި ހުއްޓެވެ. "ހިނގާ އިޝާން ކައިރިއަށް ދާން. އޭނަ ބުނި ހަވީރުން އެގެއަށް ޖައްސާލަ ބަލާށޭ." އައިޒަންގެ ހިޔާލު މުސްކާންއަށްވެސް ކަމުދިޔައެވެ.\n"ޗެރީ ބްލޮސޮމް"އަށް އައިޒަންމެން ދިއުމުން އެންމެން އައިސް އެދެމީހުން ވަށައިލިއެވެ. އިޝާންގެ މައިންބަފައިންގެ އިތުރުން ދެން ހުންނަނީ އިޝާންގެ ކޮއްކޮ އިމާރާއެވެ. ހަފްނާ ސައިތައްޔާރު ކުރަން ދިޔައިރު ފަހަތުން އިމާރާވެސް ވަނެވެ. ސަމީރު އިނީ އެދެމީހުން ސޯފާގައި ބައިތިއްބައިގެން އެމީހުންނާ ވާހަކަދައްކާށެވެ. އިޝާން އައީ އޭގެ ކުޑައިރުކޮޅެއް ފަހުން ބޭރުންނެވެ. ސައިގެ ވަގުތު މޭޒުމަތީ އެހުރިހާ އެއްޗެއް ހުރެވެސް އައިޒަންއަށް ކެވޭ ކަހަލަ މަދު އެއްޗެއް ހުރުމުން މުސްކާން ހިތަށް ތަދުވިއެވެ. އޭނާއަށް ފާހަގަވީ އެވަގުތު އިޝާން ކަންތައް ކުރި ގޮތެވެ. އައިޒަން ފަދައިން އޭނާވެސް ބުއީ އެތަނުން ޖޫސްތައްޓެކެވެ. ދެން ކޮށާފައި ހުރި މޭވާއިން އާފަލު ފޮއްޗެކެވެ. އައިޒަންއަށް އިޝާން ބަހައްޓާ ހާއްސަކަން ފެނިފައި ހިތާއި ހިތުންނަމަވެސް މުސްކާންއަށް ތައުރީފް ކޮށްލެވުނެވެ. އިޝާންއާމެދު ހިތުގައި އޮތް ޤަދަރު ދެގުނައަށް އުފުލިއްޖެއެވެ.\nސައިން ނިމިގެން އެމީހުން އެރީ މައްޗަށެވެ. އިޝާންގެ ކޮޓަރިން ނިކުމެވޭ ބެލްކަނިކޮޅު ހިތްފަސޭހަ ކަމުން ދޫކޮށްފައި އަންނަ ހިތެއްވެސް ނުވިއެވެ. ކުޑަވަރެއްގެ ބަގީޗާއެއްހެން ސިފަ ކުރެވޭ ގޮތަށް މާމެލާމެލި ހައްދާފައި އޮތްއިރު ދުރުން ރާޅުތައް ފެންނަން އޮތް ގޮތުން ނިކަން ހިތްގައިމެވެ. ބީޗް ގޮނޑީގައި އައިޒަން ބައިންދާފައި އިޝާން އެވަގުތުވެސް ހުރީ ކޮޅަށެވެ. މުސްކާން އައިޒަންގެ މަގަތުގައި އިނެވެ. ދެއެކުވެރިން އައިޒަންގެ މަސައްކަތުގެ ވާހަކަ ފަށައިގެން ކުރިއަށް ދިއުމުން އޭނާ އަޑު އަހަން އިނެވެ.\nރޯދަމަސް ފެށިގެން އައިއިރު އައިޒަންގެ ހާލަތު ދިޔައީ ހައްތަހާ ދަށަށެވެ. ނަތީޖާއެއްގެ ގޮތުން އައިޒަންއަށް ރޯދައެއްވެސް ނުހިފެއެވެ. އެކަމާއި ދެރަވެގެން އަބަދު ސަނާ ކައިރީ ކިޔާ އަޑު މުސްކާންއަށްވެސް ބައެއް ފަހަރު އިވެއެވެ. ކިރިޔާވެސް ދެވެންޏާ މިހާރުވެސް ނަމާދަށް ދަނީ މިސްކިތަށެވެ. އެކަމަކު މާބޮޑަށް ވަރުބަލި ދުވަހެއް ވެއްޖެއްޔާ ގޭގައިވެސް ނަމާދު ކުރެއެވެ. އިމްތިހާނު ކުރިމަތި ވެގެން އުޅޭތީ މުސްކާންއަށްވެސް ބޭނުންވާ ހުރިހާ ގަޑިއެއްގައި އެގެއަށް ދެވޭކަށް ނޯވެއެވެ. އެކަމަކު ކިރިޔާވެސް ވަގުތެއް ވާއިރަށް އޭނާ އަވަހަށް އައިޒަން ދެކެން ދެއެވެ.\nއެއްރެއަކު އެގޭގައި އޮތް ތަރާވީހަކަށް މުސްކާން ދިޔައިރު އައިޒަން ކޮޓަރިތެރޭގައި އިނީ މަސައްކަތެއްގައެވެ. މޫނުމައްޗަށް ބަލައިލުމުން ތަންކޮޅެއް ހާލު ރަނގަޅުކަން އެނގުނެވެ. މުސްކާން ހިތްހަމަ ޖެހިފައި ހުރެގެން ސުވާލު ކުރީ ކުރަމުންދިޔަ މަސައްކަތާއި ބެހޭގޮތުންނެވެ. އައިޒަން ބުނީ އެއީ އަލަށް ހުޅުވުމަށް ތައްޔާރު ވަމުންދާ ރިސޯޓެއްގެ މަސައްކަތް ކަމުގައެވެ. އަދި އެތަން ހުޅުވުމުން އައިޒަން ބޭނުން ނަމަ އޭނާގެ ކައިވެނީގެ ހަފްލާ ބާއްވަން އެމީހުން އެތަނުގެ ދެގުނަ ދަށް އަގަކަށް ދޭން މިހާރުވެސް ހުށައަޅާފައި އޮތް ވާހަކައެވެ. ކައިވެނީގެ ލަފްޒާއެކު މުސްކާންގެ ތުންފަތަށް ހިނިތުންވުން ވެރިވެގެން އައިއިރު ކުޑަކޮށް ގުދުވެފައި އައިޒަންގެ ކޮނޑުގައި ދަތްދޮޅި އަޅުވާލައިފިއެވެ.\n"އައި ލަވް ޔޫ އައިޒަން ނާޝިދު." މުސްކާން އުފާވެރި އަޑަކުން އައިޒަންގެ ކަންފަތްދޮށުގައި ކިޔައިލިއެވެ. "އައި ލަވް ޔޫ މޯ.. މުސްކާން." އައިޒަންގެ މަސައްކަތް ހުއްޓާލައިފައި އެދެއަތުގައި ހިފާލައިގެން އިނދެ ރައްދު ދިނެވެ. އައިޒަން ތެދުވަން އުޅުމުން މުސްކާން ދުރަށް ޖެހިލާފައި އެފުރުސަތު ދިނެވެ. އެވަގުތު އައިޒަން ތެދުވެ ހިންދެމިލާފައި ފުރަތަމަވެސް މުސްކާންގެ ނިތުގައި ބޮސްދިނެވެ. އައިޒަން އާންމުކޮށް ކުރާ ކަމަކަށް ވިއަސް އެވަގުތުވެސް މުސްކާން ނާރުތަކުގައި ފޮނި ފޮނި ރާޅެއް ދުވެލިއެވެ. އައިޒަންގެ އެހަރަކާތަކީ އޭނާއަށް އެންމެބޮޑު އުފަލެއް ލިއްބައިދޭ އެއް ކަންތަކެވެ. ލޮލަށް އުފާވެރި ކަމުގެ މުތީތައް އެއްވާން ފެށުމުން މުސްކާން އަވަހަށް މޫނު ފޮރުވައިލީ އައިޒަންގެ މޭގައެވެ.\nތިރިއަށް ގޮސް މޭޒުދޮށުގައި އިށީންއިރު ފުރަތަމަ ފަހަރަށް ކޮންމެ މީހެއްގެ މޫނުގައިވާ ފޮރުވައިފާ ހިތާމައެއްގެ ކުލަވަރު މުސްކާންއަށް ފާހަގަވިއެވެ. އައިޒަންއަކީ ބަލި މީހެއްކަން ނާންގައި އުޅެން އެންމެ އިސްކަންދޭ ނާޝިދުވެސް މިރޭ އެކަމެއް ހަނދާނެއް ނެތެވެ. އައިޒަން އައުމުން އައިޒަންއަށް ގޮނޑި ދަމައިދީފައި އިށީނުމުން ހުރިހާ ސަމާލުކަމެއް ހުރީ އެދަރިފުޅަށޭ ބުނެގެން ދޮގަކަށް ނުވާނެއެވެ. އެކަމަކު އައިޒަން މަސައްކަތް ކުރަމުން ދިޔައީ ނެތް ހިތްވަރުންވެސް ހަމަޖެހޭ ގޮތް ދެއްކުމަށެވެ. ލީވާންމެން ދެއްކި ވާހަކައިގައި ބައިވެރިވާން ދޭތެރެއަކުން ބަހެއް އިތުރުކޮށްލާފައި ގަދަކަމުން ހިނިގަނޑެއް ޖަހައިލައެވެ.\n"އަޒް އަހަރެން ބޭނުމެއް ނޫން މިރޭ ގެއަށް ދާކަށް. މިގޭގަ އަޒް ކައިރީ އޮންނަން ބޭނުމީ." ކާކޮޓަރިން ނިކުމެ ސިޓިންރޫމްގައި ދެމީހުން އެކަނިވި ވަގުތު މުސްކާން ބުނެލިއެވެ. " އަހަރެން މާ ބަލީ ކަމަށް ހީކޮށްފަ ދޯ ނުދާން ތިއުޅެނީ. މުސްކާން ތިހީކުރާހާ ގޯހެއް ނޫނޭ އަދި." އައިޒަން މަސައްކަތް ކުރީ ސިއްރުކުރާށެވެ. "އަޒް ކީއްވެތަ އަހަރެންނަށް ސިއްރު ކުރަން ތި މަސައްކަތް ކުރަނީ؟ އަހަރެން އަޒްއާ ރަތްޓެހިވީއިރު އެއްފަހަރުވެސް ޝަރުތުކުރިންތަ އަހަރެން އަޒް ބޭނުމީ އެކަނި ހެޔޮހާލުގަ ހުންނައިރުއޭ. އިޓްސް އޯކޭ ޓު ޓެލް، ޔޫއާ ނޮޓް އޯކޭ. އަހަރެން ދެރަވާނީ އަޒް އަހަރެންނަށް ސިއްރު ކުރަންޏާ. އޭގެ ބަދަލުގަ އަހަރެން ބޭނުމީ އަޒްގެ ހުރިހާ ކަމެއް އެނގިގެން އެންމެ ކައިރީގައި ހުންނަން. ވެވުނުވަރަކުން އެހީވާން. އަހަރެން ބޭނުމީ އަހަރެންނަކީ އަޒްއަށް ބޭނުންތެރި މީހަކަށް ވާން." މުސްކާންގެ ވާހަކަ ނުނިމެނީސް އައިޒަން އޭނާގެ އަނގަމަތީ އަތް އަޅާލުމުން މެދުކެނޑުނެވެ. ކަންބޮޑުވެފައިވާ ދެލޮލުން ބަލަން އިންދާ އައިޒަން އޭނާ ކޮޅަށް ނަގާފައި ގެންދަން ފެށީ ސިޑިއާ ދިމާއަށެވެ. މުސްކާން ހައިރާންވެފައި ހުއްޓާ އައިޒަން އޭނާ ކޮޓަރިއަށް ގެންގޮސް އެނދުގައި ބައިންދާފައި ލެޕްޓޮޕް ގެނެސް އެނދުމަތީ ބަހައްޓަމުން ސްކްރީނުގައި އިން ފޮޓޯގަނޑެއް ދައްކާލުމުން މެއަށް ފިނިވިއެވެ. މެރޫން ކުލަ އާއި ކަޅުކުލަ ބޭނުންކޮށް ހަދާފައިވާ ކައިވެނީގެ ކާޑު ވަރަށް ޝާހީވެފައި ރީއްޗެވެ.\n"މިއަދު މީތި ލިބުނީ. މުސްކާންއަށް ދައްކާފަ އޯޑަރ ދޭން މިހުންނަނީ. އެހެން މީހުންނަށްވެސް ވަރަށް ކަމުގޮއްސަ ހުރީ." އައިޒަން އޮޅުންފިލުވައި ދިންއިރު މުސްކާން ބޯޖަހައިލީ އެކާޑު ކަމުދާކަން ހާމަކުރުމަށެވެ. "މުސްކާންގެ ހެދުން ފަހާނެ މީހަކުވެސް މަންމަ ހަމަޖައްސައިފި. މަންމަ އަދި އެވާހަކަ ދައްކާނެ." އައިޒަން އެވާހަކަތައް ކިޔައިދިންއިރު ބޭނުމަކަށް ވީ މުސްކާން ހިތްހަމަޖައްސައި ދިނުމެވެ. އިތުރަށް އެދެމީހުންގެ ދުރުގައި ހުންނަންވީ ދުވަސްތައް ނިމުމަކަށް އަންނަކަމުގެ ޔަޤީންކަން ދިނުމެވެ.\n"އެހެންވީމަ ދެން ދުވަހަކުވެސް ހިތަށް ނާރުވާތީ ތީ އަހަރެންނަށް ބޭނުންތެރި ކުއްޖެއް ނޫންކަމަށް. ތެދަށް ބުނަންޏާ އަހަރެންނަށް ދިރިހުރުމުގެ އުންމީދު އާކޮށްދޭ ފަރާތަކީ ތީ. އަހަރެންގެ ފުރާނައިގެ ދިރުމަކީ ތީ. މާދަން ވާނެނަމަ މާދަންވެސް އަހަރެން މުސްކާންއާ ކައިވެނި ކުރަން ތައްޔާރު." އައިޒަން ލެޕްޓޮޕް ދުރަށް ޖައްސާލައިފައި އެނބުރި މުސްކާންގެ ދަތްދޮޅީ ހިފައިގެން އިނދެ ހަތަރުކަޅި ހަމަކޮށްފައި ބުނެލިއެވެ.


SunOnline: Sun Badhige - Thafaathu kohlan Raanbaafathu kaashi folhi\nފިރާޝާ މުހައްމަދު 23 May 2020, 10:39\nދިވެހިންގެ ކެއުމުގެ ވައްޓަފާޅީގައި ރާނބާފަތުގެ ދައުރު ބޮޑެވެ. ބަތް ކެއްކިޔަސް ރާނބާފަތް ހިމަނަންޖެހެއެވެ. ރިހަ ތެއްޔަށް ވެސް މަދުވެގެން ދެ އިންޗީގެ ރާނބާފަތްކޮޅެއް ވައްޓާލަން މަޖުބޫރެވެ. ބޮނޑިބަތުގެ އެކި ވައްތަރުތަކުގައިވެސް ރާނބާފަތް ހިމަނާނުލެވިއްޖެނަމަ ގިނަ ކެއްކުންތެރިން އޭގެ ރަހަ އާއި މެދު ހިތްހަމައެއްނުޖެހެއެވެ.\nމިއަހަރުގެ ރޯދަމަސް މިއަދު އަހަރެމެންނާ އަލްވަދާޢު ކިޔާއިރު ސަންބަދިގޭގައި މިހިމަނާލަނީ މަރިޔަމް އަހުމަދުގެ ރެސިޕީޢެކެވެ. މިއޮތީ މި ރޯދަމަހު ސޯޝަލް މީޑިއާގައި ބޮޑު މަޤްބޫލްކަމެއް ހޯދަމުން އަންނަ "ޕެންޑަން ކްރޭޕް" ގެ މަރީވީއެމްއެމްގެ ވާޝަން، ރާނބަފަތު ކާށި ފޮޅި ރެސިޕީއެވެ. އަޖުމަބަލާލާށެވެ.\nކާށި ހުނި ފިލިންގ ހެދުމަށް\n1 ޖޯޑު ކާށި ހުނި\n1/2 ޖޯޑު ގެރިކިރު\n1 މޭޒުމަތީ ސަމުސާ ކޯންފްލަރ\n2 ބިހުގެ ގޮބޮޅި\n3/4 ޖޯޑު ފުލްކްރީމް ކިރު\n2 މޭޒުމަތީ ސަމުސާ ބަޓަރ\n1/2 ޖޯޑު ފުލްކްރީމް ކިރު\n1/2 ޖޯޑު ރާނބާފަތުގެ ދިޔަ (މިކްސަރުން ގިރުމަށްފަހު ފުރާނާފަ)\nބަޓަރ ފިޔަވާ ބާކީ ހުރި ބާވަތްތައް ވީޑިއޯއިން ފެންނަގޮތަށް އެއްކޮށް ކައްކާލާށެވެ. އެއަށްފަހު އުނދުންމަތިން ބޭލުމަށްފަހު ބަޓަރ ކޮޅު އެއްކޮށްލާށެވެ. ބަޓަރ ކޮޅު ރަނގަޅަށް ވިރެންދެން އެއްކޮށްލާށެވެ. ކާށި ހުނި ފިލިންގް ތައްޔާރުކޮށްލުމަށްފަހު ދެން ފޮޅި ފިހެލަންވީއެވެ.\nމަރީވީއެމްއެމް ފޮޅި ފިހަން ބޭނުންވާ ފުށްގަނޑު ތައްޔާރުކުރަން، ރާނބާފަތުގެ ދިޔަ ހެދުމަށް4ރާނބާފަތް 1/2 ޖޯޑުގެ ފެނުގައި މިކްސަރުން ރަނގަޅަށް ގިރާލުމަށްފަހު ފުރާނާލީއެވެ.\nއެއަށްފަހު ފޮޅި ފިހަން ބޭނުންވާ 1 ޖޯޑު ފުށާއި،2ބިސް އަދި 1/2 ޖޯޑު ފުލްކްރީމް ކިރު، 1/2 ޖޯޑު ރާނބާފަތުގެ ދިޔަ އާއި އެއްކޮށް މިކްސަރަށް އަޅާ ރަނގަޅަށް ގިރާލުމަށްފަހު، މި މިކްސްވެސް ފުރާނާލަން ވާނެއެވެ.\nވީޑިއޯއިން ފެންނަގޮތަށް ތަވައެއްގައި ފޮޅިތައް ފިހޭށެވެ. އަހަރެމެން އާއްމުކޮށް ރިހަފޮޅި ފަދަ ތަކެތި ތައްޔާރުކުރާގޮތަށް ކާށި ހުނި ފިލިންގ ފޮޅިތެރެއަށް އަޅާލުމަށްފަހު އޮޅާލާށެވެ. ރާނބާފަތު ކާށި ފޮޅި ތިތައްޔާރުކޮށްލެވުނީއެވެ.\nގާރނިޝްކޮށްލަން ބޭނުންވާނަމަ ކާށި ހުނިކޮޅެއް ކުޑަ ހަކުރުކޮޅަކާއި އެކު މަޑުގިނީގައި ތަވާގައި ހަނާކޮށްލުމުން ގާރނިޝްއެއްގޮތަށް ބޭނުންކޮށްލަން ވަރަށް ހިތްގައިމުވާނެއެވެ.


Uhthama fandiyaaraai medhu kurevey thuhumathuthah aaila in dhogu koffi\n14 ފެބްރުއަރީ 20185ކޮމެންޓް\nއުއްތަމަ ފަނޑިޔާރާއި މެދު ކުރެވޭ ތުހުމަތުތައް އާއިލާއިން ދޮގުކޮށްފި\nއުއްތަމަ ފަނޑިޔާރު އަބްދުﷲ ސައީދާއިމެދު ކުރެވޭ ތުހުމަތުތައް ފަނޑިޔާރުގެ އާއިލާއިން ދޮގުކޮށްފިއެވެ.\nވެރިކަން ވައްޓާލުމަށް ރިޝްވަތު ހިއްޕެވިކަމަށް ތުހުމަތުކޮށް އަބްދުﷲ ހައްޔަރުކޮށްފައިވާއިރު، ފުހުން މިއަދު ބޭއްވި ނިއުސް ކޮސްފަރެންސްގައި ފުލުހުން ބުނެފައިވަނީ ގާނޫނީ ގޮތުން އުފެދިފައިވާ ސަރުކާރު ގާނޫނާ ހިލާފަށް ވައްޓާލަން އުއްތަމަ ފަނޑިޔާރު އަބްދުﷲ ސައީދަށް ރިޝްވަތުގެ ގޮތުގައި ލިބިފައިވާ ފައިސާ ބޭނުންކޮށްގެން ރާއްޖޭން ބޭރުން އަގު ބޮޑެތި ޕްރޮޕަޓީސް ގަތުމަށް ދަތުރުކޮށްފައިވާ ކަމުގައެވެ.\nފުލުހުންގެ ތަރުޖަމާނު ސުޕްރިޓެންޑެންޓް އޮފް ޕޮލިސް އަހުމަދު ޝިފާން ވިދާޅުވީ ރާއްޖޭގެ ބޮޑު ކުންފުންޏަކުން ސުޕްރީމް ކޯޓުގެ ފަނޑިޔާރުންނަށް ނާޖާއިޒް މަގްސަދެއް ހިމެނޭ ގޮތަށް ދިން ކަމަށް ތުހުމަތު ކުރެވޭ 2.4 މިލިއަން ޑޮލަރުގެ އެއް ބެނިފެޝަރީ އަކީ އަބްދުﷲ ސައީދުކަން ފުލުހުންނަށް ޔަގީން ކުރެވިފައިވާ ކަމަށެވެ.\n"ރިޝްވަތުގެ ގޮތުގައި ލިބިފައިވާ ފައިސާ ބޭނުންކޮށްގެން އަލްއުސްތާޒް އަބްދުﷲ ސައީދު ރާއްޖޭން ބޭރުން އަގުބޮޑެތި މުދާ އަދި ޕްރޮޕަޓީސް ގަތުމަށް އެތަންތަނަށް ބަލަން ދަތުރުކޮށް، އެތަންތަނަށް ޒިޔާރަތްކޮށް މިކަންކަމުގެ ތެރޭގައި އަމަލީ ގޮތުން ބައިވެރިވެފައިވާ ކަމުގެ ކިތާބީ ހެކި ނުވަތަ ޑޮކިއުމަންޓް އެވިޑަންސް އަޅުގަނޑުމެންނަށް ވަނީ ލިބިފަ" ޝިފާން ވިދާޅުވިއެވެ.\nއޭގެ އިތުރުން ދައުލަތް ހިންގުމަށް ގަސްތުގައި ހުރަސް އެޅުމަށް، ސުޕްރީމް ކޯޓުގެ އައިޓީ ވިއުގަ ހުއްޓޫމަކަށް ގެނައުމަށް މަސައްކަތް ކޮށްފައިވަނީ ސީދާ އަބްދުﷲ ސައީދުގެ އަމުރަށް ކަމަށް ފުލުހުންގެ ތަހުގީގަށް އެނގިފައިވާ ކަމަށް ޝިފާން ވިދާޅުވިއެވެ.\nއުއްތަމަ ފަނޑިޔާރުގެ އާއިލާގެ ފަރާތުން މިރޭ ރާއްޖެ ޓީވީގައި ވާހަކަ ދެއްކެވި އިމާދު ލަތީފް ވިދާޅުވީ އުއްތަމަ ފަނޑިޔާރުގެ މައްޗަށް ކުރެވެނީ ހުސް ދޮގު ތުހުމަތުތަކެއް ކަމުގައެވެ.\nއެގޮތުން މަޤާމަށް ވަޑައިގެންނެވި ފަހުން ރާއްޖެއިން ބޭރަށް ރަސްމީ ހައިސިއްޔަތު ފިޔަވާ އުއްތަމަ ފަނޑިޔާރު ދަތުރުކުރެއްވީ ދެ ފަހަރަކު ކަމަށް އިމާދު ވިދާޅުވިއެވެ. އިމާދު ވިދާޅުވީ ދެފަހަރުވެސް އުއްތަމަ ފަނޑިޔާރު އިންޑިއާއަށް ވަޑައިގެންނެވި އިރު އެއް ދަތުރުފުޅަކީ އުއްތަމަ ފަނޑިޔާރުގެ ހާލުކޮޅު ދެރަވެ ބޭސްފަރުވާއަށް ކުރެއްވި ދަތުރުފުޅެއް ކަމަށާއި އަނެއް ދަތުރުފުޅަކީ ފިރިހެން ދަރިފުޅެއް ބަލިވެގެން އޮޕަރޭޝަނަކަށް ކުރެއްވި ދަތުރު ފުޅެއް ކަމުގައެވެ.\nމީގެ އިތުރުން އުއްތަމަ ފަނޑިޔާރަކީ އަގުބޮޑު ދިރިއުޅުއްވުމަށާއި އަގުބޮޑެތި ތަކެއްޗަށް ލޯބިކުރައްވާ ބޭފުޅެއް ނޫންކަމަށާއި ތުހުލުން ކުރަނީ ހަގީގަތާއި ހިލާފު ދޮގު ތުހުމަތުތަކެއްކަމަށްވެސް އިމާދު ވިދާޅުވިއެވެ.\nއުއްތަމަ ފަނޑިޔާރު ފުލުހުން\nއުއްތަމަ ފަނޑިޔާރުކަމަށް އަހުމަދު އަބްދުﷲ ދީދީއަށް ރުހުންދީފި\nއުއްތަމަ ފަނޑިޔާރު ކަމަށް ޑރ.އަބްދުﷲ ދީދީ އައްޔަން ކުރަން މަޖިލީހަށް ފޮނުވައިފި\nއުއްތަމަ ފަނޑިޔާރު ކަމަށް ޑރ.އަބްދުﷲ ދީދީ އައްޔަން ކުރަނީ\nމައްސަލަތައް ބަލައި ނުގަނެ ބޭރު ކުރި ކުރުން އެންމެ ފަހުން ޖެހުނީ އަމިއްލަ ގައިގައި\nއުއްތަމަ ފަނޑިޔާރު ޢަބުދުﷲ ސައީދާއި ފަނޑިޔާރު ޢަލީ ޙަމީދު ސްޕްރީމްކޯޓް ރިސެސްގަ އޮތް ދުވަސްވަރު ކެނެޑާއަށާއި ލަންޑަނަށް ވަޑައިގަތް. މިކަމެއް ދޮގެއް ނުކުރެވޭނެ.\nއެއީ ކާކުގެ ވީޑިއޯއެއްކަން ރާއްޖޭގެ އެންމެނަށް އެނގޭ މީހެއްގެ ވީޑިއޯ މިދޭތެރެއަކުން ލީކްވެގެން އުޅުނެވެ. ލޮލަށް ފެނި އަތުން ހިފުނަސް އެއީ ދޮގެކޭ ބުނޭމެ އެހިސާބުން ނިމުނީއެވެ.\nއިމާދު، ކާކުތޯ އަމިއްލައަށް އެއްބަސްވާނީ، ސިއްރުން ތިކަން ކުރިކަމަށް،! މިއުޅެނީ ފާޅުގަ އެނގޭ ކަންތަަކަށްވެސް އެެއްބަސް ނުވެވިގެން ދެން ތިހެން އަމިއްލައަށް ރިޝްވަތު ނެގިކަމަށް އެކަކުވެސް އެއްބަހެއް ނުވާނެ. އެހެންވީމަ ތީ ދައްކަން ބޭނުންވާވާ ވާހަކައެއް ނޫން.\nތި އިމާދު ތީ މިހާރު ގާސިމް އަތުން ކައިގެން އުޅޭ މީހެއް އެހެންވެ ވަރަށް އަނގަ ފުޅާކޮށްފަ ދޮގު ވާހަކަ ދައްކާނެ\nހެހެހެ މާބޮޑު ކަޅުފޮއްޓެއް ފެނިގެން އުޅެނީ! އެބުނާ ކަޅުފޮށިން ފެނުނީ ބާވެ ގިނަދުވަހު\nލާފައިވާ ދެ ޖަގިޔާ ކަމަށް ވަނީ!\n"ޔާމީން ބޭރަށް ފުރައިފިނަމަ އެކަމުގެ ޒިންމާ އެހީތެރިވި މީހުން ނަގަން ޖެހޭނެ"\nޔާމީނުގެ އަނިޔާވެރިކަމުގެ ނިމުމުގައި ސިއްކަ ޖެހިއްޖެ: ނާޒިމް\nކާމިޔާބު ލިބޭނީ ހައްގަށްކަން ސްޕްރީމްކޯޓުގެ އަމުރުން ހާމަވެއްޖެ: އިލިޔާސް


Crossroad ge2resortakun digital faisaa balaigannan nimmaifi\nކްރޮސްރޯޑްގެ2ރިސޯޓަކުން ޑިޖިޓަލް ފައިސާ ބަލައިގަންނަން ނިންމައިފި\nމިއީ ކޯޑެއްގެ ސިފައިގައި ރައްކާކުރެވޭ ފައިސާއެއް\nމިއީ ރާއްޖޭގައި ފުރަތަމަ ފަހަރަށް ކްރިޕްޓޯ ކަރަންސީ ބަލައިގަންނަން ނިންމިފަހަރު\n2 އޮކްޓޯބަރ 2021 | ހޮނިހިރު 17:23\nރާއްޖޭގައި ފުރަތަމަ ފަހަރަށް ކްރިޕްޓޯ ކަރަންސީ ނުވަތަ ޑިޖިޓަލް ފައިސާ, ކްރޮސްރޯޑްސްގެ2ރިސޯޓަކުން ބަލައި ގަންނަން ނިންމައިފިއެވެ. މި މަހުގެ އެއްވަނަ ދުވަހުން ފެށިގެން ކްރޮސްރޯޑްގެ ދަށުން ހިންގާ، ސައި ލެގޫން މޯލްޑިވްސްއާއި ހާޑްރޮކް ހޮޓެލް މޯލްޑިވްސްއިން ވަނީ ކްރިޕްޓޯ ކަރަންސީ ބަލައިގަންނަން ނިންމާފައެވެ.\nމިވަގުތު މި ދެ ރިސޯޓުން ޑިޖިޓަލް ފައިސާގެ ގޮތުގައި ބަލައިގަންނަނީ "ޔޫއެސްޑީ ކޮއިން" އާއި "ޓެދާ ޓޮކެންސް" (ޔޫއެސްޑީޓީ)އެވެ. ނަމަވެސް ކުރިއަށް އޮތް ދުވަސްތަކުގައި ފައިސާގެ އިތުރު ބާވަތްތައް ބަލައިގަންނާނެ ކަމަށް ވަނީ ބުނެފައެވެ.\nކްރޮސްރޯޑް ކުންފުނީގެ ސީއީއޯ, ޑާރކް ވިދާޅުވީ ވިސްނުން އަބަދުވެސް ގެންގުޅުއްވަނީ އީޖާދީ އައު ކަންކަން ތަޢާރަފު ކުރުމަށް ކަމަށެވެ. އަދި މިކަމުގެ ސަބަބުން ކަސްޓަމަރުންނަށް އިތުރު ކަންބޮޑުވުމެއް ނެތި ފައިސާގެ މުއާމަލާތް ކުރެވޭނެ ކަމަށް ވެސް ވިދާޅުވިއެވެ. އެކުންފުނިން ހިންގާ ދެ ރިސޯޓެއްގައި މި ޚިދުމަތް ފެށި ކަމުގައިވިޔަސް ކުރިއަށް އޮތްތަނގާއި ދުނިޔޭގެ އެކި ކަންކޮޅުތަކުގައި ހުރި އެކުންފުނީގެ އެހެން ރިސޯޓުތަކުގައި އަދި ހޮޓެލްތަކުން ވެސް ޑިޖިޓަލް ފައިސާ ބަލައިގަންނާނެ ކަމަށް ވިދާޅުވިއެވެ.\nކްރޮސްރޯޑުގެ ދެ ރިސޯޓަކުން ޑިޖިޓަލް ފައިސާ ބަލައިގަންނަން ނިންމާފައިވާއިރު، ރާއްޖޭގައި ޑިޖިޓަލް ފައިސާ, ފަހަކަށް އައިސް ގެންގުޅޭ މިންވަރު ވަނީ އިތުރުވެފައެވެ.\nކްރިޕްޓޯ ކަރަންސީއަކީ ކޮމްޕިއުޓަރ ކޯޑެއްގެ ސިފައިގައި ރައްކާކުރެވޭ ފައިސާއެކެވެ. އަދި މިގޮތަށް ހުންނަ ފައިސާއަކީ ރައްކާތެރިކަން ބޮޑު، އަދި އެއިން ކުރެވޭ މުޢާމަލާތްތަކުގެ ސިއްރު ހިފެހެއްޓޭ ބާވަތުގެ ފައިސާއެއްކަމުން މައިކްރޯސޮފްޓް ފަދަ ބޮޑެތި ކުންފުނިތަކުންވެސް މިފައިސާ ބަލައިގަނެއެވެ. ނަމަވެސް، ބައެއް ގައުމުތަކުގައި ކްރިޕްޓޯ ކަރަންސީ ބޭނުން ކުރުން ވަނީ މަނާކޮށްފައެވެ. އެގޮތުން ދާދިފަހުން ޗައިނާގައި ހުރިހާ ކްރިޕްޓޯ ކަރަންސީގެ ބާވަތެއްގެ މުޢާމަލާތު ކުރުން ވަނީ މަނާކޮށްފައެވެ.\nކްރޮސްރޯޑްސް މޯލްޑިވްސް ކްރިޕްޓޯ ކަރަންސީ


Alhugandu jalah lumugai baiverivi emmen magaamuthakun beyruvejje: Nazim | Mihaaru\nއަޅުގަނޑު ޖަލަށް ލުމުގައި ބައިވެރިވި އެންމެން ބޭރުވެއްޖެ: ނާޒިމް\nރައީސް ޔާމީނާއި ނާޒިމް މަޖިލީހުގެ ޖަލްސާއެއްގައި.--- ފޮޓޯ: މަޖިލިސް\n21 އޮކްޓޯބަރ 2018 - 17:44\nރިޔާސީ އިންތިޚާބު ބާތިލް ކޮށްދިނުމަށް އެދިވަޑައިގެން ރައީސް އަބްދުﷲ ޔާމީން ސުޕްރީމް ކޯޓަށް ހުށަހެޅުއްވި މައްސަލަ އެމަނިކުފާނާ ދެކޮޅަށް މިއަދު ނިމުމާ އެކު، ދިއްގަރު ދާއިރާގެ ކުރީގެ މެމްބަރު އަހުމަދު ނާޒިމް އުމުރަށް ޖަލަށް ލުމުގައި އިސްވެ ބައިވެރިވި އެންމެން މަގާމުތަކުން ބޭރުވީ ކަމަށް އޭނާ ވިދާޅުވެއްޖެ އެވެ.\nމިދިޔަ މަހުގެ 23 ގައި ބޭއްވި ރިޔާސީ އިންތިޚާބު ބާތިލް ކުރެވެން ނެތް ކަމަށް ސުޕްރީމް ކޯޓުން ހުކުމް ހުކުމް ކުރިތާ ގިނައިރުތަކެއް ނުވަނީސް ކުރެއްވި ޓުވީޓެއްގައި ރައްޔިތުންގެ މަޖިލީހުގެ ކުރީގެ ނައިބު ރައީސް ނާޒިމް ވިދާޅުވީ، އިންސާފަށް ލޯބިކުރާ ދިވެހިންނަށް ކާމިޔާބު ލިބިއްޖެ ކަމަށެވެ. އަދި ރައީސް ޔާމީންގެ "އަނިޔާވެރި ވެރިކަން" ނިމުމުގެ ސިއްކަ ޖެހިއްޖެ ކަމަށް ނާޒިމް ވިދާޅުވި އެވެ.\nMy 25 year sentence was ordered by President Yameen. Adeeb initiated it. PG Muhthaz Muhsin facilitated it. SC Judges Abdulla Saeed and Ali Hameed executed it. All5out today. Allah is Great.\n— Ahmed Nazim (@MP4Dhiggaru) October 21, 2018\nމަކަރާއި ހީލަތުގެ ކުށުގައި 25 އަހަރުގެ ޖަލު ހުކުމެއް އިއްވާފައި ވަނިކޮށް، އިނގިރޭސި ވިލާތުން ސިޔާސީ ހިމާޔަތް ހޯއްދަވައިގެން އެ ގައުމުގައި ދިރިއުޅުއްވާ ނާޒިމް ކުރެއްވި އެހެން ޓުވީޓެއްގައި ވިދާޅުވީ، އޭނާގެ މައްޗަށް އެ ހުކުމް އިއްވީ ރައީސް ޔާމީން އަންގަވައިގެން ކުރީގެ ނައިބު ރައީސް އަހުމަދު އަދީބުގެ އިސް ނެންގެވުމަކަށް ކަމަށެވެ. އެކަމަށް ކުރީގެ ޕްރޮސިކިއުޓާ ޖެނެރަލް މުހުތާޒު މުހުސިން އެހީތެރިވެވަޑައިގެންނެވިއިރު ހުކުމް ކުރެއްވުމުގައި އެންމެ އިސް ދައުރެއް އަދާކުރެއްވީ އޭރުގެ އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދު ކަމަށް ނާޒިމް ވިދާޅުވި އެވެ.\n"އެ އެންމެން މިއަދު [މަގާމުތަކުން] ބޭރުވެއްޖެ. ﷲ މަތިވެރި،" ރައީސް ޔާމީނަށް ސުޕްރީމް ކޯޓުން ވެސް ކުރިމަތިވެވަޑައިގެންނެވި ބޮޑު ނާކާމިޔާބީއާ އެކު ނާޒިމް ކުރެއްވި ޓުވީޓުގައި ވެ އެވެ.\nނާޒިމް އެ ފާހަގަކުރެއްވި ފަސް ބޭފުޅުންގެ ތެރެއިން ރައީސް ޔާމީން ފިޔަވައި ހުރިހާ ބޭފުޅުން ވެސް މިހާރު ގެންދަވަނީ ތަފާތު މައްސަލަތަކުގައި ޖަލު ހުކުމް ތަންފީޒު ކުރައްވަމުންނެވެ.\nރައީސް ޔާމީނާ ގާތްގުޅުމެއް ބާއްވަވަމުން އައި ނާޒިމްގެ މައްޗަށް 25 އަހަރުގެ ޖަލު ހުކުމެއް ކުއްލި ގޮތަކަށް ސުޕްރީމް ކޯޓުން އިއްވީ އެ ގުޅުން ވަރަށް ބޮޑަށް ގޯސް ވެފައި ވަނިކޮށެވެ.\nމަކަރާއި ހީލަތުގެ ކުށް ނާޒިމްގެ މައްޗަށް ސާބިތު ނުވާ ކަމަށް ދަށު ކޯޓުންނާއި ހައި ކޯޓުން ވެސް ނިންމާފައި ވަނިކޮށް، ދައުލަތުން ކުއްލި ގޮތަކަށް އެ މައްސަލަ ސުޕްރީމް ކޯޓުގައި އިސްތިއުނާފު ކުރީ އެވެ.\nސަރުކާރުން ދިން ހުއްދައެއްގައި ނާޒިމް ސިންގަޕޫރަށް ބޭސްފަރުވާ އަށް ވަޑައިގަތީ 2015 ގަ އެވެ. ފަރުވާ ފުރިހަމަ ނުވާތީ އޭނާ އަށް ދިން މުއްދަތު ދެ ފަހަރަކު އިތުރު ކޮށްދިނެވެ. ތިން ވަނަ ފަހަރަށް އެ މުއްދަތު އިތުުރުކޮށް ނުދީ، ސަރުކާރުން މިދިޔަ އަހަރުގެ މާޗު މަހު ނާޒިމަށް އެންގީ 48 ގަޑިއިރު ތެރޭގައި އެނބުރި ރާއްޖެ ވަޑައިގަތުމަށެވެ. އެކަމަކު، އޭރު އޭނާ ވަނީ ސިންގަޕޫރުން އިނގިރޭސި ވިލާތަށް ވަޑައިގެންފަ އެވެ.\nސުޕްރީމް ކޯޓް އަހުމަދު ނާޒިމް ކުރީގެ ފަނޑިޔާރު އަލީ ހަމީދު ރައީސް އަބްދުﷲ ޔާމީން ކުރީގެ ނައިބު ރައީސް އަދީބު އަހުމަދު އަދީބު ކުރީގެ އުއްތަމަ ފަނޑިޔާރު އަބްދުﷲ ސައީދު މުހުތާޒް މުހުސިން\n20 ކޮމެންޓް, 117 ރިއެކްޝަންސް\nނާޒިމު ކުށްވެރިއަކަށް ހުރެ ސިންގަޕޫރުގަ ޚާއްސަ ޓްރެވެލް ޑޮކިއުމަންޓުގައި ހުރެފައި އިނގިރޭސި ވިލާތަށް ދާން ޕާސްޕޯޓެއް ދިނީ ކާކު؟ ބޭރުގަ ތިިބި ދިވެހި ސިޔާސީ މީހުންގެ ޕާސްޕޯޓު ކެންސަލްކުރި އެކަމަކު ނާޒިމުގެ ޕާސްޕޯޓު ކެންސަލް ނުކުރީ ކާކުގެ އެންގުމަށް. ނާޒިމް ބުނެދީބަލަ. ނާޒިމަށް ހުކުމް އިއްވުމުން ގުޅި ބޮޑު މީހާ އަކީ ކާކު؟\nނޭނގޭ ކަންކަން އެނގެޔޭ ހީވެ، ތިމާއަށް އިވިފަ އޮތީ ރަގަޅަށޭ ހިތާ، ވަކި ޖަވާބެއް ހިތުލާހުރެ ސުވާލު ނުކުރޭ! ވަހުމުތަކުން ތިޔަހެން ހިތް ފުރަންޏާ، ފަހުމު ނުވާނެޔެ ވިޔަސް ވެ ދިވާނާ\nނާޒިމު ބޭސްފަރުވާއަށް ސިންގަޕޫރަށް ދިޔައީ ވަގުތީ ހުއްދައެއްގެ ދަށުންކަމަށްވާނަމަ ސިންގަޕޫރުގަ ހުރެފަ އިނގިރޭސިވިލާތަށް ދަތުރުކުރީ ކިހިނެތް؟ ކޮނތާކުން ދޫކުރި ޓްރެވަލް ޑިކިއުމެންޓެއްގެ އެހީގަތަ؟ ނުވަތ ޕާސްޕޯޓު ފޮނުވައިގެން އެ ޕާސްޕޯތުގެ ބޭނުންކޮށްގެންތަ؟ ނޫނީ އިނގިރޭސި ސަރުކާރުގެ ހާއްސަ ހުއްދައެއްގެ ދަށުންތަ؟ ނޫނީ ކާގޯގެ ގޮތުގައި ފޮއްޓެއްގައި ބަންދުކުރެވިގެންތަ؟\nނާޒިމް ވެސް އޮންނަވަންޖެހޭނީ ޖަލުގެ ތޭރިތަކުތެރޭ. އެޓޯލްސްގެ ބަޖެޓް ހުރިގޮތަށް ޖީބަށް ކަހާލަން މަކަރާއި ހީލަތްހެދި. އެކަމުގައި އެހީވީ ރެޑްވޭވް ސަލީމް. ސަލީމް ވެސް ހަމަ ޖަލަށްދާންޖެހޭނެ.\nޔާމިން ޖަލަލާފަ ދެންތިބި މީހުން ދޫކޮއްލީމަ ކޯޗަކަވާނީ. ޤާސިމްވެސް ނަޝީދުވެސް ޖެހޭނީ ޖަލުގަ ހުންނަން.\nނާޒިމްވެސް އޮތީ ހިޔާނާތްތެރިވެފަ ދޫކޮށްގެންނުވާނެ ރާއްޖެ އަތުވެއްޖިއްޔާ ހައްޔަރުކުރަންޖެހޭ\nދެން އޮތީ ޔާމީނު ޖަލަށްލުން\nރެޑްވޭވް ސަލީމާ ނާޒިމާ ޙުސައިން މަނިކު ދޮންމަނިކުމެން އެޓޮލްސް މިނިސްޓްރީން ކޮށްފައިހުރި ކަންކަން އެއީ ކިތަންމެ ދުވަހެއްވިޔަސް އޮބިގެންދާނެ ކަންކަމެއް ނޫން. އެއަށްވުރެ ބޯކޮށް އެތައް ޒަމާނެއް ވަންދެން ވަކި މީހަކު މިނިސްޓަރުކަމުގަ ހުރީމަ މެދު ނުކެނޑި ކޮށްފަ ހުރި ކަންތައްތަކެއް އެއީ.\nމަހުވާ މަބޭނުން މި ނާޒިމާ ޖާބިރާ ކޮންފްރޮންޓް އަކަށް ދާން ރަގަޅު ޖަވާބު ހާޒީރުގަ ދޭނަން\nކަލޭ ތީ އެފެންވަރުގެ މީހެއްނޫން! މަދަންނަށް ކަލޭ!\nމި ނާޒިމެކޭ ޖާބިރެކޭ ތަފާތެއް ނެތް ހިހޫ ތަނުން ކާލަން ބޭނުން ވަނީ\nއޮޓޮލްސް މިނިސްޓްރީގެ އޮޑިޓް ރިޕޯޓުގައި އެއޮތް ވާހަކަތަކީ މިހާރު ދޮގުވާހަތަކެއްތޯ، އެމްޑީޕީ ކުދިންކޮޅުކައިރީ އަހާލަން ބޭނުންވެއެވެ. ކިތަންމެ މުޑުދާރު ކަމެއް ކޮށްފައިހުރި މީހަކުވެސް ތިމާމެންނާ އެއްކޮޅަށް އަރާހިސާބުން އެމީހަކު ދޮވެވި ސާފުވެގެންދާނަމަ، ތިޔަ ކުދިން ތިޔަ ވިދާޅުވާ، އަދުލު އިންސާފެން މި ޤައުމުގައި ޤާއިމެއް ނުކުރެވޭނެއެވެ.


އިންޑިއާގައި ނުވަ އަހަރުގެ ކުއްޖަކު ރޭޕްކޮށް މަރާލުމުން އިހުތިޖާޖު ކުރަނީ | Sandhaanu\nއިންޑިއާގައި ނުވަ އަހަރުގެ ކުއްޖަކު ރޭޕްކޮށް މަރާލުމުން އިހުތިޖާޖު ކުރަނީ\nނުވަ އަހަރުގެ އަންހެން ކުއްޖަކު ރޭޕްކޮށް މަރާލި މައްސަލައިގައި އެތައް ސަތޭކަ ބަޔަކު ނިކުމެ، އިންޑިޔާގެ ވެރިރަށް ދިއްލީގައި ބުދަދުވަހު އިހުތިޖާޖުކޮށްފިއެވެ. މިއީ އެ މައްސަލައާ ގުޅިގެން އެމީހުން ނުރުހުން ފާޅުކޮށް އިހުތިޖާޖު ކުރި ހަތަރު ވަނަ ދުވަހެވެ.\nމި އިހުތިޖާޖުގައި ކުޑަ ކުއްޖާގެ މައިންބަފައިންވެސް ބައިވެރިވެފައިވެއެވެ. އެމީހުން ދިރިއުޅޭ އަވަށުގެ ސަފޯޓަރުންނާއެކު އިނދެ ދަރިފުޅު އެނބުރި އައުމަށް އެދި އޭނާގެ މަންމަ ވަރަށް އަސަރާއެކު ގޮވަމުން ދިޔައެވެ.\nފުލުހުން މައުލޫމާތު ދިންގޮތުގައި ހެނދުނު އިހްތިޖާޖުކުރުމަށް ނިކުމެ ތިބީ 80 އެއްހާ މީހުންނެވެ. ނަމަވެސް ކުޑަވަގުތު ކޮޅެއްގެ ތެރޭގައި ބައިވެރިންގެ އަދަދު އިތުރުވުމާ ގުޅިގެން ސަލާމަތީ ކަންތައްތައް ބަލަހައްޓަން 200 ފުލުހުން އެމައިދާނަށް ފޮނުވާފައިވެއެވެ.\nދިއްލީގެ ސީނިޔާ ޕުލުސް އޮފިސަރު އިންޖިތު ޕްރަތާބް ސިންގް ކުއްޖާގެ މަންމަގެ ފަރާތުން ނެގި ބަޔާނުގައި ވާގޮތުން މިދިޔަ އާދިއްތަ ދުވަހު އެކުއްޖާ ދިއްލީގެ ފައްޅި އަކަށް ފެން ބަލައެވެ. އެކުއްޖާ ގެއިން ދިޔަތާ ދޮޅުގަޑިއިރެއްހާއިރު ފަހުން ފައްޅީގައި މަސައްކަތްކުރާ ފާދިރީއެއްކަމަށް ވާ 55 އަހަރުގެ ރާދޭ ޝިޔަމް ކުއްޖާގެ މަންމައަށް ގުޅައި ފުރާނަ ނެތް މަސްގަނޑު ދައްކާފައިވެއެވެ.\nބުއްދިވެރި ގޮތަކީ ފުލުހުން ބައިވެރިނުކޮށް ކުއްޖާ ވަޅުލުމުގެ ކަންކަން ކުރުން ކަމުގައި ޝިޔަމް އަދި އެ ފައްޅީގައި މަސައްކަތްކުރާ އިތުރު ތިން މީހުން އެކުއްޖާގެ މައިންބަފައިންނަށް ވިސްނައިދީ މަންމައާއި ބައްޕަގެ ހާޒިރުގައި އެކުއްޖާ ވަޅުލާފައިވެއެވެ.\nއެހެންނަމަވެސް އެ އަވަށުގެ ރައްޔިތުންނަށް އެ ޚަބަރު ލިބި 200 އެއްހާ މީހުން ނުކުމެ އިންސާފު ހޯދުމަށް އަޑުއުފުލާފައިވެއެވެ.\nމިމައްސަލައިގައި ތުހުމަތުކުރެވޭ ހަތަރު ފިރިހެނަކު ފުލުހުންގެ ބެލުމުގެ ދަށަށް ގެނެވިފައިވާއިރު އެމީހުންނަށް ދޭނެ ވަކި އަދަބެއް ކަނޑައާފައެއްނުވެއެވެ. ނަމަވެސް ބަންދުގެ މުއްދަތަށް 14 ދުވަސް ޖަހާފައިވެއެވެ.\nއިންޑިއާއަކީ ކުޑަކުދީންނާއި އަންހެނުން ރޭޕްކޮށް މެރުމުގެ ރޮނގުން މުޅިދުނިޔއެިން ރަތް ވަނައެއް ހޯދާފައިވާ ގައުމެކެވެ.


މުޞީބާތްތަކުން ރައްކާތެރިވުމަށް އިސްލާމްދީނުގައި ދެއްވާފައިވާ އިރުޝާދުތަކެއް – ޖަމްޢިއްޔަތުއް ސަލަފް\nމުޞީބާތްތަކުން ރައްކާތެރިވުމަށް އިސްލާމްދީނުގައި ދެއްވާފައިވާ އިރުޝާދުތަކެއް\nތާރީޚް: 10:41 26 މާރޗް 2020\nالحَمْدُ لِلَّهِ رَبِّ العَالَمِينَ، وَالصَّلَاةُ وَالسَّلَامُ عَلَى نَبِيِّنَا مُحَمَّدٍ وَعَلَى آلِهِ وَصَحْبِهِ أَجْمَعِينَ، وَالتَّابِعِينَ لَهُمْ بِإِحْسَانٍ إِلَى يَوْمِ الدِّيْنِ. أَمَّا بَعْدُ:\nމި ދުވަސްވަރަކީ ދުނިޔޭގެ އެކި ޤައުމުތަކުގައި ކޮރޯނާ ވައިރަސް – ކޮވިޑް 19 ހުއްޓުމެއްނެތި ފެތުރެމުންދާ ދުވަސްވަރެކެވެ. ޞިއްޙީގޮތުންނާއި، އިޤްތިޞާދީގޮތުންނާއި، ޢުމުރާނީގޮތުންނާއި، އިޖްތިމާޢީގޮތުން މުޅި ދުނިޔެ ހިތާމައިގެ ތެރެއަށް ވެއްޓިފައިވާ ދުވަސްވަރެކެވެ.\nމިފަދަ ދުވަސްވަރެއްގައި އަޅުގަނޑުމެންގެ މައްޗަށް އޮތީ މިކަންކަމުން ޢިބްރަތް ލިބިގަނެ، ﷲ ގެ ދީނަށް އެނބުރި ރުޖޫޢަވުމެވެ. އަޅުގަނޑުމެންނަށް ކުރެވިފައިވާ ފާފަތަކުން ދުރުވެ، އެކަލާނގެ ރުއްސަވާ މަގަށް އެނބުރި އައުމެވެ.\nއިމްތިޙާނުކުރެއްވުމުގެ ގޮތުންނާއި، ރަޙްމަތެއްގެ ގޮތުންނާއި، ޢަޛާބެއްގެ ގޮތުން ﷲ ވަނީ މި ކައުނުގައި ނުބައިކަންކަމާއި، ބަލިތަކާއި، ވަބާތައް ލައްވާފައެވެ. ހަމައެއާއެކު، އެކަންކަމުން ސަލާމަތްވާނެ ސަބަބުތައްވެސް ވަނީ ލައްވާފައެވެ. އެ ސަބަބުތަކުގައި ހިފުމަކީ އިސްލާމްދީން ބާރުއަޅާ، ތަރުޙީބުދޭކަމެކެވެ. މިފަދަ އެންމެހާ މުޞީބާތްތަކުން ސަލާމަތްވެ، ރައްކާތެރިވާނެ މަގުތައް މާތް ﷲ ވަނީ އެކަލާނގެ ދީނުގައި ބަޔާކޮށްދެއްވާފައެވެ.\nމި ކުޑަކުޑަ ފޮތުގައި ބަޔާންމިކޮށްލަނީ؛ ނުބައިކަންކަމާއި، ބަލިތަކާއި، ވަބާތަކުން ސަލާމަތްވުމަށްޓަކައި އިސްލާމްދީނުގައި ބަޔާންކޮށްދެއްވާފައިވާ ބައެއް އިރުޝާދުތަކަށެވެ. މިކަންކަމަށް ސަމާލުކަންދީފިކަމުގައިވާނަމަ، މާތް ﷲގެ އިރާދަފުޅާއެކު މުއުމިނުން ތިބޭނީ އެކަލާނގެ ރައްކާތެރިކަމާއި ހިމާޔަތުގައެވެ. ނުބައިކަންކަމުންނާއި ބަލިތަކުންނާއި ވަބާތަކުން ސަލާމަތްވެ، ފުރިހަމަ ޞިއްޙަތާއި، ޢާފިޔަތު ލިބުންވަނީ ޢާލަމްތަކުގެ ވެރިރަސްކަލާނގެ ޙަޟްރަތުންނެވެ.\nދުޢާއަކީ: މާތް ﷲ އަޅަމެންނަށް އެކަލާނގެ ދީނުގައިވާ ޢިލްމުތައް އުގަންނަވައި ދެއްވުމެވެ. އަދި އެ ޢިލްމުތަކުން މަންފާ ޙާޞިލުކުރުމުގެ ތައުފީޤު ދެއްވުމެވެ. އަދި ތަފާތު އެކި ބަލިމަޑުކަމުން އަޅަމެން ރައްކާތެރިކޮށްދެއްވުމެވެ. ދުނިޔެއާއި އާޚިރަތުގައި ޢާފިޔަތު ދެއްވުމެވެ.


26 ނޮވެމްބަރ 2015\nކޮމިއުނިކޭޝަން އޮތޯރިޓީގެ ބޭފުޅުންނާ ހޯމް މިނިސްޓަރު ބައްދަލުކުރައްވައިފި\nކޮމިއުނިކޭޝަން އޮތޯރިޓީ އޮފް މޯލްޑިވްސްގެ ބޭފުޅުންނާ މިނިސްޓަރ އޮފް ހޯމްއެފެއާޒް ޢުމަރު ނަޞީރު އާއި ބައްދަލުކުރައްވައިފިއެވެ. ހޯމްމިނިސްޓްރީގައި އޮތް މިބައްދަލުކުރެއްވުމުގައި މަޝްވަރާކުރެއްވީ މުޅިރާއްޖެއަށް ހައިސްޕީޑް އިންޓަނެޓް ފޯރުކޮށްދިނުމާއި ގުޅޭގޮތުންނެވެ.\nކެޔޮދޫ ކައުންސިލާއި ހޯމް މިނިސްޓަރު ބައްދަލުކުރައްވައިފި\nވ. ކެޔޮދޫ ކައުންސިލްގެ ބޭފުޅުންނާއި މިނިސްޓަރ އޮފް ހޯމްއެފެއާޒް ޢުމަރު ނަޞީރު އާއި ބައްދަލުކުރައްވައިފިއެވެ. ހޯމްމިނިސްޓްރީގައި އޮތް މިބައްދަލުކުރެއްވުމުގައި މަޝްވަރާކުރެވުނު ކަންތައްތަކުގެ ތެރޭގައި ކެޔޮދޫ ކައުންސިލްގައި އިދާރީ ގޮތުން ރަނގަޅުކުރަންޖެހޭ ކަންތައްތަކާއި، އެރަށުގައި ހުރި ފުލުހުންގެ އިދާރާ އިތުރަށް ތަރައްޤީ ކުރުމާއި ގުޅޭގޮތުން މަޝްވަރާކުރެއްވިއެވެ.\nމޯލްޑިވްސް މީޑިއާ ކައުންސިލްގެ މެންބަރުންނާއެކު ބައްދަލުވުމެއް ބާއްވައިފި\nމޯލްޑިވްސް މީޑިއާ ކައުންސިލްގެ މެންބަރުންނާއެކު ހޯމް މިނިސްޓްރީން މިއަދު ބައްދަލުވުމެއް ބާއްވައިފިއެވެ. މިބައްދަލުވުމަކީ މޯލްޑިވްސް މީޑިއާ ކައުންސިލްގެ އެދުމުގެ މަތިން ބޭއްވި ބައްދަލުވުމެކެވެ. މިބައްދަލުވުމުގައި ރަޖިސްޓްރީ ނުކޮށް ހިންގާ ނޫސްމަޖައްލާ އަދި އޮންލައިން ނޫސްތަކަކީ ގާނޫނާއި ގަވާއިދުގެ ބޭރުން ހިންގަމުންދާ ތަންތަންކަމުން މިފަދަ ތަންތަނުގެ ޝަކުވާ މީޑިއާ ކައުންސިލަށް ހުށަހެޅެމުންދާތީ މިމައްސަލަތަކަށް ހައްލެއް ގެނައުމުގެ ގޮތުން އެފަދަ ތަންތަނާއި މެދު ޢަމަލުކުރާނެ އުޞޫލަކާއި މިންގަނޑެއް ކަނޑައެޅުމާއި މިކަމަށް ހައްލެއް ހޯދާނެ ގޮތްތަކަކާއި ބެހޭގޮތުން މިނިސްޓްރީއާއެކު މަޝްވަރާކުރެވުނެވެ.\nހޯމް މިނިސްޓަރ ހދ. ކުޅުދުއްފުށްޓަށާއި ލ. ފޮނަދޫއަށް ދަތުރުފުޅެއްކުރެއްވުމަށް ނިންމަވައިފި\nމިނިސްޓަރ އޮފް ހޯމްއެފެއާޒް އަލްފާޟިލް ޢުމަރު ނަޞީރު ތިލަދުންމަތީ ދެކުނުބުރި ކުޅުދުއްފުށްޓަށާއި އަދި ލ. ފޮނަދޫއަށް އަށް ދަތުރުފުޅެއް ކުރެއްވުމަށް ނިންމަވައިފިއެވެ. މިނިސްޓަރ ކުޅުދުއްފުށްޓަށް ކުރައްވާ މިދަތުރުފުޅަކީ އެއަތޮޅު ކައުންސިލް އިދާރާގެ ފަރާތުން ބޭއްވުމަށް ހަމަޖެހިފައިވާ "ތިލަދެކުނު ޝަރަފުވެރިކަމުގެ އެވޯޑް 2015" ގައި ބައިވެރިވެ ވަޑައިގަތުމަށާއި މިނިސްޓްރީގެ ދާއިރާއިން ކުރައްވަން ޖެހޭ ބައެއްކަންތައްތައް ކުރެއްވުމުގެ ގޮތުންނެވެ.\nޖަމްޢިއްޔާތަކުގެ ގަވާއިދާއި ބެހޭގޮތުން މަޝްވަރާ ބައްދަލުވުމެއް ބާއްވައިފި\n1 އޮކްޓޯބަރ 2015 ގައި އަމަލުކުރަން ފެށި ޖަމްޢިއްޔާތަކުގެ ގަވާޢިދު (ނަމްބަރު R-180/2015) އާ ގުޅޭގޮތުން ބައެއް ޖަމްޢިއްޔާތަކުން ހުރި ކަންބޮޑުވުންތައް ރަޖިސްޓްރާއާއި ހިއްސާކުރުމުގެ ގޮތުން ބައްދަލުވުމެއް މިއަދު ބާއްވައިފިއެވެ.


އިންސާނިއްޔަތު ބޭނުންވަނީ ނުކުޅެދޭ ޑިމޮކްރަސީ ހެއްޔެވެ؟ ނުވަތަ މަތިވެރި ﷲގެ ޝަރީޢަތް ހެއްޔެވެ؟ | faruvaa\nއިންސާނިއްޔަތު ބޭނުންވަނީ ނުކުޅެދޭ ޑިމޮކްރަސީ ހެއްޔެވެ؟ ނުވަތަ މަތިވެރި ﷲގެ ޝަރީޢަތް ހެއްޔެވެ؟\t18 ނޮވެމްބަރ 2011 ޚިޔާލު ފާޅުކުރައްވާ\nމުޅި ޤައުމު ހަމަ ނުޖެހުމެއްގައެވެ. ކޮންމެ ބައެއްގެވެސް ބޭނުމަކީ އަނެއް ބައެއްގެ ކުށް ހޯދާ އެބަޔަކު ކުށްވެރި ކުރުމެވެ. މުޒާހަރާތަށް ކޮށް އަނެއްބައެއްގެ ފަތިފުށް ފާޅުގައި ގޮވާ ފަޟީހަތް ކުރުމުގެ ޖޯޝެއް ވަނީ އުފެދިފައެވެ. ނަމަވެސް ހުރިހާ އެންމެންގެ ވެސް ލަނޑުދަނޑިއަކީ އެއް ލަނޑުދަނޑި އެކެވެ. ރައްޔިތުންގެ ވެރިކަމެއް ނުވަތަ ފުރިހަމަ ޑިމޮކްރަސީއެއް ގެނައުމެވެ. ތާރީޚް އެކަމަށް ހެކި ނުދޭ ޙާލު މިފަދަ ދަޢްވާ ތަކުގައި މީސްތަކުން ޣާފިލު ކުރުމުގައި އަހަރެމެންގެ އެންމެ ވަރުގަދަ އަދި ތަޖުރިބާކާރު ނަމަވެސް ލޮލަށް ނުފެންނަ ދުޝްމަން، އާދެ ޝައިޠާނާ ވަނީ ކުރިއަރާފައެވެ. އޭނާގެ މަޤްސަދަކީ އަހަރެމެން ހެއްދެވި ފަރާތުގެ އެންމެހާ އަމުރު ތަކުން އަހަރެމެން ދުރުކުރުވުމެވެ. ﷲ ތަޢާލާ ވަނީ ވަރަށް ޞަރީޚަ ޢިބާރާތުން ޝައިޠާނާ އަކީ އަހަރެމެންގެ މައްޗަށް ވާ ބޮޑު ޢަދުއްވެއްކަން ބަޔާން ކުރައްވާފައެވެ. އޭނާގެ ފިޔަވަޅުތަކަށް ތަބަޢު ނުވުމަށް އެތައް ފަހަރަކު ޤުރުއާނުގައި ޒިކުރު ކުރައްވާފައިވެއެވެ. އަދި ޝައިޠާނާއަށް ތަބަޢުވާ އޭނާގެ ބައިގަނޑަކީ ހަމަކަށަވަރުންވެސް ގެއްލި ހަލާކުވެގެންދާނެ ބައެއް ކަމުގައިވެސް ﷲ ވަނީ އަހަރެމެންނަށް އަންގަވާފައެވެ.\nއަހަރެމެން އަހަރެމެން ހެއްދެވި ފަރާތާ އެއިލާހުގެ އަމުރުތަކުން ދުރުވެގެން މިތިބީ ކިހާ މިންވަރަކަށް ހެއްޔެވެ؟ އެންމެން އެއް އަޑަކުން ރޮއެ އާދޭސް ކުރަނީ ﷲގެ ޤާނޫން މިބިންމަތީގައި ތަންފީޒު ކުރުމަށް ހެއްޔެވެ؟ ނުވަތަ އަހަރެމެންގެ ޢަދުއްވުން ހަދާފައި އޮތް ކުފުރުގެ ނިޒާމަކަށް ހެއްޔެވެ؟ ހަމަކަށަވަރުންވެސް ﷲ ތަޢާލާ ގެ މަތިވެރި ޝަރީޢަތް މީސްތަކުންގެ މެދުގައި ތަންފީޛުކުރުމުން, ޢަދުލް އިންސާފާއި، ސުލްޙަ މަސްލަޙަތާއި, އަމަން އަމާންކަން އެތަނަކަށް އައުމަކީ އެއްވެސް އިޚްލާޞްތެރި މުސްލިމެއް އެކަމާ ދެކޮޅު ހަދާނެ ކަންކަމެއް ނޫނެވެ. އޭގެ ބަދަލުގައި މީސްތަކުން އަމިއްލައަށް ހަދާފައި އޮތް ނިޒާމެއް ނުވަތަ ޤާނޫނެއް, ދުވަހަކުވެސް މަތިވެރި ﷲގެ ޤާނޫނާއި އެއްވަރެއް ނުވާނެއެވެ. އެހެނީ އިންސާނުންގެ ވިސްނުމާއި ބުއްދި ވަނީ އުނިކަމުން ފުރިގެންނެވެ. އަދި ﷲ އަކީ އަހަރެމެން ނެތުމުގެ ތެރެއިން ވުޖޫދަށް ގެންނެވި ފަރާތްކަމުގައި ވީ ހިނދު, އަދި އެއިލާހަކީ އެންމެ ފުރިހަމަ ވެގެންވާ ފަރާތްކަމުގައި ވީ ހިނދު, އަހަރެމެން މިފަދަ ކަމެއްގައި ﷲ އާ ވާދަކުރަން ހިތަށް އެރުމަކީވެސް ކޮންފަދަ ނުބައިކަން ބޮޑު ކަންތައްތައް ހެއްޔެވެ!\nޝައިޠާނާގެ މަޅިތަކަކީ ގިނަ ފަހަރު އަހަރެމެންނަށް ނޭނގި އޭގެ ތެރެއަށް ވަދެވޭފަދަ ނުރައްކައުތެރި މަޅިތަކެކެވެ. އޭގެ ފުރިހަމަ މިސާލުތައް މިއަދުގެ އިސްލާމީ އުންމަތުން ފެންނަން ހުރީ ބުއްދީގެ އަހުލުވެރީންނަށް ގުނާ ޢަދަދު ނުކުރެވޭހާ ގިނައިންނެވެ. އެގޮތުން އަހަރެމެންގެ މި ކުޑަ ދިވެހިރާއްޖެއަށް ބަލާލިކަމުގައި ވިޔަސް އެތައް ދިރިހުރި މިސާލުތަކެވެ.\nއެއްބަޔަކު ފާޅުގައި ހުޅަނގުގެ ޑިމޮކްރަސީ ގެނެއަމަށްޓަކައި މަސައްކަތް ކުރަނީއެވެ. އެމީހުންވެސް ފާޅުގައި އެހެނެއް ނުބުނާނެއެވެ. ސަބަބަކީ ޝައިޠާނާއަކީ އާދަމް عليه السلام އާއި ހިސާބުން ފެށިގެން މަސަތްކަތުގެ ތަޖުރިބާ ލިބެމުންދާ، ތަޖުރިބާ ކާރެކެވެ. މާހިރެކެވެ. ދުނިޔޭގެ ސިޔާސީ މީހުން ގެންގުޅޭ އޮޅުވާލުމާއި މަކަރުވެސް އެހާ މޮޅުއިރު, ޝައިޠާނާގެ ރޭވުންތަކުގެ ފެންވަރު ކިހާ މޮޅުވާނެ ކަމާއި މެދު ތަޞައްވަރު ކޮށްލައްވާށެވެ؟ ފާޅުގައި އަހަރެމެންނަކީ ހުރިހާ ދީންތަކަކަށްވެސް މިނިވަންކަން ދޭން ބޭނުންވާ ބަޔެކޭ, ނުވަތަ މީސްތަކުންގެ ބޮޑު ބައިގަނޑު އެއްޖިންސުން ގުޅުން ހިންގަން ބޭނުން ވެއްޖެނަމަ އެހުއްދަ ވެސް ދޭން ޖެހޭނެއޭ, ނުވަތަ އިސްލާމީ ޝަރީޢަތް މިޒަމާނަކަށް ނުފެތެއޭ ބުނެފިނަމަ އެމީހުންނާ ގިނަ ބަޔަކު އިދިކޮޅުވާނެ ކަން އެމީހުންގެ ތަޖުރިބާކާރު ކައުންސިލަރ [ޝައިޠާނާ] އަބަދުވެސް އެމީހުންގެ ގާތުގައި ބުނަމުންދާނެއެވެ. އެގޮތުން އެމީހުންގެ ކަންތައްތައް މި ބުނެވުނު ހިސާބަށް ނުގެންގޮސް، މަޑުމަޑުން އެމީހުންގެ މަޤްޞަދު ޙާޞިލު ކުރުމަށް މަސައްކަތް ކުރާނެއެވެ. އަދި މިގޮތުގައި މަޑުމަޑުން ގެންދިޔުމުން އާޚިރުގައި މީސްތަކުން އެމީހުންގެ ފިކުރަށް ލެންބުމުގެ ފުރުޞަތު ފުޅާވެގެންދެއެވެ. ދަނޑިވަޅު ލިބުނީމާ އެމީހުންގެ މަޤްޞަދާއި އެއްގޮތަށް އެމީހުން ކަންތައްތައް ކުރާނެއެވެ. އެ ހިނދުގައި މީސްތަކުންވެސް ވާނީ އެމީހުންގެ އެ އުޞޫލުތަކަށް ތާޢީދު ކުރާ ޙާލުގައެވެ.\nއަނެއްބަޔަކީ ﷲގެ ދީނުގެ ނަމުގައި ހިތާމަކުރަނިވި މިންވަރަކަށް ޝައިޠާނާ، އޭނާގެ މަޅީގައި ޖައްސާފައި ތިބި ބަޔެކެވެ. އެމީހުންގެ ދަޢްވާއަކީ އިސްލާމްދީނަށް ނަޞްރުދީ, އެދީނަށް ޚިދްމަތްކޮށް, އެދީނުގެ ޝިޢާރުތައް އަނބުރާ ގެނައުމެވެ. ނަމަވެސް އެމީހުން މިކަމުގައި ޚިޔާރުކުރި މަގަކީ މިދެންނެވުނު ކުފުރުގެ ނިޒާމުތަކުގެ މަގެވެ. އެފަދަ މީހުންނަށް ޚުދު މިކަމުގައި ހުރި ހުރަސްތައް ރަނަގަޅަށް އެނގޭނެއެވެ. އެފަދަ ކުފުރުގެ ނިޒާމު ތަކުގަތެރޭގައި ދީނީ ޝިޢާރުތަކަށް އޮންނާނީ ކޮން ތާޢީދެއް ހެއްޔެވެ؟ އެފަދަ މީހުންނަށް ކުރެވޭނެހާވެސް ކަމަކީ ކުފުރުގެ ނިޒާމުތަކުން ކުރާ ކަންތައްތައް، ހަރު އަޑުން ކުށްވެރި ކުރުމެވެ. އަދި އެފަދަ މަޖްލީސްތަކުގައި އިށީނުމުގެ ފުރުޞަތު ލިބުނު ކަމުގައި ވިޔަސް ބޮޑު ބައިގަނޑު އެކަމަކަށް އިންކާރު ކުރާ ކަންތައްތައް އެފަދަ ބައެއްގެ ތެރޭގައި ފާސް ކުރެވޭނެހެއްޔެވެ؟ އިންސާނުން އަމިއްލައަށް ހަދާ ޤާނޫންތައް މަސްހުނި މޮޑެން ކަނޑައަޅަފައިވާ މަޖްލިސްތަކަކުން, އިސްލާމީ މަތިވެރި ޝަރީޢަތް ތަންފީޒު ކުރުން މީ ދުނިޔޭގެ ތާރީޚުގައި މިހާތަނަށް ވެފަ އޮތް ކަމެއް ނޫނެވެ.\nމިދެންނެވުނު ޙަޤީޤަތް އަޅުގަނޑުމެންގެ ދިވެހިރާއްޖެއިން މިހާރު ފެންނަމުން މިދަނީ ބުއްދީގެ އަހުލުވެރީންނަށް ހުރި ބޮޑު ޢިބްރަތެއްގެ ގޮތުގައެވެ. ރާއްޖޭގައި އޮތީ ޑިމޮކްރަސީގެ ނިޒާމެކެވެ. ޤާނޫނު ކަނޑައަޅާފައިވަނީ ހުޅަގުގެ ކާފަރުންގެ ފުރިހަމަ މަޝްވަރާގެ މަތީންނެވެ. ސުވާލަކީ އެފަދަ ނީޒާމެއްގެ ދަށުން އެއްޖިންސުން ގުޅުން ހިންގުން އެއީ މައްސަލައެއްބާއެވެ؟ އެފަދަ ނިޒާމެއްގެ ދަށުން ރާ ވިއްކުން އެއީ މައްސަލައެއްބާއެވެ؟ އެފަދަ ނިޒާމެއްގެ ދަށުން އެހެން ދީންތަކަށް އުޅުން އެއީ މައްސަލައެއްބާއެވެ؟\nމިއާ ޚިލާފަށް އިސްލާމީ ޝަރީޢަތެއްގެ ތެރޭގައި މިފަދަ ކަންތައްތަކަށް އަނގަ ހުޅުވާލުމުގެ ފުރުޞަތެއްވެސް ނޯންނާނެއެވެ. އެހެނީ އެއީ އިންސާނުންނަށްޓަކައި ﷲ ކަނޑައެޅުންވި ޙުދޫދް ތަކެވެ. އިންސާނުން އެޙުދޫދްތައް ފަހަނައަޅާ ދިޔުމުގެ ބޭނުމުގައި މަތިވެރި ﷲގެ ޤާނޫނުގެ މަތީން، އިންސާނުން އެމީހުންގެ ނުކުޅެދޭ ވިސްނުން ބޭނުން ކޮށްގެން އަމިއްލަ ޤާނޫނުތައް ހެދީއެވެ.\nއެހެންކަމުން އިންސާނިއްޔަތަށް ޙަޤީޤީ ޞުލްޙައާއި ހަމަޖެހުން ލިބިގެންދާނީ، ﷲ ގެ ޝަރީޢަތް މިބިންމަތީގައި ތަންފީޒުކުރުމުންނެވެ. އިސްލާމީ ޝަރީޢަތާ ވައްތަރުގެ ނުވަތަ އިސްލާމީ ޑިމޮކްރަސީ ކިޔާ ނިޒާމެއްވެސް ޙަޤީޤީ އިސްލާމީ ޝަރީޢަތާ އެއްގޮތެއް ނުވާނެއެވެ. އަޅާވެސް ނުކިޔޭނެއެވެ. އަދި މުސްލިމުންނަށް ވާޖިބުވެގެން ވަނީ ﷲ ގެ ޝަރީޢަތް މިބިންމަތީގައި ތަންފީޒުކުރުމަށެވެ. އަޅުގަނޑުމެން ބޭނުން ވަނީ މި ނުކުޅެދޭ ޑިމޮކްރަސީގެ ތެރޭގައި ދޮގާ، މަކަރާ، ހީލަތާ، އޮޅުވާލުމުގައި އުޅެން ހެއްޔެވެ؟ ނުވަތަ މަތިވެރި ﷲގެ ޢަދުލް އިންޞާފުގެ ނިޒާމް ހެއްޔެވެ؟ އެއްވެސް މުސްލިމެއް ހަމަޔަޤީނުންވެސް އެފަދަ ކުފުރުގެ ނިޒާމެއް ބޭނުމެއް ނުވާނެއެވެ. އެހެންކަމުން މި ކެހިވެރި މަޅިން ސަލާމަތްވެ އިންސާނުންނަށް ހެވާއި ކާމިޔާބު ލިބެނިވި ގޮތް ބަޔާން ކޮށްދެއްވި އިންސާނިއްޔަތުގެ ވެރި އިލާހުގެ އަމުރުތަކަށް ތަބަޢު ވަމާ ހިނގާށެވެ. ހަމަކަށަވަރުން ﷲ ގެ ޤާނޫން ފުރިހަމަވެގެން ވެއެވެ. އަދި އިންސާނުންގެ އަމިއްލަ ޤާނޫންތައް ނުކުޅެދިގެން ވެއެވެ.\nPrevious މޮނިއުމަންޓްތައް މުގުރާލުމަށް ގޮވާލައި ބަޔަކު މީހުން މުޒާހަރާކޮށް މުލިއާގެ ކައިރިއަށް އެއްވާން މަސައްކަތް ކުރަނިކޮށް ފުލުހުން ނުކުމެ މުޒާހަރާ ރޫޅާލައިފި Next ރަސޫލުﷲ صلّى الله عليه وسلّم އަށް ފަހު އިސްލާމީ އުއްމަތް ބައިބައިވެގެން ދިޔުން


Philippines Museebaathuge Kulli Haalathu Iulaankohffi - Vaguthu\nފިލިޕީންސްގައި މުސީބާތުގެ ކުއްލި ހާލަތް އިއުލާންކޮށްފި\nމުޅި ދުނިޔޭގައި ހަލުވިކަމާއި އެކު ފެތުރެމުންދާ ކޮވިޑް-19 ވައިރަސް ފެތުރެމުން ދާތީ ފިލިޕީންސް ސަރުކާރުން މުސީބާތުގެ ކުއްލިހާލަތް އިއުލާންކޮށްފިއެވެ.\n"ސީއެންއެން"އިން ރިޕޯޓުކޮށްފައިވާ ގޮތުގައި މުސީބާތުގެ ކުއްލި ހާލަތް އެގައުމުގައި އިއުލާންކޮށްފައި ވަނީ ހަމަސްދުވަހުގެ މުއްދަތަކަށް ކަމަށެވެ. މިކަމާއި ގުޅިގެން ފިލިޕީންސް ސަރުކާރުން އެމެޖެންސީ ފަންޑެއް ހުޅުވައި ވައިރަހާއި ދެކޮޅަށް މަސައްކަތް ކުރުމަށް ވަނީ ނިންމާފައެވެ.\nމީގެ އިތުރުން މިހާލަތާއިއެކު ސަރުކާރުން ގާނޫނީ ފިޔަވަޅުތައް އަޅާ އިދާރާތަކަށް ދީފައި އޮންނަ ބާރުވެސް އިތުރުވެގެން ދާނެއެވެ. އެހެން ނަމަވެސް އެއްވެސް ފިޔަވަޅެއް ނުވަތަ ނިންމުމެއް ނިންމޭނީ އެކަށީގެންވާ ސަބަބަކާއި ގުޅުގެން ކަމަށް އެނޫހުން ވަނީ ރިޕޯޓުކޮށްފައވެެ.\nމި ހާލަތު އިއުލާން ކުރުމުގެ ކުރިން މިމަހުގެ ނުވަވަނަ ދުވަހު އެގައުމުގައި ވަނީ އާންމު ސިއްހަތުގެ ކުއްލި ނުރައްކާ އިއުލާންކޮށްފައެވެ.\nއެ ގައުމުގެ ރައީސް ރޮޑްރިގޯ ޑުޓާޓް މީގެ ކުރިން ވިދާޅުވެފައި ވަނީ ކޮވިޑް-19 ފެތުރުން ހުއްޓުވުމުގެ ގޮތުން އަންނަ މަހުގެ 12 އާ ހަމައަށް އެ ގައުމުގައި ތިބި މީހުން ކަރަންޓީނުގައި ތިބެން ޖެހޭނެ ކަމަށެވެ. އެކަމަކު، ކާބޯތަކެތި ގަތުމަށާއި ބޭހާއި ޒަރޫރީ ބޭނުންތައް ފުއްދުމަށް މީހުންނަށް މަގުތަކަށް ނުކުމެ އުޅެވޭނެ ކަމަށް އޭނާ ވިދާޅުވިއެވެ.\nމާޗް 18, 2020 20:57


Kuredu ge muvazzafun dhoonukoh lasvaa sababu hoadhan edhijje | Mihaaru\nކުރެއްދޫގެ ރިސޯޓުގެ ވަކީލުން (ކުރީގެ ޕީޖީ މުހުތާޒާއި ހަސަން ފަލާހް އަދި އޭސީސީގެ ކުރީގެ ރައީސް، ނައިބު ރައީސް މުއައްވިޒް) އެ ރިސޯޓުގައި.\nކުރެއްދޫގެ މުވައްޒަފުން ދޫނުކޮށް ލަސްވާ ސަބަބު ހޯދަން އެދިއްޖެ\n29 އެޕްރީލް 2020 - 18:049comments\nމި މައްސަލައިގައި ކުރެއްދޫ ރިސޯޓުގެ ގާނޫނީ ވަކީލުންނަކީ ކުރީގެ ޕްރޮސެކިއުޓާ ޖެނެރަލް މުހްތާޒް މުހުސިނާއި އޭސީސީގެ ކުރީގެ ރައީސް، ނައިބު ރައީސް މުއައްވިޒް ރަޝީދު އަދި ވަކީލު ހަސަން ފަލާހެވެ.\nކުރެއްދޫގެ ގާނޫނީ ޓީމުން، ޑިރެކްޓަ ޖެނެރަލް އޮފް ހެލްތު މައިމޫނާ އަށް ފޮނުވި ސިޓީގައި ވަނީ، ކުރެއްދޫގައި ތާށިވި މުވައްޒަފުންނާއި މެނޭޖްމަންޓަށް ވެސް އެޗްޕީއޭއިން ރަނގަޅަށް މައުލޫމާތު ހިއްސާނުކުރާ ކަމަށް ބުނެ ކަންބޮޑުވުން ފާޅުކޮށްފަ އެވެ. ރިސޯޓުތަކުން މީހުން ފޭބުމުގެ ގަވާއިދު އާންމުކޮށްފައިވާއިރު، ބައްޔަށް ޕޮޒިޓިވް މީހަކު ފެންނަތާ 28 ދުވަސް ފަހުން ރިސޯޓުން މީހުން ފޭބުމުގެ ހުއްދަ ދޭން ޖެހެ އެވެ.\nއެކަމަކު ކުރެއްދުއާ މެދު އަމަލުކުރަމުންދާ ގޮތް ތަފާތު ކަމަށް ވަކީލުންގެ ސިޓީގައިވެ އެވެ.\nއެ ސިޓީގައި ބުނެފައިވާ ގޮތުގައި ކުރެއްދުއާ މެދު ވަކި ޚާއްސަ ގޮތަކަށް އެޗްޕީއޭ އިން އަމަލުކުރަމުން އަންނަކަން އެނގުނީ ވެސް ނޫސްވެރިންގެ ބައްދަލުވުމެއްގަ އެވެ. އޭގެ ކުރިން އެކަން ރިސޯޓާ ހިއްސާކޮށްފައި ނުވާ ކަމުގެ ކަންބޮޑުވުންފާޅުކޮށްފައިވެ އެވެ.\nKuredhoo ge hurihaa muvazzafun Covid-19 ah test kuranee\nކުރެއްދުއަކީ ރާއްޖޭގައި ކޮވިޑް-19 ގެ އެންމެ ފުރަތަމަ އިމްޕޯޓެޑް ކޭސް ފެނުނު ރިސޯޓު ކަމަށްވުމާ އެކު ޓެކްނިކަލް އެޑްވައިޒަރީ ގްރޫޕް (ޓެގު)ގެ ނިންމުމަކަށް ވީ ހުރިހާ މުވައްޒަފުން ބައްޔަށް ޓެސްޓް ކުރުމެވެ. އެ ޓެސްޓް ހަދަން މި މަހުގެ 14 ގައި އެޗްޕީއޭގެ ޓީމެއް އެ ރަށަށް ގޮސް ބައެއް މީހުންގެ ސާމްޕަލް ނެގި އެވެ. އެންމެންގެ ސާމްޕަލް ނުނެގުނީ، ނެޝަނަލް އިމަޖެންސީ އޮޕަރޭޝަން ސެންޓަރުން ބުނެފައިވާ ގޮތުގައި، މާލެ އިން އެއްފަހަރާ ގިނަ އަދަދެއްގެ ބަޔަކު ބައްޔަށް ހުށަހެޅުމުން ކުރެއްދޫގައި ތިބި ރެޕިޑް ރެސްޕޯންސް ޓީމު މާލެ ގެންނަން ޖެހުމުންނެވެ. ރިސޯޓުގައި 650 މުވައްޒަފުން ތިއްބައި ބައެއް މުވައްޒަފުންގެ ސާމްޕަލް ނަގައި، އަނެއް ބައެއްގެ ސާމްޕަލް ނުނަގައި ލަސްވާ ސަބަބާ ހެދި ވެސް ގާނޫނީ ޓީމުން ވަނީ ކަންބޮޑުވުންފާޅުކޮށްފަ އެވެ.\nއެ ރިސޯޓުން ނެގި ސާމްޕަލްތައް ޓެސްޓްކޮށްފައިވާ އިރު ނަތީޖާ ނެގެޓިވް ކަމަށް އެޗްޕީއޭ އިން ވަނީ ބުނެފަ އެވެ. ކުރެއްދޫގައި ބާކީ ތިބި މުވައްޒަފުންގެ ސާމްޕަލް ނެގޭނެ ދުވަހެއް އެޗްޕީއޭ އިން މިހާތަނަށް ހާމައެއް ނުކުރެ އެވެ.\nގާނޫނީ ޓީމުގެ ސިޓީގައި ބުނެފައި ވަނީ އެޗްޕީއޭގެ އަމަލުތަކާ ހެދި ރިސޯޓުގައި ތިބި މުވައްޒަފުންގެ ހުރިހާ ކަމަކަށް މެނޭޖްމަންޓުން ކޮންމެ ދުވަހަކު ވެސް ފައިސާ ހޭދަކުރަން ޖެހުމާ އެކު މެނޭޖްމަންޓަށް މައުލޫމާތު ނުދޭތީ މުވައްޒަފުން އެދޭ ކަންކަން އޮޅުންފިލުވައިދޭން ވެސް ދަތިތަކެއް ކުރިމަތިވެފައިވާ ކަމަށެވެ.\nKuredhoo ge muvazzafun bandhugai thibeythaa 50 dhuvas, Gina kanboduvun thakeh!\nކްރައުން އެންޑް ޗަމްޕާ ރިސޯޓްސް އިން ރާއްޖޭގައި ހިންގާ އެންމެ ބޮޑު ރިސޯޓްތަކުގެ ތެރޭގައި ހިމެނޭ ކުރެއްދޫގައި ޗުއްޓީ ހޭދަކުރި އިޓަލީގެ ޓޫރިސްޓަކު ވައިރަހަށް ޕޮޒިޓިވްވި ކަން އެނގުނީ އޭނާ ރާއްޖެ އިން އިޓަލީއަށް ދިޔަ ފަހުންނެވެ. އެ ޓޫރިސްޓު ފުރައިގެން ދިޔަ ފަހުން، އެ ރިސޯޓުން ފުރަތަމަ ޕޮޒިޓިވްވީ އޭނާ އަށް ފަރުވާދިން 49 އަހަރުގެ ބިދޭސީ ޑޮކްޓަރެވެ. އެ ރިސޯޓުގައި ބަލި ފެތުރިފައި އޮވެދާނެ ކަމަށް ބަލައި ހެދި ކޮންޓްރެކްޓް ޓްރޭސިންގައި އެކަހަރިކުރި މީހުންގެ ތެރެއިން، ހަަތަރު މީހަކު ވެސް ބައްޔަށް ޕޮޒިޓިވްވި އެވެ. މި އެންމެން ވެސް މިހާރު ވަނީ ރަނގަޅުވެފަ އެވެ.\nއިތުރު ލިޔުންތައް ކުރެއްދޫ އައިލެންޑް ރިސޯޓް ހެލްތު ޕްރޮޓެކްޝަން އެޖެންސީ މައިމޫނާ އަބޫބަކުރު (ޑީޖީ، އެޗްޕީއޭ) ވަކީލުން ސިއްހަތު ބަލިތައް\nހިތަދު އަށް އަރައިފޭބުން މަނާކޮށްފި\n19 hours ago 109


Dhubaaeegai mihaathanah alhai enme bodu paakuge dizain dhahkaalaifi\nދުބާއީގައި މިހާތަނަށް އަޅައި އެންމެ ބޮޑު ޕާކުގެ ޑިޒައިން ދައްކާލައިފި\nދުބާއީ ޕާކްސް އެންޑް ރިސޯޓްސްގެ އާކިޓެކްޗަރަލް މޮޑެލް މިދިޔަ އަންގާރަ ދުވަހު ދައްކާލައިފިއެވެ.\n2.8 ބިލިއަން ޑޮލަރު ހަރަދުކޮށްގެން ދުބާއީގައި މިހާތަނަށް އަޅާ އެންމެ ބޮޑު ޕާކުގައި3ތީމެއް ހިމެނެއެވެ. އެއީ މޯޝަން ގޭޓް ދުބާއީއާއި ބޮލީވުޑް އަދި ލެގޮލޭންޑްއެވެ.\nދުބާއީ ޕާކްސް އެންޑް ރިސޯޓްސްގެ ޗީފް އެގްސެކިއުޓިވް އޮފިސަރ ރައެޑް އަލް ނުއާމީ ބުނާ ގޮތުގައި މިއީ ދުނިޔޭގައި މިފަދަ ޕާކެއް ހުޅުވޭ ފުރަތަމަ ފަހަރު ކަމަށާއި 2020 ވަނަ އަހަރު މި ޕާކަށް 20 މިލިއަން މީހުން ޒިޔާރަތް ކޮށް ދުބާއީގެ އެންމެ ބޮޑު ޓުއަރިސްޓް ޑެސްޓިނޭޝަން އަކަށް ވެގެންދާނެ ކަމަށް އުންމީދު ކުރާ ކަމަށެވެ.\nމި ޕާކުގެ މޯޝަން ގޭޓް ދުބާއީއަކީ “މޫވީ ބޭސްޑް ތީމް” ޕާކްއެކެވެ. އެތަނުން ފެނިގެންދާނެ ކަންތައްތަކަކީ ޑްރީމްވޯކްސް އެނިމޭޝަން، ސޮނީ ޕިކްޗަރސް ސްޓޫޑިއޯސް އަދި ލަޔަންސްގޭޓް ކުންފުނިން އުފައްދާފައިވާ މޮޅެތި އަދި މަޝްހޫރު ފިލްމްތަކުން ހާއްސަ ކުރެވިގެންނެވެ.\nމީގެ އިތުރުން ބޮލީވުޑް ޕާކުގައި ވަރަށް ގިނަ ލައިވް މުނިފޫހިފިލުވުމުގެ ކަންތައްތައް ފެނިގެންދާނެއެވެ. އޭގެ އިތުރުން އެތަނުގައި ތާޖްމެހެލްގެ ނާމޫނާއެއްގޮތައް ދައްކުވައިދޭ ތިއޭޓަރއެއްވެސް ހިމެނޭނެއެވެ. އަދި ލެގޮލޭންޑް ދުބާއީ އަކީ ލެގޮލޭންޑުގެ7ވަނައަށް އެޅިގެންދާނެ ޕާކުއެވެ. އެތަން ވެގެންދާނީ ކުޑަކުދިންނަށް ހާއްސަކުރެވިގެން މަޖާ އަދި އެޑްވެންޗަރަސް ޕާކްއަކަށް ކަމަށް އެތަނުގެ އޮފިޝަލުން ހާމަކުރެއެވެ.\nމި ޕާކުގެ މަސައްކަތް އެއްކޮށް ނިމި ހުޅުވޭވަރުވަނީ މި އަހަރުގެ އޮކްޓޫބަރު މަހު ކަމަށް ދުބާއީ ޕާކްސް އެންޑް ރިސޯޓްސްއިން ލަފާކުރެއެވެ.


SunOnline: foohivumun libey faidhaathah ingeytha?\nފޫހިވުމުން ލިބޭ ފައިދާތައް އެނގޭތަ؟\nމިޙްނާ ނާސިހު 02 Nov 2019, 09:54\nފޫހިވުމުން ލިބޭ ފައިދާ އެނގޭތަ؟\nއެކިކަންކަމުގައި ހަރަކާތްތެރިވެ، ނިކަން ބުރަ ޝެޑިއުލްއަކުން ހިންދެމިލާ، އެއްވެސް ކަމެއް ނެތި ލިބޭ މަދު ވަގުތުކޮޅުތަކަކީ ގިނަ މީހުންނަށް ވަރަށް ފޫހިވަގުތުތަކެކެވެ. ދުނިޔޭގެ މަސައްކަތްތަކުން އެއްކިބާވެ، ކުރާނޭ ކަމެއް ނެތި އެންމެ ބައިގަޑިއިރު ހޭދަކުރުން ވެސް ވާނީ ބޮޑު ކަމަކަށެވެ. އެހެންނަމަވެސް، މިފަދައިން ލިބޭ ފޫހިވަގުތުތަކަކީ ވެސް އިންސާނެއްގެ ހަށިގަނޑަށް ވަރަށް މުހިންމު ވަގުތުތަކެކެވެ.\nމިއީ ސަމާސާ ވާހަކައެއް ނޫނެވެ. ހަމަ ހަގީގަތެކެވެ. ސައިންސްގެ އަލީގައި 'ޔަގީން' ކުރެވިފައިވާ ކަމެކެވެ. ކުޑަކުއްޖަކަސް، ޒުވާނަކަސް، އުމުރުން ދޮށީ މީހަކަސް، ކުރާނޭ ކަމެއް ނެތި، އަމިއްލަ ޚިޔާލީ ދުނިޔެއަށް ކޮންމެވެސް ސިފައެއްގައި އެބަ ދަތުރުކުރަން ޖެހެ އެވެ.\nފޫހިވުމުން ހަށިގަނޑަށް ލިބޭ އެންމެ ބޮޑު ފައިދާއަކީ މީހާ އުފެއްދުންތެރިވުމެވެ. ހާއްސަކޮށް ލިޔުމާއި ކުރެހުމާއި އިނޮވޭޓިވް މަސައްކަތް ކުރާ މީހުންނަށް މިއީ ޒަރޫރީ ކަމެކެވެ. އިނގިރޭސިވިލާތުގެ ސައިކޮލޮޖިސްޓެއް ކަމުގައިވާ ސޭންޑީ މޭން މިކަމާ ބެހޭ ގޮތުން ހެދި ދިރާސާއެއްގައި ބަޔަކަށް ފޫހި އެތައް މަސައްކަތެއް ހަވާލުކުރި އެވެ. ނަތީޖާ ދެއްކި ގޮތުން އެންމެ އުފެއްދުންތެރި ކަމެއް އެވަގުތު ކުރީ ފޯނު ނަމްބަރުތަކެއް ކޮޕީކުރުމަށް ހަވާލުކުރެވުނު ގްރޫޕް އިންނެވެ. އެހެންކަމުން މިއިން ހާމަވި ކަމަކީ ފޫހިވުމަކީ މީހާގެ ސިކުނޑި ތަފާތު ކަންކަމާ މެދު ވިސްނައި ފިކުރުކުރަން ހުޅުވާލާ ދޮރެއްކަމުން ތަފާތު ގޮތަކަށް ކަންކަމާ ވިސްނައި ޚިޔާލުކުރަން މަގުފަހިވާ ކަމެވެ.\nހަމައެޔާ އެކު ފޫހިވުމުގެ ސަބަބުން އެމީހެއްގެ އަމާޒުތަކަށް ވާސިލްވުމަށް ވެސް އެހީވާކަމަށް ނަފްސާނީ އިލްމުވެރިން ވިދާޅުވެ އެވެ. މިގޮތުން އެބޭފުޅުން ވިދާޅުވަނީ ފޫހިވުމުން އެމީހަކަށް ވިސްނޭނީ ވަށައިގެންވާ ކަންކަން އެކަނި ނޫންކަމަށާއި އެމީހެއްގެ މުސްތަގުބަލާ މެދު ވިސްނޭނެ ކަމަށެވެ. މުސްތަގްބަލާ މެދު ވިސްނުމަކީ އެމީހެއްގެ ދިރިއުޅުމުގައި ކަނޑައަޅާފައިވާ އަމާޒުތައް މަތީން ހަނދާން އާވެ އެ މިސްރާބަށް ދަތުރުކުރުމަށް ބާރުއަޅާކަމަކަށް ވާނެ އެވެ. މިފަދައިން ވިސްނުމަށް އޮޓޯބައިގްރޮފިކަލް ޕްލޭނިންއޭ ވެސް ކިޔާއުޅެ އެވެ.\nމީގެ އިތުރުން ވެސް ފޫހިވުމަކީ އަމިއްލަ ނަފްސަށް އޮންނަ އިތުބާރު ވަރުގަދަކޮށްދީ މައްސަލަ ހައްލުކޮށްދިނުމުގައި ވެސް އެހީއަކަށްވެ އެވެ. ދަސްކޫލްރަން ވެބްސައިޓްގައިވާ ގޮތުން އަބަދު ވެސް ކޮންމެ ވެސް ކަމެއްގައި ނުވަތަ އެއްޗެއް ހިފައިގެން ކުދީން ކުޅެން އުޅެފަައި، ކުރާނޭ ކަމެއްނެތި ފޫހިވުމުން އެ ފޫހިކަން ފިލުވާލުމަށް ކުރާނެ އެހެންކަމެއް އަމިއްލައަށް ހޯދަން މަސައްކަތްކުރުމަކީ އެ ކުއްޖެއްގެ ޕްރޮބްލަމް ސޯލްވިން ސްކިލް ރަނގަޅުކޮށްދޭނޭ ކަމެކެވެ. އަދި ފޫހިވެފައި ހުންނަ ވަގުތުތަކުގައި އަމިއްލަ އަށް އާ ކަންކަން ހޯދާ ބަލައި ތަޖުރިބާކުރުމަކީ ސެލްފް ކޮންފިޑެން އިތުރުކޮށްދޭނެ ކަމެކެވެ.\nޖުމްލަކޮށް ބުނާ ނަމަ ފޫހިނުވާ ނަމަ އަބަދު ވެސް އެމީހާ ހުންނާނީ ކޮންމެވެސް ކަމެއްގައި އަވަދިނެތިއެވެ. ސިކުނޑި ހަމަޖައްސާލާނޭ ހުސްވަގުތެއް އަހަރެމެން އެންމެނަށް ވެސް ބޭނުންވާނެ އެވެ. އުފާވެރި މީހަކަށްވުމަށެވެ.\nގަނޑުވަރު ތެރެއިން 14


Salmaan Miskithuge design ge massala AG ah fonuvaifi - vNews.mv\nސަލްމާން މިސްކިތުގެ ޑިޒައިނުގެ މައްސަލަ ބަންޑާރަ ނައިބުގެ އޮފީހަށް ފޮނުވައިފި\nރިފާޢަތު Male' | 27 July 2021, 15:45\nސަލްމާން މިސްކިތުގެ ޑިޒައިނުގެ މައްސަލަ ބަންޑާރަ ނައިބުގެ އޮފީހަށް ފޮނުވައިފިއެވެ.\nސަލްމާން މިސްކިތް އަޅާފައިވަނީ ޑިޒައިނެއް ކޮޕީ ކޮށްގެން ކަމަށް ބުނެ ދައުވާކުރާނެ ކަމުގެ އިންޒާރު ލިބިފައިވާ ކަމަށް އިސްލާމިކް މިނިސްޓަރ ޑރ. އަހްމަދު ޒާހިރު އަލީ ވިދާޅުވުމާއި ގުޅިގެން ވީނިއުސްއިން ދެންނެވި ސުވާލަކަށް ޖަވާބު ދެއްވަމުން މިނިސްޓަރ ވިދާޅުވީ، މިސްކިތުގެ މައްސަލަ ބަންޑާރަ ނައިބުގެ އޮފީހަށް މިހާރު ފޮނުވާފައިވާ ކަމަށެވެ.\nސަލްމާން މިސްކިތަކީ މެލޭޝިޔާ ކުންފުނީގެ ޑިޒައިނެއް ކޮޕީ ކޮށްގެން އިމާރާތް ކޮށްފައިވާ މިސްކިތެއް ކަމަށް ބުނެ މިނިސްޓަރަށް މެލޭޝިޔާގެ ކުންފުންޏަކުން ސިޓީއެއް ފޮނުވާފައިވާ ކަމަށާއި އެ ސިޓީގައި އެކުންފުނީގެ ހައްގު ހޯދުމަށް ކޯޓަށް ދާނެކަމަށް ބުނެފައިވާ ކަމަށް މިނިސްޓަރ ވިދާޅުވިއެވެ.\nއެހެންވެ، އެކަން ބަންޑާރަ ނައިބަށް ހުށަހަޅުއްވާފައިވާ ކަމަށް މިނިސްޓަރ ވިދާޅުވިއެވެ.\nއެ ބޭފުޅުން ދައުވާ ކުރަނީ އެ ކުންފުނިން ސަރުކާރާއެކީ މަޝްވަރާތަކެއް ކުރި ކަމަށް. އަދި ޑިޒައިނެއްވެސް ހުށަހެޅި ކަމަށް. ރައީސް އޮފީހުގަ އޭރުގެ ސަރުކާރުން ބައެއް ބޭފުޅުން ބައިވެރިވެގެން ނަގާފަ ހުރި ފޮޓޯތަކެއްވެސް ފޮނުވާފަ. އެ މީހުންގެ ދައުވާއަކީ އެ މީހުންނާއެކު މަސައްކަތް ކުރިއަށްގެންދަން ނިންމާފަ ކުޑަ ބަދަލެއް ޑިޒައިނަށް ގެނެސް އެހެން ބަޔަކާއެކު މަސައްކަތް ކުރިއަށްގެންދިޔަކަން. ކޮޕީ ރައިޓްސްގެ ދައުވާ އެ ކުރަނީ."\nއިސްލާމިކް މިނިސްޓަރ ޑރ. އަހްމަދު ޒާހިރު އަލީ\nސަލްމާން މިސްކިތް އެޅުމަށް ކުރީގެ ރައީސް ޔާމީންގެ ސަރުކާރުން އެންމެ ފުރަތަމަ ވާހަކަ ދެއްކީ މެލޭޝިޔާގެ ކުންފުންޏަކާއެވެ.\nއެއީ އެންއާރްވައި އާކިޓެކްސް ކިޔާ ކުންފުންޏެކެވެ.\nނަމަވެސް ފަހުން އެމަސައްކަތް ސަރުކާރުން ހަވާލުކުރީ ތުރުކީގެ ޓާމެކްސް ކުންފުންޏާއެވެ.\nރާއްޖޭގެ ފަރާތުން އޭރު އެ އެއްބަސްވުމުގައި ސޮއިކުރެއްވީ ހައުސިން މިނިސްޓަރުގެ މަގާމުގައި ހުންނެވި ޑރ. މުހައްމަދު މުއިއްޒުއެވެ.\nސައުދީ ސަރުކާރުގެ ބޮޑު އެހީއެއްގެ ދަށުން އެއްފަހަރާ 6،000 މީހުންނަށް ނަމާދު ކުރެވޭގޮތަށް ސައޫދީ ރަސްގެފާނު ސަލްމާން ބިން އަބްދުލް އަޒީޒް "ކިންގް ސަލްމާން" ގެ ނަމުން ނަންދެއްވައި، މިސްކިތެއް އަޅުމުގެ މަޝްރޫއު އިފްތިތާހްކުރީ 24 ފެބްރުއަރީ 2016 ގައެވެ.\nއެޓާނީ ޖެނެރަލް އޮފީސް ޑރ. އަހުމަދު ޒާހިރު އަލީ އިސްލާމިކް މިނިސްޓްރީ ކިންގް ސަލްމާން މިސްކިތް ރާއްޖެ